ފިޔަފަތް9– Esfiya\n* “މީ ރުޅި.. ބިރެއް ނޫން.. ބިރުނަމަ ރަވިކާންގެ އަތުގައި ވިކައިގެން ނަމަވެސް ތިރިއަށް ފުންމާލާނަން..” ޒައިލީން ދޮގެއް ހަދާލިއެވެ. ”ގަދަކަމުން މީހެއް ސަލާމަތެއް ނުކޮއްދެވޭނެ.. އެހެންވެ ދެން މި ދޫކޮއްލަނީ..” ރަވިކާން އެހެން ބުނަމުން ޒައިލީންގެ އުނަގަނޑުން ދޫކޮއްލިއެވެ. *\nޒައިލީން ހަޅޭއްލަވައިގަނެފައި ރަވިކާންގެ އަތުގައި އޮޅުލައިގަތެވެ. ޒައިލީންގެ ހިތުގެ ތެޅުން ރަވިކާންގެ އަތަށް އިހުސާސް ވަމުން ދިޔައެވެ.\n“އަދިވެސް ފުންމާލަން އުޅެއްޗޭ..” ރަވިކާން މަލާމާތުގެ ހިނިގަނޑެއް ޖަހާލާފައި ޒައިލީންއާއި ދިމާލަށް ބަލާލިއެވެ. ރަވިކާންއަށް ކޮންމެ ފަހަރަކު ކާމިޔާބު ލިބެނީ ކީއްވެ ހެއްޔެވެ.؟ ޒައިލީން ނުތަނަވަސްވެގެން ނަމަވެސް ރަވިކާންގެ އަތުގައި ވިކައިގަތެވެ. ރަވިކާން ނުވިސްނާހުރުމުގެ ސަބަބުން ޒައިލީން ދޫވެގެން ބިމަށް ވެއްޓެން ދިޔައެވެ.\nވެއްޓެމުން ދިޔަ ޒައިލީންއަށް އެކަން ކުރެވުމުގެ މޮޔަ ހީވިއެވެ. ރަވިކާން އެ އުދުހެނީ ކިހާ މައްޗެއްގައި ކަން ނޭނގި ތިރިއަށް ފުންމާލެވުނީ މޮޅުވާނީ ރަވިކާން އެކަނި ނޫންކަން އަންގާލަދޭން ވެގެންނެވެ. އެކަމަކު ދެން ތިރިއަށް ވެއްޓި މަރު ނުވާނެކަމެއްވެސް ނޭނގެއެވެ. ނަމަވެސް ރަވިކާން އުދުހިފައި އެ ދިޔަގޮތަށް ޒައިލީންގެ އުނަގަނޑުގެ ހިފޭއްޓިގޮތުން ހީވީ ލުއިފަތެއްގައި ހިފިހެންނެވެ. އަޑުގެ ނެތްތަނަށް ހަޅޭއްލަވަމުން ދިޔަ ޒައިލީންއަށް ހަމަ ނޭވާއެއްލާން ފުރުސަތު ލިބުނީ ދެނެވެ. ދެލޯ މަރައިގެން ފުންކޮށް ނޭވާ ލާން ޒައިލީން ހުރިއިރު ރަވިކާންގެ ތުންފަތުގައި ކުޅެލާފައިވަނީ ލާނެތް ހިނިތުންވުމެކެވެ.\nނަމަވެސް ތިރިއަށް އުދުހިލުމަށްފަހު ރަވިކާން އަނެއްކާވެސް ޒައިލީން ވައްޓާލިއެވެ. މިފަހަރު ވައްޓާލީ ގަސްތުގައި ކަމެއް ނޫނީ ރަވިކާންގެ އަތުން ޒައިލީން ދޫވެގެން ވެއްޓުނީކަމެއް ނޭނގުނެވެ. ޒައިލީން މޫނު މަތީގައި އަތް އަޅައިގެން އޮވެ ލޯ ހުޅުވާލީ ޝަހާދަތުގެ ދެކަލިމަ ކިޔާލުމަށާއި އެ އަނދިރިގަނޑަށް އެންމެ ފަހު ނަޒަރެއް ހިންގާލުމަށެވެ. ނަމަވެސް ޒައިލީން އަލުން ގޮސް ވެއްޓުނީ ސީދާ ރަވިކާންގެ އަތްދަނޑި މައްޗަށެވެ. ތުންފަތުގައި ދަތްއަޅާލަމުން ޒައިލީން ރަވިކާންއާއި ދިމާލަށް ލޯ އަޅާލިއެވެ.\n“އަދި އެއްބުރު ވައްޓާލަންތަ..؟ ދުވަސްކޮޅެއް ވެސް ވެއްޖެ މީހަކު ވައްޓައިނުލާތާ..” ރަވިކާން އެއްސެވެ. ދެން ޒައިލީން އައިގޮތަށް އައިސް ކޮއްލިކަމަކުން ރަވިކާން ގާތަށް އައީ ހިންޏެވެ. ޒައިލީން އައިގޮތަށް އައިސް ރަވިކާންގެ ކޮނޑުގައި އަޅާ ބިންމައްޗާއި ދިމާލަށް ކޮއްޕާލިއެވެ. ނަމަވެސް ރަވިކާން ހުރިތަނުން ގުޑާވެސް ނުލިއެވެ. ހީވަނީ ބަރުބަރު ހިލަގަނޑެއްހެންނެވެ. ”އޯކޭ.. އަބަދު އިންސިކުއްޖާ ދެރަ ކުރާކަށް ނުވާނެތާ… އަދި އެއްފަހަރު ކޮއްޕާލާ..” ރަވިކާން މޫނު ހަދާލަމުން ބުނެލިއެވެ. ޒައިލީން އައި ރުޅިން ރަވިކާންގެ ފައިމައްޗަށް އަރާ ފަޔަށް ބާރު ކޮއްލިއެވެ. އަދި ރަވިކާން ކޮއްޕާލިއެވެ. ރަވިކާން ވެއްޓިގަތީ ގަސްތުގައެވެ. ޒައިލީން ކުޑަކޮށް އުފާކޮއްލާށެވެ. ނަމަވެސް އެ އަމަލުން ޒައިލީންގެ ރުޅިވީގަދައެވެ.\nޒައިލީން ދުވެފައި އައިސް ރަވިކާންގެ އަތުގައި ބޮނޑިއެއް އަޅަން އުޅުނެވެ. ނަމަވެސް ގާ ކޮޅަކަށް ފައިން އެރި ޒައިލީން ވެއްޓެން ދިޔައީ ބިންމައްޗަށެވެ. އެތަން ފެނި ރަވިކާން އެތާ ވަރަ ފަތުރާލިއެވެ. ޒައިލީން ވެއްޓުނީ ރަވިކާންގެ ވަރައިގެ މައްޗަށެވެ. “އަދިވެސް ރުޅި މަޑުކުރާކަށް ނުވޭތަ..؟ ތިކަހަލަ ގޮތަށް އުޅޭ އިންސިން ހަމަ އެއްގޮތަކަށްވެސް އަހަރެންނަށް ދަހެއް ނުވޭ..” ލޯ މަރައިގެން ބޯދަށަށް އަތް ލައްވާލައިގެން އޮވެ ރަވިކާން ބުނެލިއެވެ. ޒައިލީން ރުޅި ފިނިކޮއްލަންވެގެން ރަވިކާންގެ ވަރައިން ފަތެއް އުފުރާލިއެވެ.\n“އައު.. އޯކޭ ވެއްޖެތަ މިހާރު..؟” ފަތް އުފުރާލުމުން ތަދުވެގެން ރަވިކާން އަޑެއް ލައްވާލުމުން ޒައިލީން ދެރަވިއެވެ. ރަވިކާން ދެކެ އިންތިހާއަށް ރުޅި އަންނައިރު ރަވިކާންއަށް އަނިޔާއެއް ވާއިރަށް އެ ދެރަވަނީ ކީއްވެގެން ކަމެއް ޒައިލީންއަކަށް ނޭނގުނެވެ.\n“ސޮރީ..” މަޑުމަޑުން ވަރައިގައި ފިރުމާލަމުން ޒައިލީންއަށް ބުނެވުނެވެ. ރަވިކާން ހައިރާން ވެގެން ލޯ ހުޅުވާލަމުން ޒައިލީން އާއި ދިމާލަށް އެނބުރުނެވެ. ޒައިލީންއަށް އެ މޫނަށް ބަލާލެވުމުން ހަނދާންވީ ހެއިލަން މަތިންނެވެ. ޒައިދާންއާއި އަލްޔާ ހިތަށް އެރުމުން އެ ހަނދާންތަކުން ދުރުވެލުމަށް ޒައިލީން ރަވިކާންގެ ވަރަ މަތީގައި އޮށޯވެލަމުން ހަމަޖެހިލިއެވެ. “އޭ އިންސި ކުއްޖާ ހިތްހަމަޖެހޭވަރުގެ ތަނަކަށް ގެންގޮސްދެންތަ..؟” އުއްޑުން އޮށޯވެލަމުން ރަވިކާން އެހެން އެހީ ވެސް އަޑަށް ކުރީގެ ލާނެތްކަން ގެންނަމުންނެވެ. “މި އަނދިރި ގަނޑުގައި ބަލާނެ ރީތިތަނެއް އޮންނާނެ..؟” ޒައިލީންއަށް އެހުނެވެ. “ބަލާލަން ބޭނުމިއްޔާ އާދޭ..” ތެދުވެފައި ޒައިލީން ނަގަން އަތް ދިއްކޮއްލަމުން ރަވިކާން ބުނެލިއެވެ. “ހުއް.. އަދި މާ ޖެންޓަލްމެން ވާހިތުން އެބަ އުޅެއެއްނު..؟” އެއަތަށް ތުންއަނބުރާލަމުން ޒައިލީން ތެދުވިއިރު ހިތުގައި ވީ އެހެންނެވެ. ދެންމެ އޮތް ހަމަހިމޭން ރީތި ވަގުތުކޮޅު ހީވަނީ ކުނޑިކުނޑިވެގެން ގޮސް ވަޔަށް ބުރައިގެން ދިޔަހެންނެވެ. ކުރިން އޮތް ރުޅިވެރިކަމަށް ބަދަލުވެގެން ހިނގައްޖެއެވެ.\nރަވިކާން ޒައިލީންގެ އަތުގައި ހިފިއެވެ. ޒައިލީން ސިހިފައި އަތް ފޮޅުވާލަން އުޅުނެވެ. “ސާބަސް.. އިންސި ކުއްޖާ ތިއީ އަބަދު ގާކޮޅެއްގައި އަޅައިގަނެގެން ވެއްޓިފައި އޮންނަ މީހެއް..” ރަވިކާން ދިމާ ކޮށްލިއެވެ. ޒައިލީން ތުންފިއްތާލަމުން ރަވިކާންގެ އަތުގައި މަޑުމަޑުން ހިފިއެވެ.\nކުއްލިއަކަށް ހީވީ ލޯމަތީގައި އަޅާފައިވާ ކަޅުކުލައިގެ ފޮތިގަނޑެއް ލޯމަތިން ނެގިހެންނެވެ. ވަށައިގެން ފުދޭވަރަކަށް އަލިވިއެވެ. ނަމަވެސް އަނދިރިއެވެ. އަނެއްކާ އެހުރެވުނު ތަނެއްގެ ރޭގަނޑު ވީ ހެއްޔެވެ.؟ ދެ މީހުންނަށްވެސް ހުރެވުނީ ބަގީޗާއެއްހެން ހެދިފައިވާ ބޯ ވިނަތަކެއްގައެވެ. ޒައިލީން ފަހަތް ބަލާލިތަނާ ހެން ފެނުނީ ކުޑަ ބާގަނޑެކެވެ. ރަވިކާން އާއެކީގައި ދެންމެ ނުކުމެވުނީ އެތަނުންކަން ޒައިލީންއަށް އެނގުނެވެ. “އެއްވެސް ސުވާލެއް ނުކުރާނަންތަ އިންސިކުއްޖާ..؟” ޒައިލީން މަޑުން ހުރުމުން ރަވިކާން އެއްސެވެ.\nމާހައުލާއި ދޭތެރޭގައި ހައިރާންވެގެން ޒައިލީން ވަނީ ބޯ ކަމުން މީހަކު ވަންނަހިތުންވެސް ވަންނަފަދަ ވިނަގަނޑެއްގެ ތެރެއަށެވެ. ވިނަގަނޑުގެ ފަހަތުން ފެނުނު މަންޒަރުން އެ މާހައުލާއި ދޭތެރޭ ޒައިލީންގެ ހިތުގައި އުފެދުނު ޝައުގުވެރިކަން ވީ ބޮޑެވެ. ޒައިލީން މަޑުމަޑުން ވިނަތަކުގައި އަތް ބީއްސާލިއެވެ. މަޑެވެ. އިސްކޮޅަށްވުރެ ބޮޑުކޮށް އެހެން ވިނަ ހެދޭބާވައޭ ޒައިލީންގެ ހިތަށް އެރިއެވެ.\nއެއީ ކުޑަކުޑަ ގެއެއް ފަދައެވެ. ބޮޑުކަމުން ދެތިން މީހުންނަށް އެއްފަހަރާ އިށީނދެވޭވަރުގެ އުނދޯއްޔެއް ކަނާތް ފަޅީގައި ހުއްޓެވެ. އެއީ އެނދެއް ފަދައެވެ. މަޑު ކުނަލަކާއި ދެ ބާލީސް އޮތެވެ. އެތާ ތެރޭގައިވެސް މާތައް ހެދިލާފައިވެއެވެ. އެކިކުލަކުލައިގެ މާތަކެވެ. ރަތްކުލައިގެ މަލާއި އޮރެންޖު މަލާއި ރީނދޫމަލާއި ފިޔާތޮށި ކުލައިގެ ރީތިކަމެވެ. ޒައިލީން ހުރީ ހައިރާންވެފައެވެ. މިއުޅެވެނީ ހުވަފެނެއްގަޔޭ ޒައިލީންގެ ހިތަށް ހާސްފަހަރަކު އެރިއެވެ. އިންސާނެއްގެ ހިލަމެއް ނުވާ އެތަނުގައި ބާލީސް ފަދަ އެއްޗެހި ހުރުން ވެގެން ދިޔައީ ޒައިލީންއަށް ވަރަށް އާ ކަމަކަށެވެ. ރާއްޖޭގައި ޒައިނާމެންގެ ގޭގައި އެފަދަ އުނދޯއްޔެއް ހުންނަކަން ޒައިލީން ހަނދާންވިއެވެ. މިފަދަ މަންޒަރެއް ފެނުމުން ޒައިލީން ހުރީ ބުނާނެ އެއްޗެއްވެސް ނޭނގިފައެވެ. ޒައިލީންއަށް ނޭނގުނީ ޒައިލީންގެ ހަރަކާތްތަކާއި ދޭތެރޭ މާ ބޮޑަށް ޝައުގުވެރިވެފައި ރަވިކާން ބަލަން ހުރިކަމެވެ.\nއެތާ ތަންކޮޅެއް ބޭރުގައި މޭވާއިން ފުރިފައިވާ ގަސްތަކެއް ހުއްޓެވެ. ޒައިލީން ހައިރާން ވެގެންގޮސް އަމިއްލަ އަތުގައި ބާރަކަށް ވިކާލެވުނީ އެއީ ހުވަފެނެއްނޫންކަން ޔަގީންކުރުމަށެވެ. އެއީ ހުވަފެނެއް ނޫނެވެ. އަތަށް ތަދުވެސްވިއެވެ. “މިއީ އަހަރެން އުޅޭތަނަކީ..” އިރުކޮޅެއްފަހުން ރަވިކާން ބުނެލިއެވެ. “ދެން އެ ގެޔޯ…؟” ޒައިލީން ދެންމެ ފާރަވެރިންގެ ބައިގަނޑު ވަތް ގޭގެ ވާހަކަ އެއްސެވެ. “އެއީ ވަގުތީ ގެއެއް.. އެ މީހުން އަހަރެން ހޯދަން އަންނަ ކޮންމެ ފަހަރަކު ކޮންމެވެސް އެހެން ގެއަކަށް އަހަރެން ދާން ޖެހޭ..” ރަވިކާން އެހެން ބުނެލީ މަޑު އާހެއް ދޫކޮއްލަމުންނެވެ.\n”އެމީހުން ކީއްވެގެން ރަވިކާން ހޯދަނީ..؟ ނޫން ނޫން.. ހެޔޮ ނުކިޔައިދިނަސް.. ޒައިލީންގެ ސަލާމް…” ޒައިލީން ހަނދާންވީ ރަވިކާންގެ ދެވަރަ މަތިންނެވެ. ރަވިކާން އައުލްކީންގެ ވާހަކަތައް ކިޔައިދިން ގޮތުން އައުލްކީންގެ ދެވަރަ ހުރެއެވެ. އަދި އައުލްކީންއަކީ ނުބައި މީހެއްކަމަށް ބުނެފައިވުމުން ރަވިކާން ވަކި ރަނގަޅު މީހަކަށް ނުވާނެއެވެ. ޒައިލީން ބިރުގަތީ އެހެން ވެގެންނެވެ. “ކޮންތާކަށް ތިދަނީ..؟” ރަވިކާން އެއްސެވެ. “މި ތަން ފިޔަވާ އެހެން ކޮންމެވެސް ތަނަކަށް.. ނޫނީ އައުލްކީން ހޯދަން.. އައުލްކީން އަހަރެން މިތަނަށް ގެނައީ.. އަނބުރާ އަހަރެން އައިތަނަށް ފޮނުވާދެވޭނީވެސް އައުލްކީންއަށް އެކަނި…” ޒައިލީންގެ ޖަވާބު ހުރިގޮތުން ރަވިކާން ރުޅިއައެވެ. ރަވިކާން ދަތްކުނޑި ވިކާލިގޮތުން ޒައިލީން ކުޑަކޮށް ބިރުގަތެވެ. ރަވިކާން ރުޅި އައިސްފިއްޔާ ކޮންމެ ކަމެއްވެސް ކޮށްފާނެކަން ޒައިލީންއަށް ވިސްނެއެވެ.\n“އެހެންތަ..؟ ބާރީއަށް ނުވަތަ އޭނާގެ ފާރަވެރިންނަށް އިންސިކުއްޖާ ފެނިއްޖެނަމަ ވަގުތުން ހައްޔަރު ކުރާނެ.. އިންސިކުއްޖާވެސް ލާނީ އައުލްކީން ހުރި ތަނަށް.. އެއީ މިކޮޅުގައި އަހަރެމެންގެ ތެރެއިން ނުލަފާ ޖިންނިން ބަންދު ކުރާ ތަން.. އެތަނަށް ލައި ބަންދު ކުރި އެންމެ ބާރުގަދަ ކަމަށް ދައުވާ ކުރި ޖިންނިންނަށް ވެސް ނުކުޅެދުނުކަމެއް އެއީ އެތަނުން ސަލާމަތްވުން.. ތިއީ އަދި އިންސިއެއް.. ޖިންނި އަކަށް ނުކުރެވުނު ކަމެއް ބާރެއް ނެތް އިންސިއަކަށް ކިހިނެތް ކުރެވޭނީ..؟” ރަވިކާން އެ ރުޅީގައި ވާނެގޮތް ކިޔައިދިނެވެ.\n“އަހަރެން މީ އިންސިއެއް.. ޖިންނިއެއް ނޫން..” ޒައިލީން އެބުނި ޖުމްލައިގައި ހިތްވަރުގަދަ ކަމަށްވުރެ ވަނީ މަލާމާތުގެ ގޮތެވެ. އެކަމާއިހެދި ރަވިކާންގެ ގާތަށްއައީ ހިންޏެވެ. “އެންމެރަނގަޅު.. ދާން ބޭނުން ވާ ތަނަކަށް ދޭ.. ތިއީ އަހަރެންގެ އެއްވެސް މީހެއް ނޫން.. ހިތަށްއަރާ މިހާރު ކީއްވެގެންބާއޭ ތިކުއްޖާ ސަލާމަތް ކުރަން ވިސްނުނީވެސް…” ރަވިކާން އެހެން ބުނެލާފައި ފަހަތަށް އެނބުރުނެވެ. އެއަޑުގައި ފުދޭވަރަކަށް ތަފާތު ކަން އެކުލެވިގެންވާކަން ޒައިލީންއަށް ފާހަގަ ކުރެވުނެވެ. ކުޑަކޮށް ދެރަވި ނަމަވެސް ޒައިލީން ވިނަތައް އެއްފަރާތް ކުރަމުން އެތަނުން ބޭރަށް ނުކުންނަން ހިނގައިގަތެވެ.\nކުއްލިއަކަށް އެނބުރެމުން ސެނބުރެމުން އައި ދަލެއް ފާޑު އެއްޗެއް ޒައިލީންއާއި ރަވިކާން އެކުގައި ހައްޔަރު ކޮއްލިއެވެ. ރަވިކާން ވަގުތުން ވަރަ ހުޅުވާ އުދުއްސައިގަންނަން އުޅުނެވެ. ނަމަވެސް ދާގަނޑު ކުޑަ ވަމުން ރަވިކާންގެ ވަރަ ނުހުޅުވާލެވޭވަރަށް ކުޑަވެއްޖެއެވެ. އެ ދާގަނޑު ހީވަނީ ތެރަސްގަނޑެއް ހެންނެވެ. ރަވިކާން ވަރަ ލައްޕާލުމުގެ ކުރިން ވަރައިގައި ދާގަނޑު ތަތްލަވައިފިއެވެ. ޒައިލީން ފައި އޮޅިގެން ބިންމައްޗަށް ވެއްޓުނެވެ. ކުރިއަށް ބަލާލެވުނު ވަގުތު ދެ ފާރަވެރިން ފެނުނެވެ. އެ ދެމީހުން ދާގަނޑު ބިންމަތީގައި ދަމަމުން ދިޔައިރު ޒައިލީންއަށް ތަދުވަމުން ދިޔައެވެ. ކިތަންމެ ވަރަކަށް ރޮއި ހަޅޭއްލެވިޔަސް އެމީހުންގެ ހިތަށް އަސަރު ކޮށްގެން މަޑެއް ނުކުރާނެކަން ޒައިލީންއަށް އެނގެއެވެ. ދަމާފައި ގެންގޮސް ދާގަނޑު ޖެހުނީ ފެންގަނޑެއްގެ ތެރެއަށެވެ.\nއެއީ ޒައިލީން ރާއްޖޭގައި އުޅުނުއިރު އެރުނު ފަދަ މޫދެއް ނޫނެވެ. ހަޑި ފެންގަނޑެކެވެ. މައްޗަށް އަރަން ބޭނުންވިޔަސް ޒައިލީންއަށް މައްޗަކަށް ނޭރުނެވެ. ދާގަނޑު ވަނީ ޒައިލީން ލައިގެން ހުރި ހެދުމުގައި ތަތްލަވާފައެވެ. ޒައިލީންއަށް ނޭވާލާނެ ވަގުތެއް ނުލިބުނެވެ. ނޭވާ ހާސްވަމުން ދިޔައެވެ. ނޭފަތުން ބޮކި އަރައަރާ ހުރެފައި ބޮޑު ތިންބޮކި އެރިއެވެ. ޒައިލީންގެ ނޭވާ ހުސްވީއެވެ. ނޭވާނުލެވިގެން ޒައިލީން ތެޅި ފޮޅޭތަން ބަލަން ރަވިކާންއަށް ހުރެވުނީ އެއްވެސް ކަމެއް ކުރަން ނުކުޅެދިފައެވެ. ޖިންނި އަކަށްވުމުން އިންސާނުންނަށްވުރެ ނޭވާ ދިގެއެވެ.\nޒައިލީންގެ ހަރަކާތް ހުއްޓުމުން ރަވިކާން ކުޑަކޮށް ކަންބޮޑުވާގޮތް ވިއެވެ. ހަރަކާތެއް ނެތި ޒައިލީން އޮންނަން ފެށުމުން ރަވިކާންއަށް ޒައިލީންގެ އަތުގައި ކޮށްޓާލެވުނެވެ. މަރުވެފައިވާ މީހެއް ފަދައިން ޒައިލީން އޮތްއިރު ނޭވާ ނުލެވޭނެކަން ރަވިކާންއަށް ވިސްނުނެވެ.\nއެންމެފަހުން ރަވިކާން އެމަންޒަރު ބަލަން ނުހުރެވިގެން ރަވިކާން އަޑިއަށް ފީނައިގަތެވެ. ރަވިކާން އަޑިއަށް ފީނައިގަތީ ދާގަނޑު އޭނާއާއިއެކީގައި ދާނެކަން ޔަގީން ވުމުންނެވެ. ރަވިކާންގެ ބޮލުގައި ޒައިލީންގެ ފައި ޖެހޭހާވަރަށް އަޑިއަށް ފީނައިގަތުމަށްފަހު ޒައިލީންގެ އުނަގަނޑުގައި އަތްއަޅުވާލައިގެން މައްޗަށް އެރިއެވެ. ރަވިކާން ފެންގަނޑުން މައްޗަށް އަރާ ދެތިން ނޭވާއެއް ލާފައި ޒައިލީން އޭނާގެ ވަރައަށް ބާރު ނުކުރާނެހެން ކޮނޑަށް ލިއެވެ. އަދި ޒައިލީން ފެނުން މަތީގައި ބާއްވައިގެން ރަވިކާން ދާގަނޑު ދަމާ ވަރަށް ފަތަމުން ކުރިއަށް ދިޔައެވެ. ދޭތެރެ ދޭތެރެއިން ރަވިކާން މައްޗަށް އަރާ ފުން ނޭވާއެއް ލާފައި ފަތަން ފަށައެވެ.\nއިރުކޮޅެއް ފަހުން ދާގަނޑު ދެމުމަށް ހުއްޓުމެއް އައެވެ. ރަވިކާން ވަރުބަލިވީ ވެސް އެ ވަގުތުކޮޅުގައެވެ. ޒައިލީންގެ އަތުގައި ހިފާ ބާރު ކޮއްލައިގެން ފެންމަތީގައި އޮވެވޭތޯ ރަވިކާންއަށް ކުރެވެންއޮތް އެންމެހާ މަސައްކަތެއް ކުރަމުން ދިޔައީ އަމިއްލަ ފުރާނަ ސަލާމަތް ކުރުމަށްވުރެވެސް ޒައިލީންގެ ފުރާނަ ސަލާމަތް ކޮއްދެވޭތޯއެވެ.\nއަމިއްލަ ނަފްސަށް ވަމުން ދިޔަގޮތުން ރަވިކާން އަމިއްލައަށް ހައިރާންވިއެވެ. ރަވިކާންއަކީ ދުވަހަކުވެސް މީހެއްގެ ފުރާނަ ސަލާމަތް ކޮއްދެވޭތޯ އުޅުނު މީހެއް ނޫނެވެ. އޭގެ ބަދަލުގައި އަމިއްލަ ސަލާމަތް ހޯދަން ވެގެން އެހެން ބައެއްގެ ފުރާނަތައް ނުރައްކަލުގެތެރެއަށް ވައްޓާލުމުގެ ކުޅަދާނަކަން ލިބިފައިވާ މީހެކެވެ. ނަމަވެސް ޒައިލީންގެ އަތުން ދޫނުކޮއްލެވެނީ ކީއްވެބާއޭ ރަވިކާންގެ ހިތަށް އަރަމުން ދިޔައެވެ. މިވާގޮތުންނަމަ ޒައިލީންގެ އަތަކީ ދަގަތްފާނެވެ. ރަވިކާންގެ އަތަކީ ދަގަނޑެވެ. ވަރުބަލި ވެފައިވާވަރުން ޒައިލީންގެ އަތް ރަވިކާންގެ އަތުން ދޫވެއެވެ. ނަމަވެސް ހަމަ އެވަގުތު ގޮސް ޒައިލީންގެ އަތުގައި ރަވިކާންއަށް ހިފާލެވެއެވެ. އެއާއިމެދު ވިސްނަންއޮތްއިރު ރަވިކާންއަށް މައި ނޭވާ ލެވެމުން ދިޔައެވެ.\nރަވިކާންގެ ގައިގައި ބާކީހުރި ހަކަތަކޮޅުވެސް އެއްކޮށް ދިޔައެވެ. ފުސްވަމުންދިޔަ މަންޒަރުން ފެނުނީ ބާރީގެ މޫނު އެކަންޏެވެ. ޒައިލީންއެކޭ އެއްފަދައިން ރަވިކާންގެ ލޯވެސް މެރުނެވެ.\nރަވިކާންއަށް ފުރަތަމަވެސް ލޯ ހުޅުވާލެވުނީ ސިހުމަކާއި އެކީގައެވެ. އޭރު ހަށިގަނޑުން ވަރުބަލިކަން ވަނީ ފުދޭވަރަކަށް ފިލާފައެވެ. ރަވިކާން ވަށައިގެން ބަލާލިއެވެ. އެއީ ޖިންނިން ހައްޔަރު ކުރާ ތަން ކަން ރަވިކާންއަށް ވަގުތުން އެނގުނެވެ. އައުލްކީން ފުރަތަމަ ހައްޔަރުކުރި ދުވަހު އޭނާއަށް އެތަން ފެނިފައި ވާތީއެވެ. އެ ތަނުގައި ކުޑަ ކުޑަ އުއްބައްތިއެއް ދިއްލާފައިވެއެވެ. އެތާ ޖަހާފައިވާ ދަގަނޑު ތޭރިތަކުން ބޭރު ފެންނަމުން ދިޔައެވެ. އެހުރެވުނީ ކިހާ އުހެއްގައިކަން އެނގެނީ ބިމަށް ބަލާލަމުން ކިރިޔަ ކިރިޔާ ފެންނަ ކޮޅުގައި ހަރުކޮއްފައިވާ ކުޑަކުދިން ކުޅެން ގެންގުޅޭފަދަ ގަސްތަކެއް ފަދައިން އެތަނުގެ އެންމެ ބިޔަބިޔަ ގަސް ތައްވެސް ފެންނަން ހުރުމުންނެވެ.\nރަވިކާންއަށް ބޭރު ބެލުމުން ދުރުވެވުނީ ޒައިލީން ރޯ އަޑު އިވުމުންނެވެ. ޒައިލީންގެ ރުއިމުގެ އަޑުން ރަވިކާންގެ ކަންފަތް ދޮށުގައި ބާރުގަދަ ހޮނު ގުގުރިއެއް ޖެހިހެންނެވެ.\nހާސްވެފައި ރަވިކާން ފަހަތް ބަލާލިއެވެ. ޒައިލީންވެސް ބަލާލުމުން ހާސްވުމުގެ އަސަރުތައް ފޮރުވާލަމުން ރަވިކާން ކަޅި އަޅާލިއެވެ. ޒައިލީން ލައިގެން އިން ޓީޝާޓް ވަނީ ތެމިފައެވެ. ރަވިކާން ލައިގެން ހުރި ހެދުން ވެސް ހުރީ ތެމިފައެވެ. އެ ހަޑި ފެންގަނޑުގައި ދަމާފައި ގެންދިޔަ ގޮތް ހަނދާންވުމުން ރަވިކާންއަށް އަނގަޔަށް ވައްތަރެއް ޖައްސާލެވުނެވެ. ޒައިލީންގެ ދެލޯ ކުޑަކޮށް ރަތްވެފައި ހުރުމުން ފުދޭވަރަކަށް ގިނައިރު ރުއިކަން އަންގައިދެއެވެ. “އޭރު ވެސް ބުނިންދޯ އިންސި ކުއްޖާގެ ހިލަމެއް ވެއްޖެނަމަ ބާރީ ނުވަތަ އޭނަގެ ފާރަވެރިން ހައްޔަރު ކުރާނެޔޭ..” ރަވިކާން އެތާ ތޭރިތަކުގެ ކަނެއްގައި ލެނގިލަމުން ބުނެލިއެވެ.\n“ޒައިލީން ފަހަތަކުން އަންނާކަށް ރަވިކާންގާތު ނުބުނަން..” ޒައިލީން ކަރުނަތައް ފޮހެލަމުން އެހެން ބުނެލި އިރު އަޑުގައިވަނީ ކުރަކިކަމެވެ. “އައީކީއެއްނޫނޭ.. ދާގަނޑުގައި ތާށިވީ..” ރަވިކާންއަށް އެހެން ބުނެވުނުތަނާ ދާގަނޑު ވަރައިގައި ތަތްލެވިކަން ހަނދާންވިއެވެ. ވަރަ އާއި ދިމާލަށް ބަލާލެވުނުއިރު ބައިވަރު ފަތް ނެއްޓި ބައެއް ތަންތަނުން ލޭއާދެއެވެ. ތަދު އިހުސާސްވާން ފެށީވެސް އެތަނަށް ނަޒަރެއް ހިންގާލެވުމުންނެވެ.\nހިނދަކަށްފަހު ހިނދެއް އެ ތަދު ބޮޑުވަމުން އަންނާތީ ބިންމަތީގައި ވަރަ ފަތުރާލަމުން ރަވިކާން އޮށޯތެވެ. ޒައިލީން ކުޑަކޮށް ރަނގަޅެވެ. މޫނުމަތިން ދެތަނެއް މަށައިގެން ގޮސްފައި ވީނަމަވެސް އެހާ އައިބެއް ނޫނެވެ. ނަމަވެސް ޒައިލީންގެ ކަކުލުން ތިރި ފުދޭވަރަކަށް ބޮޑަށް މަށައިގެން ގޮސް ލޭ އަންނަމުންދިޔައެވެ. އެކަމަކު އެއަށް ބަލާފައި ޒައިލީންއަށް އެހާބޮޑު ތަދެއް ވަމުން އަންނަ ހެންނެއް ހިޔެއްނުވެއެވެ. ޒައިލީންގެ ނަޒަރު ހުއްޓިފައިވަނީ ރަވިކާންގެ ވަރައިގައި ލެވިފައިވާ އެ ބޮޑެތި ޒަޚަމު ތަކަށެވެ.\nޒައިލީން އެދިމާލަށް ބަލަން ހުއްޓާ މިކޮޅަށް ނުބަލާށޭ ބުނާފަދަ އިންޒާރެއް ރަވިކާންގެ ލޮލުން ފެނުނެވެ. ބައެއް ފަހަރު ރަވިކާންއަށް ތަދުވެގެން ބާރަށް ލޯ މަރާލާ ފަހަރުތައްވެސް އާދެއެވެ. ރަވިކާން ދެވަނަ ފަހަރަށް ވެސް ހަމަ ނުރައްކާތެރި ބެލުމުން ޒައިލީންއާއި ދިމާލަށް ބަލާލިއެވެ. އެ ބެލުމުން ދެން މިކޮޅަށް ބަލައިފިނަމަ ދެލޯ ކޮނެލަފަނަމޭ ބުނާ ފަދައެވެ. ނަމަވެސް ޒައިލީން ގޮތްދޫނުކޮށް ރަވިކާންއާއި ދިމާ ބަލަމުން ދިޔައެވެ. ރަވިކާންގެ ވަރައިން އަންނަމުން ދިޔައީ ޒައިލީންމެންގެ ގައިން އަންނަ ފަދަ ލެއެވެ. ރަވިކާން އެހެން މަޚްލޫގަކަށް ވުމުން ޒައިލީން ހީކުރި ގޮތާއި ޚިލާފަށް ރަވިކާންގެ ގައިންވެސް އައީ ހަމަ ރަތްކޮށް ހުރި ލެއެވެ. ވަރައަކީ ރަވިކާންއާއި ގުޅިފައިވާ އެއްޗެއްކަން ޒައިލީންއަށް ޔަގީންވީ ވަރަ ޒަޚަމްވުމުން ރަވިކާންއަށް ތަދުވާކަން އެނގުމުންނެވެ.\nއިރުކޮޅަކުން މުޅިތަންގަނޑު ގުޑައިގެން ދާފަދަ ހަޅޭއްލަވައިގަތުމަކުން ރަވިކާން ހަޅޭއްލަވައިގަތެވެ. ޒައިލީން ކިތަންމެ ހިތްވަރު ކޮއްގެން އެދިމާލަށް ބަލަން އިނެއްކަމަކު ނޭނގި އިންދާ އެފަދަކަމެއް ދިމާވުމުން ބިރުން ހިތް ގުޑިލިއެވެ.\nޒައިލީން މަޑުމަޑުން ތެދުވިއެވެ. ޒައިލީންގެ މިސްރާބު ހުރީ ރަވިކާންއާއި ދިމާލަށެވެ. ރަވިކާން މިބުރު ހައިރާން ވެގެން ބަލާލީއެވެ. ކަޅިއަޅައެއް ނުލައެވެ. ޒައިލީން ވަރަށް މަޑުމަޑުން ރަވިކާންގެ ގާތުގައި އިށީންނަމުން ވަރައިން ލޭ އަންނަމުންދިޔަ ތަންތަނުގައި އިނގިލި ޖައްސާލާ ލޭ މަނާކުރެވޭތޯ އުޅުނެވެ. ލޭމަނާ ވުމުން ޒައިލީން މަޑުމަޑުން އެ ތަންކޮޅު ކޮޅުގައި ފިރުމައިދިނެވެ. ރަވިކާންގެ ދުލުގައި ތަޅެއް ލެވުނު ފަދައެވެ. ބަހެއް ނުބުނެ ކަޅިވެސް ޖަހާނުލާ ޒައިލީންގެ މޫނަށް ރަވިކާން ބަލަންއޮތީ އެހެން ވެގެންނެވެ. ޒައިލީންއަށްވެސް އިޚްތިޔާރަކާއި ނުލާ ރަވިކާންގެ އެލޮލަށް ބަލާލެވުނެވެ. އެ ރީނދޫކުލަ އިން ވިދަމުން ދިޔަ ދެލޮލުގައިވާ އަސަރުން އެ ބުނެދޭން ބޭނުންވަނީ ކޮން ވާހަކައެއް ކަމެއް ޒައިލީން އަކަށް ނަގައެއް ނުގަނެވުނެވެ. ނަމަވެސް ވާކަމަށް ނުހަދާ ޒައިލީން ފިރުމައި ދެމުން ގެންދިޔައެވެ.\nފިރުމައިދެމުން ދިޔައިރުވެސް ޒައިލީންއަށް ކުޑަކޮށް މަޖާވިއެވެ. ފަތްތައް ނުނެއްޓި ހުރި ދިމަދިމާލުގައި އަތް ބީއްސާލާއިރު ހީވަނީ ދޫންޏެއްގެ ގައިގައި ފިރުމާލެވޭ ހެންނެވެ. ނަމަވެސް ރަވިކާންގެ ވަރައަށް ތަދުވާނެ ކަން އެނގޭތީ ޒައިލީން ހުރީ މަޑުމަޑުންނެވެ. ރަވިކާން ދެކެ އެހާ ރުޅި އަންނައިރުގައި ރަވިކާން ނުތެދުވެގެން ޒައިލީންއަށް ރޮވެންވީ ކީއްވެގެން ކަމެއް ނޭނގުނެވެ. ޒައިލީންއަށް ހޭވެރިކަންވީ އެތަނުގައި އޮއްވައެވެ. އޭރު ތަންކޮޅެއް ދުރުގައި ހަރަކާތެއް ނެތިފައި އޮތް ރަވިކާން ފެނި ޒައިލީންއަށް ލިބުނު ހާސްކަން ދެނެވޮޑިގަންނަވާނީ ހެއްދެވި ފަރާތެވެ.\nނަމަވެސް ރަވިކާން އެއޮތްގޮތަށް ޒައިލީންގެ މޫނަށް ބަލަމުން ނިދާލައިފިއެވެ. ޒައިލީން ކުޑަކޮށް ހައިރާންވިއެވެ. ހަމައެކަނި ވަރައިގައި ފިރުމާލައިގެން ރަވިކާން ނިދާނެކަމަށް ޒައިލީން ހިތަށްވެސް ނާރުވައެވެ. ދެލޯ މަރާލައިގެން ފުން ނިންޖެއްގެ ތެރެއަށް ގެނބިފައިވާ ރަވިކާން ފެނިފައި ޒައިލީން ހެއިލަންގެ މަތިން ހަނދާންވިއެވެ. އަނެއްކާވެސް ޒައިލީން ނެތުމުން ޒައިދާންމެން އުޅޭނީ ކިހިނެތްކަން ހިތަށް އެރުމުން ޒައިލީން ފެންކަޅިވިއެވެ. ޒައިލީން މަޑުމަޑުން ރަވިކާންގެ ބުޅާ ކަންފަތުގައި އަތް ބީއްސައިލިއެވެ. ނުލާހިކު މަޑެވެ. ރަވިކާންއާއި ދުރުގައި ޒައިލީން އޮށޯވެލީ ވަރުބަލި ވެގެންނެވެ. ގަޑިންވީ ވަރު ނޭނގޭއިރު މިތަނުގެ އެއްވެސްކަމެއް އެނގެނީކީއެއްނޫނެވެ. މިތަނުގެ ދުވާލަކީ ޒައިލީން އައިތަނުގެ ރޭގަނޑަށް ވެސްވުމަކީ އެކަށީގެންވާ ކަމެކެވެ. ނުވިތާކަށް ޒައިލީންއަށް އަލްޔާމެންގެ ހާލާއި އެމީހުން މިހާރު ހުންނާނެ ތަނެއް އެނގެނީކީއެއްވެސް ނޫނެވެ.\n“ކޮބާ…!!! ކޮބާ..!!! އެންމެފަހުން އަތުވީނު..؟ ބުރަ މަސައްކަތް ކޮއްގެންނޭ މިއަދު މަށަށް މިއޮތީ ދެ މީހުންވެސް ލިބިފައި.. އައުލްކީންއާއި ރަވިކާން.. އައުލްކީންގެ މަތިން ވިސްނަނީނަމަ އޭނާއަކަށް ސަލާމަތެއް ނުވެވުނު.. ނެއިލޮންއެއްވެސް އަދި މަރެއްނުވޭ.. އެކަމަކު ނެއިލޮންގެ ‘ހަލާކު’ ބޭނުންވެގެން އެދުނިޔޭގެ މީހުންތައް އެބައުޅޭ.. ރަވިކާން.. އަހަރެންނާއި ބައްދަލުކުރަން ރަވިކާން ބަލާ އިރުކޮޅަކުން ބަޔަކު ފޮނުވާނަން.. މި އަންހެން އިންސިވެސް ގޮވައިގެން އަންނާތި..” ޒައިލީންއަށް ލޯ ހުޅުވާލެވުނުއިރު އެއްކަލަ ޝާހީކޮށް ހުރި މީހާ އެތަނުގައި ހުއްޓެވެ. އެއީ ބާރީ ކަން ޒައިލީންއަށް އެނގުނެވެ. ދެން ފެނުނީ ރަވިކާންއެވެ. ރަވިކާންގެ ދެ ބުމަ ވަނީ ގޮށްޖެހިފައެވެ. ނިތަށް ރޫއަރުވައިގެން އިންގޮތުން ބާރީއާއި ދެކޮޅަށް ކަމެއް ނުކުރެވި މަޖުބޫރުވެފައިވާ ވަރު އެމޫނުން އެކަނިވެސް ބުނެދެއެވެ.\nނާމާން ނަމަވެސް ކާމިޔާބުގެ ހިނިގަނޑެއް ޖަހާލަމުން އެމީހާ ނުކުމެގެން ދިޔައެވެ. ރަވިކާން އެ ހުރިގޮތަށް ހުރެފައި ފާރަށް ވީއްލާލި އެތިފަހަރުން ރުންކުރު ވެފައިވާވަރު އަންގައިދެއެވެ. ޒައިލީން މަޑުމަޑުން އެ ދިމާލަށް ގޮސް ރަވިކާންގެ ކޮނޑުގައި އަތް ޖައްސައިލިއެވެ. “ދެން އެއްވެސްކަމެއް ސިއްރު ކުރަން އުޅޭނެ ކަމެއް ނެތް.. ބާރީ، އައުލްކީން އަދި ރަވިކާންގެ މެދުގައި ކޮންމެވެސް ބޮޑު ގުޅުމެއްވޭ.. ކިޔާދޭންވީ.. ޕްލީޒް..” ބާރީ ދެއްކި ވާހަކަތަކުން ޒައިލީންއަށް ކަމެއް ދޭހަވެގެން ރަވިކާންގެ ގާތު އެއްސެވެ. ޒައިލީން އެހާ ރީއްޗަށް އެހުމުން ރަވިކާން އިސްޖަހާލިއެވެ.\n“ސުވާލު މާގިނަ ނުކުރާތި.. މި ހަގީގަތަކީ ބާރީ އައުލްކީން އަދި ބާރީގެ ޚާއްސަ ފާރަވެރިން ފިޔަވާ އެހެން އެއްވެސް މީހަކަށް އެނގޭނެކަމެއް ނޫން.. އެހެންވެގެން.. މި ސިއްރު ނުވެސް ދަންނަ އަދި އިންސިއަކަށް މިކިޔައިދެނީ ތި ކުއްޖާގެ ފަރާތުން އެއްވެސް ނުރައްކަލެއް ފެންނަން ނެތީމައި.. އިންސި ކުއްޖާ ފުރަތަމަ ހުވާކުރޭ އެއްވެސް މީހެއްގެ ގާތުގައި ނުބުނެ މިކަންތައްތައް ސިއްރު ކުރާނެކަމަށް..” ރަވިކާން ތަންކޮޅެއް މަޑުން ބުނެލިއެވެ. ”ހަމަ ހުވާ..” ޒައިލީން ބުނެލިއެވެ. “ރަވިކާން ކީއްވެގެންތަ އިންސި ކުއްޖާއޭ ކިޔާފައި އަބަދު އެ ގޮވަނީ..؟ އަހަރެން މީ އިންސާނަކަށް ވީމަތަ..؟ ކުރިން ނަންވެސް ބުނީމެއްނު..؟” ޒައިލީން ހިތާހިތުން ކުދި ކިޔާލިއެވެ. އަދި ސީރިއަސްވެފައި އިން ރަވިކާންގެ މޫނަށް ބަލާލިއެވެ.\n“ބުނީމެއްނު ސަލްވިޔާގެ ވާހަކަ…؟ އެއީ ވަރަށް ރީތި ޖިންނިއެކޭ..؟” ރަވިކާން އެހެން ބުނެލުމުން ޒައިލީންއަށް އެއްބުމަ މައްޗަށް އަރުވާލެވުނެވެ. “ސަލްވިޔާއަކީ ރަވިކާންގެ…….؟؟” ޒައިލީންއަށް ނެގުނީ އެހެން މާނައެކެވެ. ޒައިލީން އެހެން ނުބުނަނީސް ރަވިކާން ކުޑަކޮށް ހިނިއައިސްފައި ޒައިލީންގެ މޫނަށް ކަޅި އަޅާލިއެވެ. “އަހަރެންނަށް އެންމެ ޚާއްސަ މީހާ އެއީ.. މުޅި ދުނިޔެއިންވެސް….” ރަވިކާން އެހެން އަހާލީ ހަމައެކަނި ޒައިލީންގެ މޫނަށް އަރާ ކުލަވަރުތައް ބަލާލަން ކަމެއް ޒައިލީންއަކަށް ނޭނގުނެވެ. ތުންފަތުގައި ހަފާލަމުން ޒައިލީން ދުރު ބަލާލިގޮތުން ރަވިކާންއަށް ހެވުނީ އިޚްތިޔާރަކާއި ނުލައެވެ. ރަވިކާން މާ ވަރަކަށް ހޭތީ ޒައިލީން ތުން އަނބުރާލާފައި ރަވިކާންއާއި ދިމާލަށް ބަލާލިއެވެ.\n“ސަލްވިޔާ ކޮބާ މިހާރު..؟؟” ޒައިލީންއަށް އެހެން އަހާލެވުނުއިރު ކުޑަކޮށް ތުން އަނބުރާލެވުނެވެ. “މަރުވެއްޖެ..” މި ފަހަރު ދުރު ބަލާލީ ރަވިކާންއެވެ. “ސަލްވިޔާއަކީ ކާކުކަން އެނގޭތަ..؟” ރަވިކާން އަހާލިއެވެ. “ރަވިކާންއަށް އެންމެ ޚާއްސަ ކުއްޖާއެއްނު އެއީ..” ރަވިކާން ތަކުރާރުކޮށް އެ ސުވާލު ކުރަމުން ގެންދިޔައީ ކީއްވެގެންކަމެއް ޒައިލީންއަކަށް ނުވިސްނުނެވެ. “އެއީ އަހަރެން އެންމެ ލޯބިވާ މީހާ.. އަހަރެންގެ މަންމަ..” ރަވިކާން އެހެން ބުނެލުމުން ޒައިލީންއަށް ރަވިކާންގެ މޫނަށް ބަލާލެވުނެވެ. “އެނގޭތަ އެންމެ ފުރަތަމަ ދުވަހު އަހަރެން އިންސިކުއްޖާ ސަލާމަތް ކުރީ ކީއްވެގެންކަން..؟” ރަވިކާން ސުވާލަކަށް ފަހު ސުވާލެއް ކުރަމުން ދާތީ މިހުރެވުނީ ކުއިޒްއެއް ގައި ހެންވެސް ޒައިލީންއަށް ހީވިއެވެ. “ރަނގަޅު މީހަކަށް ވާން..” ޒައިލީން ބުނެލިއެވެ. “ނޫން.. އެއީ އިންސިކުއްޖާ އަހަރެންގެ މަންމައާއި ވައްތަރުވީމައި..” ރަވިކާން އެ ޖުމްލަ ބުނެލާފައި ފަހަތަށް އެނބުރުނީ ޒައިލީންއަށް އޭނަގެ މޫނަށް އަރާ ފައިބަމުން ދިޔަ ކުލަވަރުތައް ފޮރުވަން ވެގެންނެވެ.\nޒައިލީންއަށް އަނގަ މަތީގައި އަތް އެޅުނެވެ. ދިޔަގޮތަށް ގޮސް ރަވިކާންގެ ކުރިމަތީ އިށީނދެވުނީވެސް ލިބުނު ޝޮކުގެ ސަބަބުންނެވެ. “އެވާހަކަ ފަހަށް ބާއްވާ.. އަހަރެން މި ކިޔައިދެނީ އިންސިކުއްޖާ އަޑު އަހަން ބޭނުންވާ ވާހަކަތައް..” ރަވިކާން ތޭރިތަކުގައި ލެނގިލިއެވެ.\n“އައުލްކީނަކީ އަހަރެންގެ ކޮއްކޮ.. ތިދުނިޔޭގެ ބަހުރުވަތައް ހުންނަ ގޮތުންނަމަ ސްޓެޕް ސިސްޓަރ..” ރަވިކާން އެހެން ބުނެލުމުން ޒައިލީން ހައިރާންވިއެވެ. އެހެން މަޚްލޫގަކަށް ވިޔަސް އިނގިރޭސި ބަސް ވެސް އެނގެނީތާއޭ ޒައިލީންގެ ހިތަށް އެރިއެވެ.\n“އައުލްކީންގެ ކުރިން، އަހަރެންގެ މަންމަ ސަލްވިޔާއަށް އަހަރެން ލިބުނީ.. އޭގެފަހުން ބާރީއާއި ސަލްވިޔާ ދިމާވީ ގުޅުންތައް ބަދަހި ކުރުމުގެ ގޮތުން ބޭއްވި ހަރަކާތެއްގެ ތެރެއިން.. އޭގެފަހުން މަންމައަށް އައުލްކީން ލިބުނު.. ހަމަ އެދުވަހު މަންމަ މަރުވި.. އަހަރެންނަށާއި އައުލްކީންއަށް މަންމަގެ ފަރާތުން ދެވަރަ ލިބުނު.. ބާރީގެ ސިފައެއްގެ ގޮތުގައި އައުލްކީންއަށް ލިބުނީ ހަމަ އެނުލަފާ ވިސްނުމާއި އަނިޔާވެރިކަން.. އައުލްކީންއަށް ދެވަރަ ލިބުނުކަން އޭނާއަށް އެނގުނުފަހުން އިންސާނުގެ ތެރެއިން ނުލަފާ ބައެއްގެ މައްޗަށް ވެރިކަންކުރި.. އޭގެފަހުން ޖިންނިންތައް އައުލްކީންގެ ވެރިކަމަށް އައި.. އެކަން ބާރީއަށް އެނގުނު ދުވަހުން ފެށިގެން އެއެހުރިހާ ޖިންނިތަކެއް މަރާލަން ތައްޔާރުވި.. އަމިއްލަ ދަރިފުޅުވެސް އޭނައަށްވުރެ ބާރުގަދަވާން ބާރީއެއް ނޭދޭ.. އެދުވަހު މަރުނުވެ ސަލާމަތްވި ޖިންނިތައް އަދިވެސް އައުލްކީންއަށް ތަބާވޭ.. އައުލްކީން މިނިވަންވާ ދުވަހަކީ އަހަރެމެންގެ ނިމުން.. އާނ އަދި އަހަރެމެން ދެމީހުން ފުރަތަމަ ބައްދަލުވި ދުވަހު ވަސް ބަލާލެވުނީ އަހަރެންނަށް އައުލްކީންގެ ވަސް ދުވީމަ..” ރަވިކާން ކިޔައިދިނެވެ.\n“އަދި ބާރީ އައިސް ނެއިލޮންގެ ހަލާކޭ ބުނި އަޑު އިންސި ކުއްޖާއަށް ވެސް އިވޭނެ.. އެއީ ކޯޗެއްކަން އެނގޭތަ..؟ ނެއިލޮންގެ ހަލާކަކީ އޭނާގެ ކަރުގައި އަޅާފައިވާ އައުލްކީންގެ ބާރުތައް ލާފައިވާ އެތި.. އައުލްކީންގެ ބާރުތައް އެ ފަށެއް ކަހަލަ އެތީގެ ތެރެއަށް ލީފަހުން ފެށުނީއްސުރެ އަހަރެމެންގެ މީހުން ކިޔާ އުޅޭ ގޮތް.. އެ ހަލާކު ނެއިލޮންގެ ގައިން ވަކި ނުކުރަނީސް އޭނަ މަރައެއް ނުލެވޭނެ އޭނަ ގުދުރަތީ ގޮތުން މަރުނުވަނީހެއް.. އެހެންވެގެން އަހަރެމެން އެއަށް ހަލާކު ކިޔަނީ.. ދެން އިންސިން ކިޔާނަމެއް ނޭނގޭ،،.” ރަވިކާން ނިންމާލިއެވެ. “އަޑު އެހި ހުރިހާ ހިސްޓްރީތަކުން އެންމެ އާދަޔާޚިލާފު ވާހަކަ އަދި މި އިވުނީ..” ޒައިލީން އަނގަ ހުޅުވިގޮތަށް އިނދެ އަނގަ ލައްޕާލަން ނޭނގިފައި ބުނެލިއެވެ.\nރަވިކާން ފާޑަކަށް ޒައިލީން ގެ މޫނަށް ބަލަން އިނެވެ. ކުއްލިއަކަށް އެ މޫނުގެ ކުލަވަރު ބަދަލުވިތަން ޒައިލީންއަށް ފެނުނެވެ. ވީ ކިހިނެތްތޯ އަހާލަން ޒައިލީން އަނގަ ހުޅުވާލިތަނާ ރަވިކާން އައިސް ޒައިލީން ގަޔާލާ ބޮނޑި ކޮށްލިއެވެ. ޒައިލީންއަށް ލިބުނު ސިހުމުން ހަރަކާތެއް ކޮށްލަން ނޭނގިފައި ހުއްޓާ ރަވިކާން ޒައިލީންގެ ގައިގައި ރަވިކާންގެ ވަރަ އޮޅާލިއެވެ. ހެދި ނުހެދިއެއް ނޭނގުނެވެ. ޝޮކެއް ޖެހިފައި ޒައިލީން އިންދާ ދެން އިވުނީ ރަވިކާންގެ ވޭނީ ހަޅޭކުގެ އަޑެވެ.\n– ޔޫންގެ ހުރިހާ ކިޔުންތެރިންނަށް މި އުފާވެރި މިނިވަން ދުވަހުގެ ތަހުނިޔާ އަރިސް ކުރަން 💖 މި ޕާރޓް އެހެން ޕާރޓް ތަކަށްވުރެ ތަންކޮޅެއް ދިގުވާނެ… ހުރިހާ ކިޔުންތެރިންނަށް ޔޫންގެ ފަރާތުން ވަރަށް ބޮޑަށް ޝުކުރިއްޔާ 🥰 ވަރަށް އުފާވެރި ދުވަހަކަށް އެދެން 😘 –\nvarah reethi sismi prt ves…\nhope ravikaan ah dhera gotheh nuvaane kamah..\nluv ya sissssoooo…🥀🥀🥀🥀\nThnx No one 💖💖💖 Love u so much more ✨ stay safe ingeii\nVarah reethi mi part ves curiously waiting for the next part ☺☺☺☺☺ take care ♥ stay safe ❤❤❤❤❤❤\nAwwnn thnxxx Starlight vixx 😍😍✨✨ Keep waiting 💖💖 Lysm 😘😘✨ Take good care n stay safe ingeii dear 💖💖✨much loves\nVvvvvvv nice as usual…… curiously waiting for the next part…..lysm and tgc my favourite auther 😘😘\nThanxxies Een dearlingg 💖✨😘 Love you more Een 💖😘✨💖 Tgc dearrr 😘😘 stay safe lovely\nWow mi part ves vrh Sali 😍😍😍😍\nAnd zaileen aan ravikaan ge thankookoo haadha cute ey hehehe 😂💝\nBut over alll this part is also amazing👌👌💯💯💯💯💯💯💯💯💯💯💯💯💯💯💯\nAnd waiting for the next🌹🌹🌹🌹🌹🌻🌻\nTC and stay safe ❤❤\nThnxxxx Ril 💖💖✨😘 Lol asluvxx dhww 😂😘 Thnku so much 💖💖✨ Keep waiting ingeii 💖 Love you more dear 😘💖✨ stay safe 💖💖 tc\nWowwww… This part is also awesome…..❤❤ Haadha reechey maasha Allah….💖💖❤🙂😊Waiting for next part….. Lyssssm and tc….❤\nAwwwnn Thnxxxiess Eekko 11 💖✨😘 love u moee dearlin 💖💖✨ Stay safe 💖💖😘 Tgc\nހިތާމަ ލޯބި February 25, 2019


"Vaguthu Ehee" In Mauloomaathu Genesdhin Zivaa Ge Operation Kaamiyaabu: Mihaaru Haalu Stable - Vaguthu\n"ވަގުތު އެހީ" އިން މައުލޫމާތު ގެނެސްދިން ޒިވާގެ ހިތުގެ އޮޕަރޭޝަން ކާމިޔާބު: މިހާރު ހާލު ސްޓޭބަލް\nއައިޝަތު ޒިވާ ޒަހީން އޮޕަރޭޝަނަށް ފަހު\n"ވަގުތު އެހީ" އިން މައުލޫމާތު ގެނެސްދިން ތުއްތު ތުއްތު އައިޝަތު ޒިވާ ޒަހީންގެ އޮޕަރޭޝަން ކާމިޔާބެވެ، އޭނާގެ ހާލު ރަނގަޅުވާން ފެށުމުން ހޮސްޕިޓަލުގެ އައިސީޔޫއިން ވޯޑްއަށް ބަދަލު ކޮށްފި ކަމަށް އޭނާގެ އާއިލާއިން ބުނެފިއެވެ.\nޒިވާގެ ހިތުގެ އޮޕަރޭޝަން ކޮށްފައި ވަނީ މިދިޔަ ޑިސެމްބަރު މަހުގެ 27 ވަނަ ދުވަހުއެވެ. އެދުވަހު ހެނދުނު ފެށި އެ އޮޕަރޭޝަން ކާމިޔާބުވުމަށްފަހު ޒިވާގެ ސިއްހަތު އެކަށީގެންވާ ވަރަށް ރަނގަޅުވަންދެން ބާއްވާފައި އޮތީ ހޮސްޕިޓަލުގެ އައިސީޔޫގައެވެ.\nމިހާރު ޒިވާގެ ހާލު ސްޓޭބަލް ވެފައިވާއިރު އޭނާ ވަނީ ވޯޑްއަށް ބަދަލު ކޮށްފައެވެ. ޒިވާގެ އާއިލާއިން ބުނީ ޒިވާ ވޯޑްއަށް ބަދަލު ކުރީ މިދިޔަ ހޮނިހިރު ދުވަހު ކަމަށެވެ.\nއޮޕަރޭޝަނަށް ފަހު ޑޮކްޓަރުން ބުނެފައި ވަނީ ހޮސްޕިޓަލުގައި އެއް މަސް ވަންދެން ޒިވާ ބާއްވަން ޖެހޭނެ ކަމަށެވެ. ނަމަވެސް ޒިވާ އެއްކޮށް ހޮސްޕިޓަލުން ދޫކޮށްލާނެ ދުވަހެއް އަދި ޔަގީނެއް ނުވެއެވެ.\nއައިޝަތު ޒިވާ ޒަހީން\nޒިވާ އުފަންވެފައި ވަނީ ހިތަށް ލޭ ދައުރުވާ ދެ ހޮޅިއެއްގެ ބޮޑެތި މައްސަލަތަކާއެކުއެވެ. އެހެން ކަމުން މީގެ ކުރިން ޑޮކްޓަރުން ބުނެފައި ވަނީ ޒިވާގެ ފުރާނަ ސަލާމަތް ކުރަން ވަރަށް އަވަހަށް ފަރުވާ ފައްޓަން ޖެހޭ ކަމަށެވެ. ޒިވާ ބޭރަށް ގެންދިއުމަށް ޑޮކްޓަރު އެންގި ނަމަވެސް ތިން ދުވަސްވަންދެން އޭނާ ބޭރަށް ނުގެންދެވިގެން އާއިލާއިން މާލޭގައި މަޑު ކުރަން ޖެހުނެވެ. އެއީ އާއިލާގައި އެއްވެސް ވަރަކަށް އެވަރުގެ ދަތުރެއް ކުރުމުގެ މާލީ ތަނަވަސްކަން ނެތުމުގެ ސަބަބުންނެވެ.\nޒިވާގެ މައުލޫމާތު "ވަގުތު އެހީ" އިން ގެނެސްދިނުމާއެކު ގިނަ ބައެއްގެ އެހީތެރިކަން އާއިލާއަށް ލިބގެން ދިޔައެވެ. ނަތީޖާއެއްގެ ގޮތުން އޭގެ އަނެއް ދުވަހު ޒިވާ ގޮވައިގެން އިންޑިއާއަށް ފުރިއެވެ.\nއެހެން ކަމުން އެހީ ފޯރުކޮށްދިން ހުރިހާ ފަރާތްތަކަށާއި، ޒިވާގެ ބަލި ހާލު ރަނގަޅުވުމަށް ހެޔޮ ދުއާ ކުރެއްވި ހުރިހާ ފަރާތްތަކަށް ހިތުގެ އެންމެ ފުންމިނުން ޝުކުރުއަދާ ކުރާ ކަމަށް ޒިވާގެ އާއިލާއިން ވަނީ ބުނެފައެވެ.\nޒިވާގެ އާއިލާއިން ބުނީ އޮޕަރޭޝަން ކާމިޔާބުވުމުން މިހާރު އާއިލާއަށް ކުޑަ ނަމަވެސް ހިތްހަމަ ޖެހުމެއް ލިބިފައިވާ ކަމަށެވެ.\nޖެނުއަރީ 10, 2018 - 18:41\nޖެނުއަރީ 10, 2018 - 08:12\nﷲ އަށް ހަމްދްހުރި\nޖެނުއަރީ 9, 2018 - 13:31


vnews - England team ge squad iulaan kohfi\nއިންގްލެންޑް ޓީމުގެ ސްކޮޑް އިއުލާން ކޮށްފި\nމި އަހަރުގެ ޖޫން 14 އިން ޖުލައި 15 ވަނަ ދުވަހުގެ ނިޔަލަށް ރަޝިއާގައި ބާއްވާ ވޯލްޑްކަޕް ފުޓްބޯޅަ މުބާރާތަށްދާ އިންގްލެންޑުގެ ގައުމީ ޓީމުގެ ސްކޮޑް އިއުލާން ކޮށްފި އެވެ.\nއިއުލާން ކުރި އިންގްލެންޑުގެ ސްކޮޑުގައި ޖުމްލަ 23 ކުޅުންތެރިން ތިބިއިރު، ގިނަ ކުޅުން ތެރިންނަކީ ނިސްބަތުން ޒުވާން ކުޅުންތެރިންކަން ފާހަގަ ކޮށްލެވެއެވެ. އެގޮތުން މި ފަހަރު ސްކޮޑުގައި މުޅިން އަލަށް ހިމެނުނު ކުޅުންތެރިންގެ ތެރެއިން އެންމެ ފާހަގަ ކޮށްލެވޭ އެއް ކުޅުންތެރިއަކީ 21 އަހަރުން ދަށުގެ ގައުމީ ޓީމަށްވެސް ކުޅެމުން އަންނަ ލިވަޕޫލްގެ ޑިފެންޑަރު ޓްރެންޓް އަލެކްސާންޑަ އާނޯލްޑް އެވެ. އުމުރުން 19 އަހަރުގެ އަލެކްސާންޑަ ވަނީ މިސީޒަނުގައި ލިވަޕޫލްގައި މޮޅުކުޅުމެއް ދައްކާފައެވެ.\nއިންގްލެންޑުގެ ސްކޮޑުން މި ފަހަރުން ފުރުސަތު ނުލިބުނު ކުޅުންތެރިންނަށް ބަލާއިރު އެންމެ ފާހަގަ ކޮށްލެވޭ ކުޅުންތެރިންނަކީ ވެސްޓް ހޭމްގެ ކީޕަރު ޖޯ ހާޓާއި އާސެނަލްގެ މިޑްފީލްޑަރު ޖެކް ވިލްޝަޔާ އާއި ލިވަޕޫލްގެ އެޑަމް ލަލާނާ އާއި ބާންލީގެ ކީޕަރު ޓޮމް ހީޓަންގެ އިތުރުން ޑިފެންޑަރު ޖޭމްސް ޓަކޯސްކީ އާއި ބޯންމައުތުގެ މިޑްފީލްޑަރު ލެވިސް ކުކު އަދި ވެސްޓް ބްރޮމްގެ ޖޭކް އެވެ.\nއިންގްލެންޑުގެ ސްކޮޑުގައި މިފަހަރު ތިން ކީޕަރުން ހިމަނާފައި ވާއިރު، އެންމެ ގިނައީ ޑިފެންޑަރުންނެވެ. އެގޮތުން ޖުމްލަ 10 ޑިފެންޑަރެއް ސްކޮޑުގައި ވަނީ ހިމަނައިފައެވެ. އަދި މިޑްފީލްޑަރުންގެ ގޮތުގައި6ކުޅުންތެރިއަކު ސްކޮޑުގައި ހިމެނެއިރު، ފޯވާޑުންނަށް ތިބީ ހަތަރު ކުޅުންތެރިންނެވެ.\nފޯވާޑުން: ހެރީ ކޭން (ޓޮޓެންހަމް)، ޑެނީ ވެލްބެކް (އާސެނަލް)، ޖޭމީ ވާޑީ (ލެސްޓާ) މާކަސް ރެޝްފޯޑް (ޔުނައިޓެޑް)\nގޯލްކީޕަރުން: ޖެކް ބަޓްލަންޑް (ސްޓޯކް)، ނިކް ޕޯޕް (ބާންލީ)، ޖޯޑަން ޕިކްފޯޑް (އެވަޓަން)\nޑިފެންޑަރުން: ޓްރެންޓް އަލެކްސާންޑަ އާނޯލްޑް (ލިވަޕޫލް)، ގެރީ ކޭހިލް (ޗެލްސީ)، ފަބިއަން ޑެލްފް (ސިޓީ)، ފިލް ޖޯންސް (ޔުނައިޓެޑް)، ހެރީ މެގުއާ (ލެސްޓާ ސިޓީ)، ޑެނީ ރޯސް (ޓޮޓެންހަމް)، ޖޯން ސްޓޯންސް (ސިޓީ)، ކިއެރަން ޓްރިޕިއޭ (ޓޮޓެންހަމް)، ކައިލް ވޯކާ (ސިޓީ)، އެޝްލީ ޔަންގް (ޔުނައިޓެޑް)\nމިޑްފީލްޑަރުން: ޖޯޑަން ހެންޑަސަން (ލިވަޕޫލް)، ޑެލެ އާލީ (ޓޮޓެންހަމް)، އެރިކް ޑަޔާ (ޓޮޓެންހަމް)، ޖެސީ ލިންގާޑް (ޔުނައިޓެޑް)، ރުބެން (ޗެލްސީ)، ސްޓާލިން ( ސިޓީ)\nމިފަހަރުގެ ވޯލްޑް ކަޕްގައި އިންގްލެންޑް ހިމެނެނީ ގްރޫޕް ޖީ ޕަޅީގައެވެ. މި ގްރޫޕްގައި ދެ ން ތިބި ގައުމު ތަކަކީ ބެލްޖިއަމް އާއި ޕެނަމާ އަދި ޓިއުނީޝިއާ އެވެ.\nމި ފަހަރު އިންގްލެންޑުން ނެގި ސްކޮޑުގެ އެވްރެޖް އުމުރަކީ 26 އަހަރެވެ. މީގެ ކުރިން ދެ ފަހަރެެއްގެ މަތިން ވެސް އިންގްލެންޑުން ވަނީ ވޯލްޑް ކަޕަށް ޒުވާން ސްކޮޑެއް ނެރިފައެވެ. އެއީ 1958 އަދި 2005 ވަނަ އަހަރު އެވެ. އެ ދެއަހަރު ވެސް އިންގްލެންޑުގެ ގައުމީ ޓީމުގައި ތިބި ކުޅުންތެރިންގެ ވްރެޖް އުމުރަކީ 25 އަހަރެވެ.\nމިފަހަރުގެ ވޯލްޑް ކަޕް ފުޓްބޯޅަ މުބާރާތުގެ ގްރޫޕް ސްޓޭޖްގެ ފުރަތަމަ މެޗުގައި އިންގްލެންޑް ކުޅޭ ފުރަތަމަ މެޗުގައި ނިކުންނާނީ ޓިއުނީޝިއާ ދެކޮޅަށެވެ. އެމްޗެ ކުޅޭނީ އަންނަ މަހުގެ 18 ވަނަ ދުވަހުގެ ރޭ ރާއްޖެ ގަޑިން 11:00 ގައެވެ.\nވޯލްޑް ކަޕްގެ ކުރިން އިންގްލެންޑް ޓީމުން އެކުވެރިކަމުގެ ދެ މެޗެއް ކުޅުމަަށް ވަނީ ހަމަޖެހިފައެވެ. އެއީ އަންނަ މަހުގެ ދެ ވަނަ ދުވަހު ނައިޖީރިއާ އާއި ދެކޮޅަށް ކުޅޭ މެޗައި އަންނަ މަހުގެ ހަތް ވަނަ ދުވަހު ކޮސްޓަރިކާއާ ދެކޮޅަށް ކުޅޭ މެޗެވެ.\nއިންގްލެންޑަށް ވޯޑް ކަޕް ކާމިޔާބު ކުރެވުނީ އެންމެ ފަހަރަކު އެވެ. އެއީ 1966 ވަނަ އަހަރުއެވެ.


Sentey ge4landaa eku TC dhe vana ah | Mihaaru\nޓީސީގެ ސެންޓޭ މެޗުގެ ފުރަތަމަ ލަނޑު ޖެހުމަށްފަހު އުފާފާޅުކުރަނީ. ފޮޓޯ: ނިޝާން އަލީ/މިހާރު\n30 ސެޕްޓެމްބަރ 2016 - 03:11\nމިރޭގެ މެޗަށް ޓީސީ ނުކުތްއިރު އޮތީ ލީގުގެ ތިން ވަނައިގަ އެވެ. އެއީ މިއަދު ހަވީރު ނިއު ރޭޑިއަންޓް އަތުން އީގަލްސް މޮޅުވުމުންނެވެ. ނަމަވެސް މިރޭގެ މެޗުން މޮޅުވެ، ޓީސީ ދެ ވަނަ އަށް އެރީ 36 ޕޮއިންޓާ އެކު އެވެ. އީގަލްސް ތިން ވަނައިގައި އޮތީ 35 ޕޮއިންޓް ހޯދައިގެންނެވެ. ލީގުގައި ބާކީ ތިން މެޗު އޮއްވައި 43 ޕޮއިންޓް ހަމަކޮށް މާޒިޔާ ވަނީ ލީގު ޗެމްޕިއަންކަން ކަށަވަރުކޮށްފަ އެވެ.\nވިކްޓަރީ ހަތް ވަނައިގައި އޮތީ 16 ޕޮއިންޓާ އެކު އެވެ. މި މެޗުން ބަލިވުމުން ވިކްޓަރީ އަށް ވަނީ ރެލިގޭޝަން ޕްލޭއޮފްގައި ކުޅެން ޖެހުމުގެ ބިރު ބޮޑުވެފަ އެވެ. ބީޖީ އެންމެ ފުލުގައި އޮތީ 12 ޕޮއިންޓާ އެކު އެވެ.\nމި މެޗުގައި ޖެހި ހަތަރު ލަނޑާ އެކު ސެންޓޭ ލަނޑު ލިސްޓުގެ ކުރީގައި އޮތީ 26 ލަނޑު ޖަހައިގެންނެވެ. ދެ ވަނައިގައި އޮތް މާޒިޔާގެ އަސަދުﷲ އަބްދުﷲ ވަނީ 21 ލަނޑު ޖަހައިފަ އެވެ.\nލީގުގައި އެންމެ ފަހުން ކުޅުނު މެޗުގައި ރެފްރީގެ ނިންމުންތަކަށް ފާޑުކިއުމުން ބެންޗުން ފޮނުވާލި ވިކްޓަރީގެ ކޯޗު ލާޒްލޯ ކިސް މިއަދުގެ މެޗަށް ހުރީ ބެންޗަށް ނާދެވޭ ގޮތަށް ސަސްޕެންޑްކޮށްފަ އެވެ.\nމެޗު ފަށައިގެން ހަތަރު ވަނަ މިނިޓްގައި ސެންޓޭ ޓީސީ އަށް ލީޑުނަގައިދިނީ އޭރިއާ ބޭރުން ކާމިޔާބުކުރި ހިތްގައިމު ލަނޑުންނެވެ. ސެންޓޭ ފޮނުވާލި ބޯޅަ ގޯލަށް ވަނީ ވިކްޓަރީ ކީޕަރު ތޮލާލް ހަސަން އަތްމަތިން ގޮހެވެ.\nޓީސީގެ ލީޑުފުޅާކޮށްދިން ލަނޑު މެޗުގެ 22 ވަނަ މިނިޓްގައި ކާމިޔާބުކުރީ އަލީ ނާފިއު އެވެ. ސެންޓޭ ނަގައިދިން ހުރަހަކުން ނާފިއު މި ލަނޑު ކާމިޔާބުކުރީ ބޮލުންނެވެ. ފުރަތަމަ ހާފް ނިމުމުގެ ކުރިން ތިން މިނިޓް ތެރޭގައި ޖެހި ދެ ލަނޑާ އެކު ސެންޓޭ ވަނީ ހެޓްރިކް ހަދައިފަ އެވެ.\nމެޗުގެ 37 ވަނަ މިނިޓްގައި ސެންޓޭ ދެ ވަނަ ލަނޑު ޖެހީ ވިކްޓަރީގެ ޔާސިން ފިރާގް ކައިރިން ނައްޓާލުމަށް ފަހު އެވެ. އޭގެ ދެ މިނިޓް ފަހުން ސެންޓޭ ހެޓްރިކް ހެދީ ވިކްޓަރީގެ ކީޕަރު ތޮލާލް ހެދި ގޯހެއްގެ ފައިދާ ނަގައިގެންނެވެ.\nވިކްޓަރީ އަށް ފުރަތަމަ ހާފް ނިމުމުގެ ކުރިން ލަނޑު ޖަހައިދިނީ އޮމޮދޫ ގޮޑްފްރޭ ވެސްޓް އެވެ. ޓީސީގެ މުހައްމަދު ޝައްފާޒް (ސައްޕޭ) އަތުން ގެއްލުނު ބޯޅައެއް ހޯދުމަށް ފަހު ވިކްޓަރީ މުހައްމަދު ރިސްވާން ހުރަސް ކޮށްލި ބޯޅަ އޮމޮދޫ ވަނީ ފަސޭހަކަމާ އެކު ގޯލަށް ވައްދާލައިފަ އެވެ.\nދެ ވަނަ ހާފް ފަށައިގެން ދެ ވަނަ މިނިޓްގައި ޓީސީގެ ފަސް ވަނަ ލަނޑު ޖެހީ ނާފިއު އެވެ. ސެންޓޭ ދިން ބޯޅަ އަކުން ނާފިއު މި ލަނޑު ޖެހީ ވިކްޓަރީގެ ކީޕަރު ތޮލާލް ކައިރިން ނައްޓާލުމަށް ފަހު އެވެ.\nއޭގެ ހަ މިނިޓް ފަހުން ވިކްޓަރީ އޭރިއާ ތެރެއިން ސެންޓޭ ފޮނުވާލި ބާރުބޯޅަ އަމާޒުވީ ގޯލުގެ އަރިމަތީ ދަނޑިއަށެވެ.\nމި ހާފްގައި ވިކްޓަރީގެ އޮމޮދޫ އާއި ރިސްވާން އަދި ރިލްވާން ވަހީދަށް ލަނޑު ޖަހަން ރަނގަޅު ފުރުސަތުތަކެއް ލިބުނު ނަމަވެސް ބޭނުމެއް ނުކުރެވުނެވެ.\nސެންޓޭ ޓީސީގެ ހަ ވަނަ ލަނޑު ކާމިޔާބުކުރީ މެޗުގެ ނިމެން މިނިޓަކަށް ވެފައި ހުއްޓަ އެވެ. އޭރިއާ ރޮނގުކައިރިން ސެންޓޭ ފޮނުވާލި ބޯޅަ ގޯލަށް ވަނީ ވިކްޓަރީ ކީޕަރު ތޮލާލް އަތްދަށުންނެވެ.\nލީގުގައި މާދަމާ ހަވީރު ކުޅޭ މެޗުގައި މާޒިޔާ ބައްދަލުކުރާނީ ބީޖީއާ އެވެ. މާދަމާރޭ ވެލެންސިއާ ނުކުންނާނީ ޔުނައިޓެޑް ވިކްޓަރީއާ ދެކޮޅަށެވެ.\nއިތުރު ލިޔުންތައް ވިކްޓަރީ ސްޕޯޓްސް ކްލަބް ޓީސީ ސްޕޯޓްސް އުރީދޫ ދިވެހި ޕްރިމިއާ ލީގު


Turkeyge inthikhaabu: Erdogan kaamiyaabee iulaanukuravvaifi\nދުނިޔެ - ތުރުކީގެ އިންތިޚާބު\nތުރުކީގެ އިންތިޚާބު: އޮރްދޮޣާން ކާމިޔާބީ އިއުލާނުކުރައްވައިފި\nވޯޓްލުމުގެ ހައްގުލިބިފައިވާ މީހުންގެ %87 ވޯޓްލީ\nއޮރްދޮޣާންއަށް %53 ލިބިވަޑައިގެންފައިވޭ\nއެންމެ ވާދަވެރި ކެނޑިޑޭޓަށް ލިބިވަޑައިގަތީ %31\nކ. މާލެ 25 ޖޫން 2018 | ހޯމަ 01:50 5,290\n24 ޖޫން 2018 ގައި ތުރުކީގައި ބޭއްވި އިންތިޚާބުގައި އޮރްދޮޣާނަށް ލިބިވަޑައިގެންނެވި ކާމިޔާބީ ފާހަގަކުރުމަށް ސަޕޯޓަރުން މަގުތަކުގައި އުފާފާޅުކުރަނީ - ގެޓީ އިމޭޖާސް\nތުރުކީގައި އާދީއްތަ ދުވަހު ބޭއްވި ރިޔާސީ އިންތިޚާބުގެ ވަގުތީ ނަތީޖާ ދައްކާގޮތުން ފުރަތަމަބުރުން އިންތިޚާބު ކާމިޔާބު ކުރެއްވިފައިވާކަމަށް ގަބޫލުކުރެއްވޭކަމަށް އެ ގައުމުގެ ރައީސް ރަޖަބް ތައްޔިބު އޮރްދޮޣާން ވިދާޅުވެއްޖެއެވެ.\nދައުލަތުގެ މީޑިއާއިން ރިޕޯޓްކޮށްފައިވާ ގޮތުގައި ވޯޓްގެ ބޮޑުބައެއް ގުނާ ނިމިފައިފައިވާއިރު އޮރްދޮޣާންއަށް %53 ލިބިވަޑައިގެންފައިވާއިރު އެންމެ ގާތުން ވާދަކުރެއްވި ވާތުފިޔައިގެ މެދުމިނުގެ މުހައްރަމް އިންޝީއަށް ލިބިވަޑައިގެންފައިވަނީ %31 އިންސައްތައެވެ.\nނަމަވެސް މި އަދަދުތަކާއިމެދު އިދިކޮޅު ފަރާތްތަކުން ޚިޔާލު ތަފާތުއިރު އެ ފަރާތްތަކުން ބުނެފައިވަނީ އަދިވެސް އެތައް ވޯޓެއް ނުގުނާ އެބަހުރިކަމަށެވެ.\nއޮރްދޮޣާން ވަނީ އާދީއްތަ ދުވަހު ކުރިޔަށްދިޔަ ގާނޫނުހަދާ މަަޖިލީހުގެ އިންތިޚާބުގައިވެސް އެ މަނިކުފާނުގެ އޭކޭ ޕާޓީއާއި ގުޅިފައިވާ ކޯލިޝަނުން ގާނޫނު ހަދާ މަޖިލީހުގެ އަޣުލަބިއްޔަތު ހޯދާފައިވާކަމަށް ބުނެފައެވެ.\nދައުލަތުގެ މީޑިއާ، އަނަދޮލޫއިން ރިޕޯޓްކޮށްފައިވާގޮތުގައި ގާނޫނުހަދާ މަޖިލީހުގެ އިންތިޚާބުގެ ވޯޓްގެ %96 ގުނާ ނިމިފައިވާއިރު ރައީސް އޮރްދޮޣާންގެ އޭކޭ ޕާޓީއަށް %43 ވަނީ ލިބިފައެވެ. އިދިކޮޅު މައި ޕާޓީ،ސީއެޗްޕީއަށް ލިބިފައިވަނީ %23 އެވެ.\nކުރުދީންނަށް ތާއީދުކުރާ އެޗްޑީޕީއިންވެސް 10 އިންސައްތަ ވޯޓް ހޯދައި މަޖިލީހުގެ ގޮނޑިތަކެއް ދަނީ ބަލަމުންނެވެ. މިކަން ވެގެންދާނީ އޮރްދޮޣާނާއި އެމަނިކުފާނުގެ ބައިވެރިން ކަމަށްވާ އެމްއެޗްޕީއަށް އަޣުލަބިއްޔަތު ހޯދުމަށް ދިމާވާނެ ގޮންޖެހުމަކަށެވެ.\nދައުލަތުގެ މީޑިއާއިން ބުނާގޮތުގައި ވޯޓްލީ ނިސްބަތް ހުރީ %87 ގައެވެ.\nތުރުކީއަށް 2016 ވަނަ އަހަރު ގެންނަން އުޅެ ނާކާމިޔާބުވި ބަޣާވާތަށްފަހު އަދިވެސް އެގައުމުގައި އޮތީ ކުއްލިހާލަތު އިއުލާނުކުރެވިފައެވެ.\nމި އިންތިޚާބު ބޭއްވުމަށް ކުރިން ރޭވިފައި އޮތީ 2019 ވަނަ އަހަރުގެ ނޮވެމްބަރު މަހު ނަމަވެސް އިންތިޚާބު އަވަސްކުރެއްވުމަށް ނިންމެވީ ރައީސް އޮރްދޮޣާނެވެ.


Faimagugai ulhey vaguthu Sinamale Bridge in Male dhathurukuraa nama hurasthakeh kurimathi vedhaane | Mihaaru\nމާލެ އާއި ހުޅުލެއާ ދެމެދު އަޅާފައިވާ ސިނަމާލެ ބްރިޖުގައި ދުއްވާ2ބަހެއް ދަތުރުގައި. އާންމު ދަތުރުތަކަށް ބްރިޖު ހުޅުވާލުމަށް ހަމަޖެހިފައިވަނީ އަންނަ ހުކުރު ދުވަހު.---ފޮޓޯ: ހުސައިން ވަހީދު/މިހާރު\nފައިމަގުގައި އުޅޭ ވަގުތު ސިނަމާލެ ބްރިޖުން މާލެ ދަތުރުކުރާ ނަމަ ހުރަސްތަކެއް ކުރިމަތިވެދާނެ\n02 ޖޫން 2019 - 14:11 12 comments\nފިތުރު އީދާއި ވަޅު އީދު ދުވަހު ފައިމަގުގައި އުޅެން ކަނޑައަޅާފައި ވަގުތުތަކުގައި ސިނަމާލެ ބްރިޖުން މާލެ ދަތުރުކުރާ މީހުންނަށް ހުރަސްތަކެއް ކުރިމަތިވުމުގެ ފުރުސަތު އެބަ އޮތެވެ.\nއީދުގެ ފުރަތަމަ ދެ ދުވަހު ހަވީރު 4:00 އިން 6:30 އާ ހަމައަށް މާލެ އާއި ވިލިމާލޭގައި އިންޖީނުލީ އުޅަނދު ބޭނުންނުކުރެވޭ ގޮތަށް މާލެ ސިޓީ ކައުންސިލުން ވަނީ ހަމަޖައްސާފަ އެވެ. ނަމަވެސް އެ ވަގުތުތަކުގައި ހުޅުމާލެ އާއި ސިނަމާލޭ ބްރިޖުގައި އިންޖީނު ލީ އެއްޗެހި ދުއްވުން މަނާކޮށްފައެއް ނުވެ އެވެ.\nއެ ވަގުތުތަކުގައި ސިނަމާލެ ބްރިޖުން މާލެއަށް އަމިއްލަ އުޅަނދުފަހަރުގައި އަންނަ މީހުންނަށް ދިމާވާނެ މައްސަލައަކަށް ވާނީ ޕާކްކުރާނެ ތަނެއް ނެތުމެވެ. ބްރިޖުން ފައިބައިގެން ގޮސް ޕާކްކުރާނެ ތަންތަނެއް އެ ސަރަހައްދަކު ނޯވެ އެވެ. އަދި ދުއްވާފައި އެހެން ހިސާބަކަށް ދިއުން އެ ވަގުތު މަނާވާނެ އެވެ. އެހެންކަމުން ސިޓީ ކައުންސިލުގެ އެދުމަކީ ބަހުގައި ސިނަމާލޭ ބްރިޖް ބޭނުންކުރުމެވެ.\nމާލެ ސިޓީގެ ޑެޕިއުޓީ މޭޔަރު ޝަމާއު ޝަރީފް ވިދާޅުވީ އެ ވަގުތު އަމިއްލަ އުޅަނދުތައް ބޭނުންކުރުން މަނާ ނަމަވެސް ޕަބްލިކް ޓްރާންސްޕޯޓުގެ ހިދުމަތް ލިބޭނެތީ މާލެ އާއި ހުޅުމާލެއާ ދެމެދު ބަހުގައި ދަތުރުކުރުން ރަނގަޅުވާނެ ކަމަށެވެ.\n"ވަރަށް ކުޑަ ވަގުތެއް ކަނޑައަޅާފައި އޮންނާނީ ވެހިކަލްތަކަށް ނުދުއްވޭ ގޮތަށް. އެވަގުތު ހިނގާފައި އުޅެން ނުވަތަ ޕަބްލިކް ޓްރާންސްޕޯޓް ބޭނުން ކުރަން އަޅުގަނޑުމެން އިލްތިމާސްކުރަނީ،" ޝަމާއު ވިދާޅުވި އެވެ.\nދެ ދުވަހުގެ ހަވީރު ވަގުތު ފައިމަގުގައި އުޅެން ނިންމީ، ސިޓީ ކައުންސިލުން ބުނި ގޮތުގައި، ކުޑަކުދިންނާއި ދޮށީ އުމުރުގެ މީހުންނަށް ފަސޭހަކަމާ އެކު އީދުގެ އުފާ ފާޅުކުރުމަށް ފުރުސަތު ހޯދައިދޭށެވެ. ނަމަވެސް އެމްބިއުލާންސް އާއި ސަލާމަތީ ބާރުތައް ފަދަ ޒަރޫރީ ހިދުމަތްތައް ފޯރުކޮށްދެމުން އަންނަ ވެހިކަލްތަކަށް މާލެ އާއި ވިލިމާލޭގައި ވެސް އެ ވަގުތު ދުއްވޭނެ އެވެ.\n"އިންޖީނުލީ އެއްޗެހި ދުއްވުން އަޅުގަނޑުމެން މި މަނާކުރީ. އެ ވަގުތުތަކުގައި ބައިސްކަލު ދުއްވޭނެ،" ޝަމާއު ވިދާޅުވި އެވެ.\nއިތުރު ލިޔުންތައް ދަތުރުފަތުރު ހުޅުމާލެ މާލެ ޕަބްލިކް ޓްރާންސްޕޯޓް މާލެ ސިޓީ ކައުންސިލް ވެހިކަލްތައް މާލެ-ހުޅުމާލެ ބްރިޖު މާލޭގެ ޑެޕިއުޓީ މޭޔަރު ޝަމާއު ޝަރީފް\nވަޅު އީދު ދުވަހުގެ ހަވީރު މިހާރު ވެހިކަލް ދުއްވޭނެ


LIVE: Hospital Thah Furenee, Hurihaa Kameh "Farudhee Zinmaa Aai Havaal" - Vaguthu\nހޮސްޕިޓަލްތައް ފުރެނީ، ހުރިހާކަމެއް "ފަރުދީ ޒިންމާ އާއި ހަވާލު"\nކ. އަތޮޅު މާފުށިން އިތުރު 39 މީހަކު ކޮވިޑް-19 އަށް ފައްސިވެއްޖެ\nBREAKING: Maafushin Ithuru 39 Meehaku Covia Ah Fassi Vehjjehttps://t.co/HKe9j4WZRZ\n— Vaguthu Online (@VaguthuOnline) May 5, 2021\nމެއި މަސް ނިމެންދެން ރާއްޖޭގެ އަދަދުތައް މައްޗަށް ދިއުން ގާތް - އެޗްއީއޯސީ\nBREAKING NEWS: May Mas Nimendhen Raajjey Ge Adhadhuthah Mahchah Dhiun Gaiy - HEOC https://t.co/4FPtJM0lyJ\nމަބްރޫކް: ފުރަންޓްލައިން އެލަވަންސް ލިބުމުގައި ލަސްތަކެއް އެބަހުރި. ނަމަވެސް ޓައިމް ލޮގް ކޮށްފައި ހުރި ހުރިހާ ބޭފުޅުންނަށް އެލަވަންސް ލިބިފައިވާ ފިނޭންސް މިނިސްޓްރީން މައުލޫމާތު ދެއްވާ. ނަމަވެސް ރަށްތަކުގެ ހޮސްޕިޓަލްތަކުން އަދިވެސް ޑޭޓާތައް ނުލިބި އެބަހުރި.\nޑރ.އަފްޒަލް: އިންޑިއާ ވޭރިއަންޓް އުޅޭތޯ ޗެކް ކުރަން ސާމްޕަލްތައް ފޮނުވާފައި ވާނީ. އަދި ނަތީޖާއެއް ނުލިބޭ.\nމަބްރޫކް: ހުޅުމާލޭ ފެސިލިޓީގައި 248 އެނދު ތައްޔާރުކުރިން. އޭގެތެރެއިން 171 އެނދުގައި މީހުން އެޑްމިޓް ކޮށްފައި ވަނީ. ފަރުކޮޅުފުށީގައި 111 އެނދު ހުންނާނެ. ވެލިދޫ ފެސިލީ ވެސް އޮޕަރޭޝަނަށް މިގެންނަނީ.\nމަބްރޫކް: މިހާރު ވެސް ރައީސް އާއި ޓެގް ޓީމާއި އިސްބޭފުޅުންގެ ބައްދަލުވުމެއް ކުރިއަށް އެބަދޭ. އެބައްދަލުވުމުގައި މަޝްވަރާ ކުރެވޭނެ ދެން އަޅާނެ ފިޔަވަޅުތަކާއި ގުޅޭ ގޮތުން. ބޯޑަރު ބަންދު ކުރުން އެއީ ވިސްނަން ޖެހޭ ކަމެއް.\nފަރުކޮޅުފުށީ އައިސޮލޭޝަން ފެސިލިޓީ ފުރިއްޖެ\nBREAKING NEWS: Farukolhufushi Isolation Facility Furijje https://t.co/v6K3ClXD5f\nމަބްރޫކް: އަޅުގަނޑުމެންގެ ކެޕޭސިޓީ އިތުރު ކުރަން ޖެހޭ. ޑީއެޗް 11 ވަނީ ފުރިފައި. މިހާރު ހުޅުމާލޭ ފެސިލިޓީގައި އައިސީޔޫގައި 12 އެނދު އޮޕަރޭޝަނަށް ގެނެވިއްޖެ. މާދަމާ އަދި އިތުރު އަށް އެނދު އޮޕަރޭޝަނަށް ގެނެވޭނެ. މިހާރު އެތަނުގެ އައިސީޔޫގައި ފަރުވާ ދެމުން އަންނަނީ އެކަކަށް. އިތުރު 50 އެނދުގެ ހޮސްޕިޓަލަށް އިތުރު ކުރުމުގެ ކަންކަން ކުރިއަށް އެބަދޭ. ފަރުކޮޅުގެ އައިސޮލޭޝަން ފެސިލިޓީ ވަނީ ފުރިފައި. މާދަމާ ވެލިދޫ އައިސޮލޭޝަން ފެސިލިޓީ އޮޕަރޭޝަނަށް ގެނެވޭނެ. ރާއްޖެ އިން ބޭރުން ވެސް މެޑިކަލް ސްޓާފުން އެއްއަހަރަށް ހަޔާ ކުރަން ލިބޭތޯ ބަލަމުން އެބަގެންދަން.\nމަބްރޫކް: ސާމްޕަލް ނެގުމަށް އިތުރު ތަނެއް. އަދި އިތުރު ފްލޫ ކްލިނިކެއް ހުޅުވަންށާއި މާލެ އަންނަ ބޯޓު ފަހަރުގެ ކަންކަން އިތުރަށް ބެލުމަށް މިހާރު ވަނީ ނިންމާފައި.\nމިއަދު 400 އަށްވުރެ ގިނަ ޒުވާނުން ކޮވިޑަށް ފައްސިވި\nBREAKING NEWS: Miadhu 400 Ah Vure Gina Zuvaanun Covid Ah Fassivejje https://t.co/ahUp2jvvnO\nއަނެއްކާވެސް ރާއްޖެ އިން ރެކޯޑެއް: މިއަދު 734 މީހުން ކޮވިޑަށް ފައްސިވި.\nBREAKING NEWS: Anehkaaves Raajje In Record Eh, Miadhu 734 Meehun Fassi https://t.co/XRE9cGjFbs\nލ. ފޮނަދޫއިން ވަކި ތަރުތީބެއް ނެތި ނެގި ސުންކެއް ކޮވިޑް-19 އަށް ފައްސިވެއްޖެ\nBREAKING | Fonadhoo In Vaki Tharutheebeh Nethi Negi Sunkeh Covid Ah Fassi Vejjehttps://t.co/lpxzqHerai\nހއ.ދިއްދޫ އިން މިއަދު ކޮވިޑް-19 އަށް ފައްސިވި މީހުންގެ އަދަދު 17ށް އަރައިފި\nBREAKING | Covid-19: Thinadhoo In Fassivi Meehunge Adhadhu 40 Ah!https://t.co/LDJlUjR3Tv\nމާންދޫ އިހާއާއި ގުޅުންހުރި އިތުރު ހަ މީހަކު ކޮވިޑް-19 އަށް ފައްސިވެއްޖެ.\nBREAKING | Maandhoo Ihaa: Ithuru6Meehaku Fassi Vejjehttps://t.co/GVhc7iJ0ZT\nސައުދީ އަރަބިއްޔާއިން އެހެން ގައުމުތަކަށް މި އަހަރުވެސް ހައްޖު ކެންސަލް ކުރަން ވިސްނަމުން އަންނަ ކަމަށް ރޮއިޓާސް ނޫހުން ރިޕޯޓްކޮށްފި\nBREAKING: Ehen Gaumuthakuge Meehunnah Hajju Cancel Kuran Visnaneehttps://t.co/Y1coiw5xi0\nރާއްޖޭގައި ކޮވިޑް-19 އަށް ފައްސިވާ މީހުންގެ އަދަދުތައް ނުރައްކާ މިންވަރަކަށް އިތުރުވަމުންދާތީ، ފައްސިވާ ފަރާތްތަކަށް ފަރުވާ ދިނުމަށް ފަންނީ އިތުރު މުވައްޒަފުން ހޯދަން ބޭނުންވެގެން އިއުލާނުކޮށްފި\nCovid Ge Nurakkaatheri Raalhaaeku Fassivaa Faraaithakah Faruvaadheyne Muvazzafun Hoadhan Iulaanu Kohffihttps://t.co/ENl8KuI6se\nކޮވިޑް-19 އިން ރައްކާތެރިވުމުގެ ގޮތުން އަޅާފައިވާ ފިޔަވަޅުތައް ވަރުގަދަ ކުރުމާއި ގުޅޭ ގޮތުން ނައިބް ރައީސް ފައިސަލް ނަސީމް ކަމާއިބެހޭ އިދާރާތަކާއި އެކު މިއަދު ބައްދަލުކުރައްވައި، މަޝްވަރާ ކުރައްވައިފި\nFiyavalhuthah Ithurah Varugadha Kuran Mashvaraa kohfi https://t.co/qGzWdtUuSQ\nހއ. ދިއްދޫން މިއަދު ކޮވިޑް-19 އަށް ފައްސިވި އަދަދު 14 އަށް އަރައިފ\nBREAKING: Dhidhdhoo In Miadhu Covid Ah Fassivi Adhadhu 14 Ah Araifihttps://t.co/MVj0WY2nW2\nލ. އަތޮޅު އިސްދޫން ކަރަންޓީންގައި ތިބި 10 މީހަކު ކޮވިޑް-19 އަށް ފައްސިވެއްޖެ\nBREAKING: Laamu Isdhoo In Quarantine Gai Thibi 10 Meehaku Covid Ah Fassi Vehjjehttps://t.co/C0kzM04Dyz\nކ. ކާށިދޫ އިން ކޮވިޑް-19 އަށް ފައްސިވި މީހުންގެެ އަދަދު ފަހަކަށް އަރައިފި\nKaashdhoo In Covid Ah Fassivi Meehunge Adhadhu5Ahhttps://t.co/J3ncYVdnnG\nލ. ފޮނަދޫ ރަސްމަގު ދޯނިން މަހަށް ދާ އިތުރު މީހެއް ކޮވިޑް-19 އަށް ފައްސިވެއްޖެ\nBREAKING: Fonadhoo In Miadhuves Meehaku Covid Ah Fassi Vehjjehttps://t.co/4aHFhkiyOj\nހއ. ދިއްދޫން އިތުރު ނުވަ މީހަކު ކޮވިޑް-19 އަށް ފައްސިވެ، ބަލި ޖެހުނު މީހުންގެ އަދަދު 33 އަށް އަރައިފި.\nBREAKING: Dhidhoo In Ithuru9Meehaku Covidah Fassi Vejje https://t.co/X8AM7cTuH9\nހިތަދޫ އިހަލުން އިތުރު މީހަކު ފައްސިވެ ޖުމްލަ 10 އަކަށް އަރައިފި.\nBREAKING NEWS: Hithadhoo ihalun Ithuru Meehaku Fassive Jumla 10 Ah https://t.co/6kgsy2KAft\nކަރަަންޓީނުގައި ނެތް މީހަކު ފައްސިވެ ފ.ނިލަންދޫ މޮނިޓަރިންއަށް\nBREAKING NEWS: Quarantine Gai Neiy Meehaku Fassive F.Nilandhoo Monitoring Ah https://t.co/FlLHzG4Gxr\nފީއަލިން އިތުރު 31 މީހަކު ފައްސިވެ، ޖުމްލަ 43 އަށް އަރައިފި\nBREAKING NEWS: Feealin Ithuru 31 Meehaku Fassive, Jumla 43 Ah Araifi https://t.co/iQF2vI8tvU\nއަނެއްކާ ވެސް ކުރިންހެން ރައްޔިތުން ސީރިއަސް ވާން ޖެހޭ: ރޮޒައިނާ\nAnekka Ves Kurin Hen Rayyithun Serious Vaan Jehey: Rozaina https://t.co/FtTUOL0RR4\nޑޮކްޓަރުން ލަފާ ދެނީ ތަންކޮޅެއް ބޮޑަށް ބަންދުކުރަން: ޑރ.ނަޒްލާ\nDoctarun Lafaa Dhenee Thankolheh Bodah "Bandhukuran" - Dr.Nazla https://t.co/uAbx8woH10\nމިހާރު ކޮވިޑް-19 އެންެމެ ހަލުވިކަމާއެކު ފެތުރެމުންދާ ކ. މާފުށިން އިތުރު ފަސް މީހަކު ކޮވިޑް-19 އަށް ފައްސިވެ، އެރަށުން މި ބައްޔަސް ފައްސިވި މީހުންގެ ޖުމްލަ އަދަދު 349 އަށް އަރައިފި\nBREAKING: Maafushin Ithuru5Meehaku Covid Ah Fassive, Jumla Adhadhu 349 Ahhttps://t.co/xu7W3xyNH0\nBREAKING | Covid-19: Iyye India In Record Adhadhakah Meehun Maruvehjehttps://t.co/JJG3pIx8mc\nBREAKING | Covid-19: Gdh. Thinadhoo Gai Curfew Iulaanu Kohfihttps://t.co/SWnWZ0yPz9\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދުތައް އިތުރުވެ، މިހާރު ބަލި ޖެހިފައި ތިބި މީހުންގެ އަދަދު ހަހާސް ފަހަނައަޅައި ހިނގައްޖެއެވެ. ދަރުމަވަންތަ ހޮސްޕިޓަލްގެ އައިސީޔޫ ފުރިއްޖެއެވެ. ހުޅުމާލޭގައި ހުރި ކޮވިޑް ފެސިލިޓީ ވެސް އަންނަނީ ފުރެމުންނެވެ. މިހާރު ވެސް އެތަން ނުފުރި އޮތީ ހައިރިސްކް ގިނަ މީހުން އެޑްމިޓްނުކޮށް ގެއަށް ދޫކޮށްލާފައި ވާތީއެވެ.\nހުޅުމާލޭ މެޑިކަލް ފެސިލިޓީގައި ހުރީ 240 އެނދު ކަމަށް މައުލޫމާތު ލިބެއެވެ. މިހާރު ކޮވިޑަށް ފައްސިވާ މީހުންގެ އަދަދުތައް އިތުރުވަމުންދާ ގޮތައް ބަލާއިރު ކުރިއަށް އޮތް ހަފްތާއެއްހާ ދުވަހުގެ ތެރޭގައި ވެސް ހުޅުމާލޭ ފެސިލިޓީ ފުރިގެން ހިނގައިދާނެއެވެ.\nކޮވިޑް ކޮންޓްރޯލް ކުރަން ސްކޫލްތަކާއި ސަރުކާރު އޮފީސްތައް މާދަމާ އިން ފެށިގެން ބަންދު ވާނެއެވެ. ނަމަވެސް ބަލި ކޮންޓްރޯލް ކުރުމަށް ދެން މާގިނަ ފިޔަވަޅުތަކެއް އަޅާފައެއް ނެތެވެ. މެންދަމު މަގުމަތީ އެންމެ މީހުން މަދުވާ ވަގުތުތަކުގައި ވެހިކަލް ދުއްވުން މަނާ ކުރުމާއި ޕާކްތައް ބަންދުކުރުން ފަދަ އާދައިގެ ބައެއް ފިޔަވަޅުތައް އެޅުމަށް ފަހު މިހާރު ހުރިހާ ކަމެއް ހަވާލުކޮށްފައި ވަނީ "ފަރުދީ ޒިންމާ އާއިއެވެ."\nމިއަދު ވެސް ރާއްޖެ އިން ވަނީ 601 މީހުން ކޮވިޑަށް ފައްސިވެފައެވެ. މިއަދު ކޮވިޑަށް ފައްސިވި މީހުންނާއިއެކު 6508 އަށް މީހަކު މިހާރު ކޮވިޑް ބަލި މީހުންގެ ގޮތުގައި އެބަތިއްބެވެ. މިހާރު ހޮސްޕިޓަލްގައި 181 މީހަކަށް އަންނަނީ ފަރުވާ ދެމުންނެވެ.\nBREAKING NEWS: Dharumavantha Hospital Ge ICU Furijje https://t.co/wpS4LAVrhu\nBREAKING NEWS: Covid Jehunu Maabandu Meeheh Ge Haalu Serious Vejje https://t.co/nQG7eggECj\nManaa Gadithakugai Fuluhun Kurin Dhookuri Faasthah Beynunkureveyne https://t.co/JHVBmUVKzx\nBREAKING NEWS: Mathiverin Ithuru9Meehaku Fassive, Jumla 241 Ah Araifi https://t.co/pkSnLlT7AZ\nމެއި 5, 2021 01:08\nމީގެ ޒިންމާ އެޗްޕީއޭ އިންނަގަން ޖެހޭ.އެޗްޕީއޭ އިން އެދޭ ޚާއްސަ ހުއްދަޔަކުން މިކަން ގޯސް މިވަނީ.ގދ.ތިނަދޫ އެއޮތީ މޮނިޓަރިން ހާލަތުގައި.އެރަށުން އަރާ ފޭބުން މަނާ ކޮށްފަ އޮތީ.ގދ.ކާޑެއްދޫ މުވައްޒަފުން ތިބީ ކާޑެއްދޫގަ ތިަނަދޫއަށް ދަތުރެއްނުކުރޭ.އެކަމަކު އައިލެންޑް އޭވިއޭޝަންގެ މުވައްޒަފުން އެޗްޕީއޭގެ ހުއްދައިގެ ދަށުންކަމަށް ބުނެ ތިނަދޫ ކާޑެއްދޫއަށް ޑިއުޓީއެބައަރާ.މީ ކިހިނެއްވެފަ އޮތް ކަމެއްތޯ؟\nމެއި 5, 2021 02:06\nވޯޓުންބަލިވީމ މަ ކޮވިޑުން ރައްޔިތުން ބަލިކޮއްލަނީ\nމެއި 5, 2021 04:05\nހުރިހާކަމެއް "ފަރުދީ ޒިންމާ އާއި ހަވާލު"\nއެހެންވީމާ ފަރުދީ ޒިންމާގެ ދަށުން ހުރިހާ އެންމެން އެއްބައިވަންތަވެ ވަގުތުފާއިތުނުވަނީސް މިހުރިހާ ނުލަފާ ވެރިންތައް ބަދަލު ކުރަމާ ހިނގާށެވެ\nމެއި 5, 2021 05:52\nމިހާރު ފަރުދީ ޒިންމާއެއް މިނާގާބިލް ސަރުކާރު ބަދަލުކުރުން!! އެއީ ފަރުދީޒިންމަގެތެރޭ ހިމެނޭ އެންމެ މުހިންމު ޒިންމާއަކީ!! މިނާގާބިލް ސަރުކާރުގެ މައިއިދާރާތެރޭ އޮތް ރައްޔިތުންގެ ބަދަލުދޭ ކޮމެޓީން ފައިސާ މިލިއަނުން ބަހަމުންމިދާ ދިއިންވެސް ހުއްޓުވަންޖެހޭ ފަރުދީޒިންމާގެތެރެއިން!! މިއީ ނާގާބިލް ދޯހަޅި އަދި ބަސްގަބޫލުނުކުރާ ޖާހިލު ސަރުކާރެއް!!\nމެއި 5, 2021 04:52\nމިކަ މުންވެސް މި އެނގެނީ ސަރުކާރު ހިންގަންތިބީ ނާގާބިލް ބައެއްކަން.\nމެއި 5, 2021 07:58\nޒިންމާ ނުއުފުލެންޏާ ވުޒާރާދޫކޮށަް ފިލަންދާންވީނު ބުއްޅަބޭ ވެސް ވެރިކަންކޮށްފަ ނުވެގެން ފިލީ ..\nމެއި 6, 2021 02:59\nޔާމީނުގެ ދައުރުގައި ފެންކުންފުނި ބަޔަކު ގަސްދުގައި ރޯކޮށްލީމަ ކަންކަން ކުރެއްވިގޮތަކީ ހިކުމަތު އަމަލީން ކަންކަން ރާއްވަވާ ހިންގަވާ ވެރިން ކަންކަން ކުރައްވާގޮތްކަން އެގިގެން ދިޔައެވެ. ރައްޔިތުން މާޔޫސްވިކަ ނުދެއްވިއެވެ. ދިގުކިޔޫތަކުގައި ތެބެންޖެހުނަސް ރައްޔިތުންނަށް ދިޔައީ މިނަރަލްވޯޓަރ ފެން މާލެއެކިދިމަދިމާލުން ހެލީ ފޯރުކޮށްދެމުންނެވެ. އެއްމޫނެއް 20 ފަހަރުފެނުނަސް އެއީ މައްސަލައެއްކަމުގައި ދެކި ފިޔަވަޅެއްނާޅުއްވާ ކަޑައެޅިފައިވާ އަދަދަށް ފެންފުޅިތައް ދޫކުރަން ލޮބުވެތި ޒައީމުވަނީ އަމުރުކުރައްވާފައެވެ. ކަމާއިފަރާތްތަކުން ދިޔައީ އެއަމުރު ތަންފީޒްކުރަމުންނެވެ. ފެންކުންފުނިން ދާއިމަށް ފެންދޫކުރަން ފެށީފަހުންވެސް އެތައްދުވަހެއް ވަންދެން ގޭގޭގެ މީހުންބޯން ބޭނުންކުރީ މިދެންނެވި ޒައީމުގެ ހަދިޔާ މިނިރަލްވޯޓަރެވެ. މިކަމުން އެގިގެން ދިޔައީ އެގުމާ ނޭގުމުގެ ތަފާތެވެ. ޖޭވެގެން ހިތްތަކުގެ ޒައީމު އަށް ޖެއްސެނުން ކުރާނީނޫނެވެ.ވަރަށް ސަލާމް\nމެއި 5, 2021 08:50\nމިޤައުމުގައި ރައްޔިތުން ރައްކާތެރި ކުރާނެ ވެރިއަކު އެބަހުރިބާ . ކުރީފަހަރު ފެންބޮޑުކޮށްލައިފައި ގޭގައި ތިބޭށޭ ބުނި.\nއޭރު މިވަރުގެ ޢަދަދު ނުވެސްނެތް. މިހާރު ބޮޑުވަޒީރު ނަމަވެސް އާދޭސް ދަންނަވަން ވެއްޖެނު.\nމެއި 5, 2021 09:37\nތިކަމުގެ ހައްލަކީ ރައީސް ޔާމީން މިނިވަންކޮށް އެމަނިކުފާނާ ވެރިކަން ހަވާލު ކުރުން، އިންޝާ ﷲ، ﷲގެ ވާގިފުޅާއެކު މިކަމަށް ހައްލު ހޯދަ ދެއްވާނެ، މި ނާޤާބިލް ސަރުކާރުން މި ޤައުމުގެ ރައްޔަތުން ނިކަމެތިކޮށް ދުވަސް ދުއްވާލާއިފި ހުވާ.\nމެއި 6, 2021 02:44\nސާބަހޭ ދަރިއާ. ހައްލަކީ ތިވިދާޅުވީ. ގޮތްބަލާލަން އަލްޓިމޭޓެއް ދީފަ ޔާމީނާއި ވެރިކަން ހަވާލުކޮށްބަލަ. އެމުއްދަތުގައި ހައްލުނުވެއްޖެނަމަ އަބުރާ ކަލޭމެނާއި ވެރިކަން ހަވާލުކުރާނީ ޔާމީނު ވެރިކަންކުރި މުއްދަަތު ބޯނަސް ޕޮއިންޓެއްގެ ގޮތުގައި ޕްލަސް ކޮށްފައެވެ. މިބައި މީހުން މިކުރަނީ ވެރިކަންތައް. މިއަށް ކިޔަނީ ބައްކައްކާ. މުޅިދައުލަތް ޕަޟީހަތްވެއްޖެ. ރައްޔިތުން މާޔޫސްވެއްޖެ. އެތައް ބައެއްގެ ނިކަމެތިވެ ފަގީރުންނަށް ވެއްޖެ. އަދިވެސް ލަދެއްހުރިނަމަ ނުވިއޭކިޔާފަ އިސްތިއުފާދީފަ ފިލަންވީނުން.\nމެއި 5, 2021 10:14\nހުރިހާކަމެއް ކުޅޭކުޅޭގޮތައްކޮށްފަ ގޯސްވީމަ ރައްޔިތުންގެ ބޮލަށް މިވޭތުވެ ދިޔަތަނުގަ އަދިމިޔަދާއި ހަމައަށްވެސް މަގުތަކުގެ މަތީ މާސްކުނާޅާ އުޅޭމީހުނާ މަގުތަކުގަ ސިގަރޭޓް ބޯމިހުނާ ކުޅުޖަހާ މީހުން ހުއްޓުމެއްނެތި މިނިވަންކަމާއި އުޅެވޭގޮތަށް ދޫވެފައޮތުމަކީ ކޮންބަޔެއްގެ ޒިންމައެއްތޯ؟ އެނގޭކަމަކީ ކަމެއްހުއްުވަން ބޭނުންވެއްޖެ ނަމަ އިރުކޮޅެއްގެ ކަންކަންއެބަހުއްޓުވާކަން ހަމައެގޮތައް މިކަންކަންވެސް އެގޮތައް ނުހުއްޓުވޭންވީ ކީއްވެތޯ؟\nމެއި 5, 2021 12:19\nބޮޑު ބައްޔެއް ފެތުރިއްޖިއްޔާ އޮންނަނީ ރަށް އެއްކޮށް ބަންދުކުރަން.\nމެއި 6, 2021 11:58\nސަރުކާރުން ގެޒިންމާ އަކީ ކޮބާ.؟؟؟ . ވަގުން ގަ އުމު ކާ ހުސްކޮފަ. ޒިންމާ ނަގަން ޖެހުނީ މަ ބޯ ދަމަ އި ގަތް ތަން މީގެން ފެން ނަނީ. ް ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ


Breaking: Haamidhu seyt mirey mle gennanee\nހާމިދު ރާއްޖެ ގެންނަނީ މިރޭ 7:55 ގައި ޔޫއެލް އިން\nހާމިދާއެކު ތިބި ހަތަރު ދިވެހިން ޑިޕޯޓެއް ނުކުރޭ\nމޭލޭޝިޔާގައި ހާމިދު ހައްޔަރުކޮށްގެން ގެންދަނީ\nރައީސް އަބްދުﷲ ޔާމީން އަވަހާރަކޮށްލަން ރިޔާސީ ލޯންޗްކޮޅު "ފިނިފންމާ" ގައި ދިން ބޮމުގެ ހަމަލައާ ގުޅިގެން އެކަމުގެ ތުހުމަތަށް މެލޭޝިޔާއިން ހައްޔަތު ކުރި ހާމިދު އިސްމާއީލް (ހާމިދު ސޭޓް) މިރޭ މާލެ ގެންނާނެ އެވެ.\nސަރުކާރުގެ އޮފިޝަލަކު މިއަދު ވިދާޅުވީ މެލޭޝިޔާއިން ހައްޔަރު ކުރި ހާމިދު މާލެ ގެންނާނީ މިރޭ ކަމަށާއި މިރޭ މާލެ ގެންނަނީ އޭނާ އަކަނި ކަމަށެވެ. އަދި ވިދާޅުވީ އޭނާ މާލެ ގެންނާނީ މިރޭ 7:55 ގައި މާލެ އަންނަ ސްރީލަންކަން އެއާލައިންގެ ބޯޓުން ކަމަށެވެ.\nއެ އޮފިޝަލު އެހެން ވިދާޅުވި ނަމަވެސް ހާމިދާއެކު ހަތަރު ދިވެއްސަކު މެލޭޝިޔާ އިން ހައްޔަރު ކުރުމަށް ފަހު މިއަދު މާލެއަށް ފޮނުވާލާފައިވާ ކަމަށް ބޭރުގެ ބައެއް ނޫސްތަކުގައި މިއަދު ރިޕޯޓްކޮށްފައިވެ އެވެ. އަދި ހާމިދުގެ ގާނޫނީ ވަކީލު ހުސްނުއްސޫދާ ހަވާލާދީ ރާއްޖޭފެ ބައެއް ނޫސްތަކުގައި ވެސް ބުނެފައި ވަނީ ހަތަރު ދިވެއްސަކު މެލޭޝިއާއިން މިއަދު ޑީޕޯޓްކޮށްލި ކަމަށެވެ. އެއީ އެއީ ދެ ފިރިހެނުންނާއި ދެ އަންހެނުން ކަމަށްވެއެ ބުނެވެ. ކޮން ބައެއް ކަމެއް ނުބުނެ އެވެ.\nހާމިދު ހައްޔަރު ކުރި އިރު ހިފެހެޓި ހަތަރު ދިވެހިން މެލޭޝިޔާގެ ފުލުހުން ދޫކޮށްލާފައިވާ ކަމަށާއި އެމީހުން ޑީޕޯޓްކޮށްފައި ނުވާ ކަމަށް ފޮރިން މިނިސްޓްރީން މިއަދު ބުންޏެވެ.\nހާމިދު ސިންގަޕޫރުގައި ހުންނެވުމަށްފަހު އެއްގަމު މަގުން މެލޭޝިޔާއަށް ދިޔަ ވަގުތު އޭނާއާއެކުގައި ރައީސް އޮފީހުގެ ކުރީގެ މިނިސްޓަރު މުހައްމަދު ހުސައިން ޝަރީފާއި ޕީޕީއެސްމްގެ ޕްރެޒެންޓަރު ހުޝާމާ ތިބި ކަމަށް ވެސް އަޑުތައް ފެތުރިފައވެއެވެ. އަދި އެ ދެމީހުން ހައްޔަރު ކުރުމަށްފަހު ފަހުން ދޫކޮށްލީ ކަމަށް ވެސް އަޑުތައް ވަނީ ފެތުރިފައެވެ.\nބޮމުގެ ހަމަލާއަށް ފަހު ސިފައިންނާއި ފުލުހުން ފަށާފައިވާ ޖޮއިންޓް އޮޕަރޭޝަންގައި ހާމިދު ދިރިއުޅުއްވާ މ. ޝުރާމަންޒިލް އަށް ތިން ފަހަރެއްގެ މަތިން ވަދެ، ބަލައި ފާސްކޮށް ގިނަ އަދަދެއްގެ ތަކެތި ތިން ފަަރުވެސް ގެންދިޔަ އެވެ. ހާމިދަކީ ބޮމުގެ ހަމަލާގެ ތުހުމަތު އެންމެ ބޮޑަށް ކުރެވި މިވަގުތު ހައްޔަރުކޮށް ދޫނިދޫގައި ބަހައްޓާފައިވާ ނައިބު ރައީސް އަހުމަދު އަދީބުގެ ބޭބެއެކެވެ.\nހާމިދު އިސްމާއިލް އިންކްއަރީ ކޮމިޝަން ކުރީގެ ނައިބު ރައީސް އަހުމަދު އަދީބު + ރައީސް އަބްދުﷲ ޔާމީނަށް ދިން ހަމަލާ


މީރާގެ ޓެކްސް ދައްކާ ފަރާތްތަކުގެ ޗާޓަރަށް އައު ބަދަލުތަކެއް\nޓެކްސް ދައްކާ ފަރާތްތަކުގެ ޗާޓަރު\nމީރާގެ ޚިދުމަތުގެ ފެންވަރުގެ މިންގަޑުތަކަށް ވަނީ ބަދަލުގެނެސްފައި\nމި ޗާޓަރުގެ ބޭނުމަކީ މީރާއިން ޚިދުމަތް ހޯދާ ފަރާތްތަކަށް އެހީތެރިވެދިނުން\nމި ޗާޓަރުގައި ޓެކްސް ދައްކާ ފަރާތްތަކުގެ ހައްގުތަކާއި ޒިންމާތައް ބަޔާންކުރެވިފައިވޭ\n19 ޖެނުއަރީ 2021 | އަންގާރަ 18:54\nމޯލްޑިވްސް އިންލޭންޑް ރެވެނިއު އޮތޯރިޓީ (މީރާ) ގެ "ޓެކްސް ދައްކާ ފަރާތްތަކުގެ ޗާޓަރު"، އިތުރު ބަދަލުތަކަކާއެކު އަލުން ޝާއިއުކޮށްފިއެވެ.\nމީރާގެ ޓެކްސް ދައްކާ ފަރާތްތަކުގެ ޗާޓަރަކީ މީރާއިން ފޯރުވައިދޭ ޚިދުމަތްތަކުގެ ފެންވަރާއި، މީރާގެ ކިބައިން ޓެކްސް ދައްކާ ފަރާތްތަކާއި އަދި އެހެނިހެން ފަރާތްތަކުން އުންމީދުކުރެވިދާނެ ކަންތައްތައް ހިމަނައިގެން މީރާއިން ތައާރަފުކޮށްފައިވާ ޗާޓަރެކެވެ. މީގެ އިތުރުން، މި ޗާޓަރުގައި ޓެކްސް ދައްކާ ފަރާތްތަކުގެ ހައްގުތަކާއި ޒިންމާތައްވެސް ބަޔާންކުރެވިފައިވެއެވެ.\nމި ޗާޓަރުގެ ބޭނުމަކީ މީރާއިން ޚިދުމަތް ހޯދާ ފަރާތްތަކަށް އެހީތެރިވެދިނުމުގެ އިތުރުން، ޚިދުމަތް ހޯދާ ފަރާތްތަކުންވެސް މީރާއަށް އެހީތެރިވެދިނުން ކަމަށް މީރާއިން މައުލޫމާތުދެއެވެ.\nޓެކްސް ދައްކާ ފަރާތްތަކުގެ ޗާޓަރަށް ގެނެވިފައިވާ ބަދަލުތަކަށް ބަލާއިރު، މީރާގެ ޚިދުމަތުގެ ފެންވަރުގެ މިންގަޑުތަކަށް ވަނީ ބަދަލުގެނެސްފައެވެ. މީގެ އިތުރުން، ޓެކުހާ ގުޅޭ ޒިންމާތައް އަދާކުރުމުގައި މީރާގެ އޮންލައިން ޚިދުމަތްތައް ބޭނުންކުރުމުގެ މުހިންމުކަން ފާހަގަކޮށް، މި ވަސީލަތްތައް ބޭނުންކުރުމަށް އިސްކަންދިނުމަށް ބާރުއަޅައިފައިވާކަން ފާހަގަކުރެވެއެވެ.\nމި ޗާޓަރުގައި ކަނޑައަޅައިފައިވާ ޚިދުމަތުގެ ފެންވަރުތަކާ އެއްހަމައަށް މީރާގެ ޚިދުމަތްތައް ދިނުމަށް މީރާއިން ބޮޑު އިސްކަމެއް ދޭނެކަމަށް އެ އޮތޯރިޓީން ހާމަކުރެއެވެ. އަދި މީރާގެ އަމާޒަކީ ޓެކްސް ދައްކާ ފަރާތްތަކަށް ފެންވަރު ރަނގަޅު ޚިދުމަތްތަކެއް ފޯރުވައިދޭ ޕްރޮފެޝަނަލް މުއައްސަސާއެއްގެ ގޮތުގައި އަބަދުވެސް އޮތުންކަމަށް އެ އޮތޯރިޓީން ބުނެއެވެ.


Huravee school2dhanfalhiah badhalu kuranee\nހުރަވީ ސްކޫލުގެ ދަރިވަރުންތަކެއް ސްކޫލުގެ ބޭރުގައި މަޑުކޮށްލައިގެން -- ފޮޓޯ: ރައީސް އޮފީސް\nހުޅުމާލޭގެ ހުރަވީ ސްކޫލުގައި ދެ ދަންފަޅިއަށް ކިޔަވައިދިނުމަށް އެޑިޔުކޭޝަން މިނިސްޓްރީން ނިންމައިފި އެވެ.\nމިބަދަލު ގެނައުމަށް ނިންމީ ހުޅުމާލޭގެ ދެވަނަ ފިޔަވަހީގައި އަޅާފައިވާ ހިޔާ ފްލެޓްތަކުގައި ދިރިއުޅޭ ކުދިންނަށް ހުރަވީ ސްކޫލުން ޖާގަ ދިނުމަށް ނިންމާފައިވާތީ އެވެ.\nދެވަނަ ފިޔަވަހީގައި އަދި މިހާތަނަށް ސްކޫލެއް ހަދާފައެއް ނުވެ އެވެ. ހުޅުމާލޭގެ ފުރަތަމަ ފިޔަވަހީގައި ހަދާފައިވާ ސްކޫލުތަކުގެ ތެރެއިން ދެވަނަ ފިޔަވައްސާ އެންމެ ގާތުގައި ހަދާފައިވާ ސްކޫލަކީ ވެސް ހުރަވީ ސްކޫލެވެ.\nއެޑިޔުކޭޝަން މިނިސްޓްރީގެ ނިންމުމާ އެއްގޮތަށް، 54 ކްލާސް ރޫމް ހިމެނޭ ހުރަވީ ސްކޫލުގައި ކިޔަވައިދޭން ފަށާނީ އަންނަ އަހަރު އެވެ.\nއެއް ދަންފަޅިއަށް މިހާރު ކިޔަވައިދެމުންދާ ހުރަވީ ސްކޫލުގައި މިވަގުތު 1،600 ދަރިވަރުން ކިޔަވަމުންދެ އެވެ. ދެ ދަންފަޅިއަށް ހުރަވީ ސްކޫލް ބަދަލުކުރުމާ ގުޅިގެން އިތުރު 1،000 ކުދިންނަށް ޖާގަ ދެވޭނެ ކަަމަށް މިނިސްޓްރީން ލަފާކުރެވެ އެވެ.\nރާއްޖޭގައި މިވަގުތު ހުރި އެންމެ ބޮޑު ސްކޫލުގެ ގޮތުގައި ފާހަގަކުރެވޭ ހުރަވީ ސްކޫލުގައި 780 ދަރިވަރުންނާއި އެކު ކިޔަވައިދޭން ފެށީ ޖެނުއަރީ 13، 2019 ގައެވެ.\nހަތް ބުރީގެ ތިން ބްލޮކް ހިމެނޭ ހުރަވީ ސްކޫލުގެ ދެ ކްލާސްރޫމު ހާއްސަކޮށްފައި ވަނީ ހާއްސަ އެހީއަށް ބޭނުންވާ ދަރިވަރުންނަށެވެ.\nހުޅުމާލޭގެ ދެވަަނަ ފިޔަވަހީގައި ތިން ސްކޫލެއް އަޅަން ފިނޭންސް މިނިސްޓްރީން މީގެކުރިން އިއުލާންކޮށް ބަޔަކާ ހަވާލުކޮށްފައިވެ އެވެ. އަންނަ އަހަރުގެ ފަހުކޮޅު ސްކޫލުތަކުގެ މަސައްކަތް ނިމޭނެ ކަމަށް ސަރުކާރުން ކުރިން ބުނެފައިވެ އެވެ.\nހުޅުމާލެ އެޗްޑީސީ މިނިސްޓްރީ އޮފް އެޑިއުކޭޝަން


Syria ge Halab City hisaarukoffai oi othun nimumakah genesfi | Mihaaru\nހަލަބު ސިޓީ އަށް ވަދެ ނުކުމެވޭ ގޮތް އިދިކޮޅު ހަނގުރާމަވެރިން ހެދުމާ އެކު ސިޓީގެ އާއްމުން މަގުތަކަށް ނުކުމެ އިއްޔެ އުފާފާޅު ކުރަނީ. --ފޮޓޯ:އޭއެފްޕީ\nސީރިއާގެ ހަލަބު ސިޓީ ހިސާރުކޮށްފައި އޮތް އޮތުން ނިމުމަކަށް ގެނެސްފި\n07 އޯގަސްޓް 2016 - 10:54\nދިމިޝްގު (އޮގަސްޓް 7) - ސީރިއާގެ ހަލަބު ސިޓީ ސަރުކާރު ސިފައިންގެ ކޮންޓްރޯލްކޮށް އެ ސިޓީއާ އެހެން ހިސާބުތަކާ ގުޅުން ކަނޑާލާފައި އޮތް އޮތުން ނިމުމަކަށް ގެނެސްފައިވާ ކަމަށް ސަރުކާރާ އިދިކޮޅު ހަނގުރާމަވެރިން ބުނެފި އެވެ.\nމީގެ އިތުރުން ހަލަބުގެ ހުޅަނގުގައި އޮންނަ މަންބިޖު ޓައުންގައި އިސްލާމިކް ސްޓޭޓް (އައިއެސް) ގެ މައްޗަށް ޔޫރަޕުގެ ގައުމުތަކުގެ ތާއީދު އޮންނަ އަރަބި އަދި ކުރުދީ ހަނގުރާމަވެރިން ވަނީ ބޮޑު ކާމިޔާބެއް ހޯދައިފަ އެވެ.\nސީރިއާ ސަރުކާރާ ދެކޮޅަށް ހަނގުރާމަ ކުރާ ކުރީގެ ނުސްރާ ފްރަންޓް ނުވަތަ ފާތިހު އަލް ޝާމް ފްރަންޓްގެ ހަނގުރާމަވެރިން ހަމަލާއަކަށް ތައްޔާރު ވަނީ. --ފޮޓޯ:އޭއެފްޕީ\nސަރުކާރު ސިފައިން ހަލަބު ސިޓީ ހިސާރުކޮށްފައި އޮތް އޮތުން ނިމުމަކަށް ގެންނަން އިދިކޮޅު ހަނގުރާމަވެރިން މަސައްކަތް ކުރަމުން ދަނީ ޖުލައި 31 އިން ފެށިގެންނެވެ. އެކަމަކު ސަރުކާރާ ދެކޮޅަށް ހަނގުރާމަކުރާ ސިފައިން އިއްޔެ ވަނީ ހަލަބުގެ ހުޅަނގު ދެކުނުން އާ މަގެއް ހުޅުވާލައިފަ އެވެ.\nސީރިއާގެ ރަސްމީ ޓީވީން ބުނެފައި ވަނީ އިދިކޮޅު ހަނގުރާމަވެރިންގެ އަތް ދަށަށް ދިޔަ ތަންތަން އަނބުރާ ހޯދާފައިވާ ކަމަށެވެ.\nހަލަބުގެ އިރުމަތީގައި ހުރި އޭއެފްޕީގެ ރިޕޯޓަރަކު ބުނީ އެ ސިޓީގައި އާއްމުންތައް މަގު މައްޗަށް ނުކުމެ އުފާފާޅު ކުރަމުންދާ ކަމަށެވެ.\nސީރިއަން އޮބްޒަވޭޓަރީ ފޯ ހިއުމަން ރައިޓްސް އިން ބުނީ ސަރުކާރު ސިފައިންގެ ބާރުގެ ދަށުގައި އޮތް އެއްވެސް ހިސާބެއްގައި އާއްމުން ވަދެ ނުކުމެ ނޫޅެވޭ ކަމަށެވެ. އަދި ހަލަބުގައި ސަރުކާރު ސިފައިންނާ އިދިކޮޅު ސިފައިން މީގެ ހަފުތާއެއްހާ ދުވަސް ކުރިން ވަރުގަދަ ހަމަލާތަކެއް ބަދަލު ކުރަން ފެށި ފަހުން 700 މީހުން މަރުވެފައިވާ ކަމަށް ވެސް އެ ޖަމާއަތުން ބުނެފައިވެ އެވެ. އިއްޔެ އެކަނި ވެސް 200 މީހުން މަރުވެފައިވާ ކަމަށް ވެސް ބުނެފައިވެ އެވެ.\nސީރިއާގައި ސަރުކާރާ ދެކޮޅަށް ހަމަނުޖެހުންތައް ފެށީ 2011 ވަނަ އަހަރު އެވެ. ނަމަވެސް މި ހަނގުރާމަ މިހާރު ވަނީ ޖިހާދީ ގްރޫޕުތަކުގެ ކޮންޓްރޯލުގެ ދަށުގަ އެވެ.


Dhiraagu road race 2019 gai mihaaru baiveri veveyne - AO News Dhiraagu road race 2019 gai mihaaru baiveri veveyne\n“ދިރާގު މޯލްޑިވްސް ރޯޑް ރޭސް 2019” ގައި މިހާރު ބައިވެރިވެވޭނެ\nރާއްޖޭގައި ބާއްވާ އެންމެ ބޮޑު އަދި ބައިނަލްއަޤްވާމީ ގޮތުން އެކްރެޑިޓްކޮށްފައިވާ ހަމައެކަނި ދުވުމުގެ އިވެންޓްކަމުގައިވާ “ދިރާގު މޯލްޑިވްސް ރޯޑް 2019” ގައި ބައިވެރިވުމަށް ރެޖިސްޓްރޭޝަންސް ފަށައިފިއެވެ.\n2007 ވަނަ އަހަރުން ފެށިގެން ވިދިވިދި ގެން ކޮންމެ އަހަރަކު ބާއްވަމުން އަންނަ މި ރޭސް މިއަހަރު ބާއްވަން ރޭވިފައިވަނީ 20 ސެޕްޓެމްބަރ 2019 ވާ ހުކުރު ދުވަހު ހުޅުމާލޭގައިއެވެ. މި ކުލަގަދަ ހަރަކާތް ކާމިޔާބުކަމާ އެކު ބާއްވަމުން އަންނަތާ މީ 13 ވަނަ އަހަރެވެ.\nމި ދުވުމުގައި ރެޖިސްޓަރ ކުރެއްވުމަށް ޒިޔާރތް ކުރަން ޖެހޭނީ www.dmrr.mv މި ލިންކަށެވެ.\nދިރާގު ރޯޑު ރޭސް\nދިރާގުން “އީ-ސިމް” ގެ ޚިދުމަތް ތަޢާރަފްކޮށްފި.\n“ދިރާގު އެޕްރެންޓިސްޝިޕް ޕްރޮގްރާމް” ގައި ބައިވެރިވުމުގެ ފުރުސަތު ހުޅުވާލައިފި\nދިރާގުގެ ޚިދުމަތުގެ މައްސަލަ މަޖިލީހަށް ހުށަހަޅަނީ\nދިރާގު ޓީވީ ގެ ޚިދުމަތް ފުލިދޫއަށް ތަޢާރަފްކޮށްފި


Armenia, Azerbaijan Hanguraama Huttaalan Russia Aai Eku Ehbasvejje - Vaguthu\nއަރުމޭނިއާ އާއި އަޒަރުބައިޖާން ނަގޯނޯ-ކަރަބަކް މައްސަލައިގައި ކުރަމުން އަންނަ ހަނގުރާމަ ނިންމާލަން ރަޝިއާ މެދުވެރިއެއްގެ ރޯލު އަދާކޮށްގެން ކުރި މަޝްވަރާތައް ކާމިޔާބުވި ތިން ގައުމުން ވެސް އެއްބަސްވުމެއްގައި ސޮއިކޮށްފިއެވެ.\nއަޒަރުބައިޖާންގެ އާބާދީގައި 9.9 މިލިއަން މީހުން ތިބިއިރު އޭގެ ތެރެއިން %97 މީހުންނަކީ މުސްލިމުންނެވެ. އަރުމޭނިއާގެ އާބާދީގެ އަކީ 2.9 މިލިއަން މީހުންނެވެ. އެގައުމުގެ އާބާދީގެ %93 މީހުންނަކީ ނަޞާރާއިންނެވެ.\nސެޕްޓެމްބަރ މަހުގެ ފަހުކޮޅު ފެށި ހަނގުރާމައިގައި މަދުވެގެން ހާހަކަށްވުރެ ގިނަ މީހުން ވަނީ މަރުވެފައެވެ. ހަނގުރާމަ ހުއްޓާލަން އަރުމޭނިއާ އާއި އަޒަރުބައިޖާނުން އެއްބަސްވުމެއްގައި ރަޝިއާއާއިއެކު ސޮއި ކުރިކަން ފުރަތަމަ ކަށަވަރު ކޮށްދިނީ އަރުމޭނިއާގެ ބޮޑުވަޒީރު ނިކޮލް ޕަޝިންޔަން އެވެ. އޭނާ ފޭސްބުކްގައި ކުރެއްވި ޕޯސްޓްގައި ވިދާޅުވީ ސޮއި ކުރި އެއްބަސްވުމަކީ "ވަރަށް ވޭންދެނިވި އެއްބަސްވުމެއް" ކަމަށެވެ.\nނަމަވެސް މިއީ މިހާލަތުގައި އޮތް އެންމެ ރަނގަޅު ހައްލު ކަމަށް ނިކޮލް ވިދާޅުވިއެވެ.\nއަޒަރުބައިޖާނުން ވަނީ ހަނގުރާމައިގެ ކާމިޔާބީ މިހާރު ވެސް އިއުލާން ކޮށްފައެވެ. އަޒަރުބައިޖާންގެ އޮފިޝަލުން ވިދާޅުވާ ގޮތުގައި އަރުމޭނިއާ އިން މަޝްވަރާގެ މޭޒަށް އަންނަން މަޖުބޫރުވީ އަޒަރުބައިޖާންގެ އަސްކަރީ ގާބިލްކަން ވަރުގަދަ ވުމުގެ ސަބަބުންނެވެ.\nހަނގުރާމަ ހުއްޓާލުމުގެ އެއްބަސްވުމެއް ގާއިމު މިކުރެވުނީ ނަގޯނޯ-ކަރަބަކް ސަރަހައްދުގައި އަރުމޭނިއާ އިން ހިފާފައި އޮންނަ "ޝުޝާ" ނަމަކަށް ކިޔާ އަވަށުން އަރުމޭނިއާ ސިފައިން ފައްސާލާ އެސަރަހައްދު އަޒަަރުބައިޖާން ސިފައިން ހިފިކަން އިއުލާން ކުރިތާ އެއްދުވަސް ފަހުންނެވެ. އަޒަރުބައިޖާނުން ވަނީ އަރުމޭނިއާގެ ބާރުގެ ދަށުގައި އޮތް އެހެން ބައެއް ސަރަހައްދުތައް ވެސް މިހާރު ހިފާފައިވާކަން އިއްޔެ އިއުލާން ކޮށްފައެވެ.\nމީޑިއާ ރިޕޯޓްތައް ބުނާ ގޮތުގައި މިއެއްބަސްވުމުގައި ވާގޮތުން ކުރިން އަރުމޭނިއާ އިން ނަގޯނޯ-ކަރަބަކް ސަރަހައްދުން ހީފައިވާ އަޒަރުބައިޖާންގެ ބައެއް އަވަށްތައް އިތުރު ޝަރުތެއް ނެތި އަޒަރުބައިޖާން އާއި ހަވާލު ކުރަން ޖެހެއެވެ.\nރަޝިއާގެ ސުލްހަ ބަލަހައްޓާ ސިފައިން ނަގޯނޯ-ކަރަބަކް ސަރަހައްދުގައި ތިބުމަށް ވެސް އެއްބަސްވެވިފައިވާ ކަމަށް މީޑިއާ ރިޕޯޓްތައް ބުނެއެވެ. ނަމަވެސް އެއްބަސްވުމުގެ މާގިނަ ތަފްސީލްތަކެއް އަދި ނުލިބެއެވެ.\nސުލްޙައިގެ މަޝްވަރާތަކަށް އަރުމޭނިއާ އާއި އަޒަރުބައިޖާނުގެ ވެރިން ޖެނީވާއަށް\nނޮވެމްބަރު 10, 2020 11:45\nﷲ ހަމްދުހުރި...އަރުމީނިއާ ބަލިވެއްޖެ


Speed Ferry ge khidhumai lasvanee engine thah naisgen, aee alhugandumenge aiymatheegai oiy kameh noon: Azim - One Online\nހައި ސްޕީޑް ފެރީގެ ނިޒާމަށް ބޭނުންވާ ފެރީތައް ބަނުމުގެ މަސައްކަތް ކުރިއަށްދާ ގޮތް އެމްޓީސީސީގެ ސީއީއޯ އާދަމް އާޒިމާއި އޭނާގެ ޓީމުން ބައްލަވައިލައްވަނީ --- ފޮޓޯ: އެމްޓީސީސީ\nސްޕީޑްފެރީގެ ހިދުމަތް ލަސްވަނީ އިންޖީނު ނައިސްގެން، އެއީ އަޅުގަނޑުމެންގެ އަތްމަތީގައި އޮތް ކަމެއް ނޫން: އާޒިމް\nރާއްޖެ ހައި ސްޕީޑް ފެރީ ނިޒާމަކުން ގުޅައިލުމަށް ފަރުމާކޮށްފައިވާ "އިންޓަގްރޭޓެޑް ނޭޝަނަލް ޕަބްލިކް ފެރީ ނެޓްވޯކް" މަޝްރޫއުގެ ނުފެށި ލަސްވަނީ، ލޯންޗުތަކަށް ބޭނުންވާ އިންޖީނުތައް ލިބުމުގައި ދަތިތައް ހުރުމުން ކަމަށް އެ މަސައްކަތް ހަވާލުކޮށްފައިވާ އެމްޓީސީސީގެ ސީއީއޯ އާދަމް އާޒިމް ވިދާޅުވެއްޖެއެވެ.\nރާއްޖޭގައި ހައި ސްޕީޑް ފެރީގެ ހިދުމަތް ފެށުމަށް ބޭނުން ވާ 17 ސްޕީޑް ފެރީ ބަނުމުގެ މަސައްކަތް އެމްޓީސީސީން ހަވާލުކުރީ ގަލްފް ކްރާފްޓާ އެވެ. އެ ފެރީތަކަކީ 50 މީހުންގެ ޖާގައިގެ 30 ނޮޓްގެ ބާރުމިނެއްގައި ދުވާ ފެރީތަކެކެވެ.\nހައި ސްޕީޑް ފެރީގެ ހިދުމަތުގެ އެންމެ ފަހުގެ މައުލޫމާތުތައް ދެއްވަމުން ރާއްޖެ ޓީވީގެ "ފަލަ ސުރުހީ" ޕްރޮގްރާމްގައި އާޒިމް ރޭ ވިދާޅުވީ، އެ ހިދުމަތް ނުފެށި ލަސްވަނީ ލޯންޗުތަކުގައި އަޅާނެ އިންޖީނުތައް ގެނައުމުގައި ދަތިތަކެއް ހުރުމުން ކަމަށެވެ.\n"އަޅުގަނޑުމެންގެ އަތްމަތީގައި އަދި ގަލްފް ކްރާފްޓްގެ އަތްމަތީގައި އޮތް ކަމަކުން ނޫން ލަސްތަކެއް މި ދިމާވަނީ." އާޒިމް ވިދާޅުވިއެވެ.\nއާޒިމް ވިދާޅުވީ، ގަލްފް ކްރާފްޓަށް އިންޖީނު ސަޕްލައިކުރާ ފަރާތްތަކުން އެކަން ނުކުރެވި ލަސްތަކެއް ކުރިމަތިވަނީ، ކޮވިޑްގެ ހާލަތުގެ ސަބަބުން ކަމަށާއި ނަމަވެސް އުންމީދަކީ ވީހާވެސް އަވަހަކަށް އެ ހިދުމަތް ފެށިގެން ދިއުން ކަމަށެވެ.\nއެމްޓީސީސީން މީގެ ކުރިން އަމާޒު ހިފީ މިދިޔަ ސެޕްޓެމްބަރު މަހުގެ ނިޔަލަށް ހައި ސްޕީޑް ފެރީގެ ހިދުމަތް ދޭން ފެށޭވަރު ކުރުމަށެވެ. ސަރުކާރުގެ އަމާޒަކީ އަންނަ އަހަރުގެ ކުރީކޮޅުގައި ރާއްޖޭގެ ހުރިހާ ސަރަހައްދެއް ހައި ސްޕީޑް ފެރީގެ ނިޒާމަކުން ގުޅައިލުމެވެ.\nގުޅޭ ޓެގު އެމްޓީސީސީ އެމްޓީސީސީގެ ސީއީއޯ އާދަމް އާޒިމް ހައި ސްޕީޑް ފެރީގެ ނިޒާމު މިނިސްޓްރީ އޮފް ޓްރާސްޕޯޓް އެންޑް ސިވިލްއޭވިއޭޝަން


Lanka airport mi mahu 21 gai hulhuvanee – Iru\nސްރީލަންކާ އެއާޕޯޓް މި މަހު 21 ގައި ހުޅުވަނީ\nސަމާ· 18 ޖަނަވަރީ 2021\nސްރީ ލަންކާ އެއާޕޯޓް ޖެނުއަރީ 21 ހުޅުވާލަން ތައްޔާރުވަމުން އަންނައިރު ދަތުރުވެރިން ކޮންމެހެން ސަމާލުވާން ޖެހޭ ކަންތައްތައް އާންމު ކޮށްފި އެވެ. ދުނިޔެ މިހާރު އޮތް ކޮވިޑްގެ ހާލަތުގައި، ދަތުރުފަތުރު ކުރުން ހިތް އެދޭހާ އޮމާން ނުވާނެކަން ހަނދާނުގައި ބަހައްޓަން އެދެމުން ލަންކާއިން ވަނީ އެ ގައުމަށް އެތެރެވާން އެދޭހާ މީހަކު އަމަލު ކުރުމަށް ކަނޑައެޅިފައި ހުރި އުސޫލުތައް ބަޔާން ކޮށްފަ އެވެ.\nލަންކާއަށް އެތެރެވެ ތިބުމަށް ވަކި މުއްދަތެެއް ނެތެވެ. ވަކި ގައުމެއް އިސްތިސްނާވެފައި ވެސް ނެތެވެ. އެހެން ނަމަވެސް، ހާލަަތަށް ބަލައި ގޮތްތަކެއް ނިންމޭނެ ކަމަށް ބުނެފައިވާއިރު ޔޫކޭއިން ދާ މީހުންނަށް ވެސް ލަންކާއަށް ވަދެވޭ އުސޫލުތަކެއް ވަނީ ހަދާފަ އެވެ.\nލަންކާއަށް ދަތުރުކޮށް ގޮސް ކަރަންޓީނު ކުުރުމެއް ވެސް ނެތެވެ. އެކަމަކު ވެސް މިކަންތައްތައް ހިނގައިދާން ޖެހެނީ މިވަގުތު ދުނިޔެ އޮތް ހާލަތަށް ރިއާޔަތްކޮށް އެންމެންގެ ސަމާމަތަށް ހެދިފައި ހުރި ގަވާއިދުތަކަށް ފެތޭ ގޮތަށެވެ.\nލަންކާއަށް އެތެރެވާއިރު ވިސާ އޮންނަންޖެހެ އެވެ. ވިސާ ފޯމް ފުރާނީ އިމިގްރޭޝަން އޮންލައިން، “އިލެކްޓްރޯނިކް ޓްރަވެލް އޮތޮރައިޒޭޝަން” ޕޯޓަލް މެދުވެރިކޮށެވެ.\nދަތުރަށް ފަށައިގަތުމާއެކު ހޮޓަލެއް ބުކްކުރަންޖެހެ އެވެ. ކުރިއާލައި ޕީސީއާރު ޓެސްޓް ހަދައި ނަތީޖާ ހުށަހަލަންޖެހެ އެވެ. މިއީ ހޮޓާ ބުކް ކުރާއިރު ބޭނުންވާނެ މައުލޫމާތެވެ.\nހޮޓެލް ބުކިން ހަދަން ޖެހެނީ ލަންކާ ސިއްހީ އިދާރާތަކުން ހުއްދަދޭ ހޮޓަލަކުންނެވެ. އެއާއެކު ކޮވިޑް އިންޝޫރެންސްއަށް 12 ޑޮލަރު ދައްކަންޖެހެ އެވެ.


Individual kulhivaruge award Saaid aai Nabaha ah | Mihaaru\nއެންމެ މޮޅު އިންޑިވިޖުއަލް ކުޅިވަރު ކުޅުންތެރިން: ނަބާހާ (ކ) އަދި ސާއިދު. -ފޮޓޯ: އިމޭޖަސް އެމްވީ\nއިންޑިވިޖުއަލް ކުޅިވަރުގެ އެވޯޑް ސާއިދާއި ނަބާހާ އަށް\n06 މެއި 2018 - 13:27 1 comment\nމިހާރު އެވޯޑްސްގައި ހޮވި މިދިޔަ އަހަރު ރާއްޖޭގެ އެންމެ މޮޅު ފިރިހެން އިންޑިވިޖުއަލް ކުޅިވަރު ކުޅުންތެރިޔާގެ އެވޯޑް މަޝްހޫރު ދުވުންތެރިޔާ ހަސަން ސާއިދު އަދި އެންމެ މޮޅު އަންހެން އިންޑިވިޖުއަލް ކުޅިވަރު ކުޅުންތެރިޔާގެ އެވޯޑް ބެޑްމިންޓަން ތަރި ފާތިމަތު ނަބާހާ ހޯދައިފި އެވެ.\nއެންމެ މޮޅު އިންޑިވިޖުއަލް ކުޅިވަރު ކުޅުންތެރިން ހޮވަނީ ބެޑްމިންޓަން، ޓީޓީ، އެތުލެޓިކްސް އަދި ސްވިމިން އެއްކޮށްލައިގެންނެވެ. މިއީ ރާއްޖޭގައި އިންޑިވިޖުއަލް ކެޓަގަރީ ހަށް އެވޯޑް ދިން ފުރަތަމަ ފަހަރެވެ.\nޕެރެޑައިސް އައިލެންޑް ރިޒޯޓުގައި ރޭ ބޭއްވި އެވޯޑް ހަފުލާގައި ސާއިދުގެ ފަހަތުން އެންމެ މޮޅު ފިރިހެން ދެ ވަނަ އިންޑިވިޖުއަލް ކުޅުންތެރިޔާގެ މަގާމް ހާސިލްކުރީ ބެޑްމިންޓަގައި ވިދަމުން އަންނަ ހުސެއިން ޒަޔާން ޝަހީދު ޒަކީ އެވެ. ތިން ވަނަ އަކީ މެދު ރާސްތާ ދުވުމުގައި ފާހަގަކުރެވޭ ޒައިދު ޝަރީފެވެ.\nއެންމެ މޮޅު ދެ ވަނަ އިންޑިވިޖުއަލް ފިރިހެން ކުޅިވަރު ކުޅުންތެރިޔާ ޒަޔާން ޒަކީ (ވ) އަށް އިމާދު ލަތީފް އިނާމް ދެއްވަނީ. --ފޮޓޯ: އިމޭޖަސް އެމްވީ\nމި ތިން ކުޅުންތެރިންނަށް ޓްރޮފީ ހަވާލުކޮށްދެއްވީ އެވޯޑްސްގެ މީޑިއާ ޕާޓްނަރު ކަމަށްވާ ވީމީޑިއާގެ ނިއުސް އެންޑް ކަރެންޓް އެފެއާޒުގެ ޑިރެކްޓަރު ޖެނެރަލް އަދި ކުރީގެ ނޫސްވެރިޔާ އިމާދު ލަތީފެވެ.\nއެންމެ އުއްމީދީ ފިރިހެން އިންޑިވިޖުއަލް ކުޅުންތެރިޔާގެ މަގާމް ހާސިލްކުރީ މުބާލް އައްޒާމް އިބްރާހިމެވެ. އޭނާ އެވޯޑް ހޯދީ ދުވުންތެރިޔާ މުނާޒް އަލީ އާއި ބެޑްމިންޓަން ކުޅުންތެރިޔާ މުހައްމަދު އަރުސަލާންއާ ވާދަކޮށްގެންނެވެ. މި ވަގުތު ތަމްރީން ހެދުމަށް މުބާލް ރާއްޖޭން ބޭރުގައި ހުރުމުން ބަދަލުގައި އެވޯޑާ ހަވާލުވީ އޭނާގެ ބައްޕަ އެވެ. އެވޯޑް ދެއްވީ މަޝްހޫރު ބާސްކެޓްބޯޅަ ކުޅުންތެރިޔާ އައިމިނަތު ޝިއުރާ އެވެ.\nއެންމެ މޮޅު ތިން ވަނަ އިންޑިވިޖުއަލް ފިރިހެން ކުޅިވަރު ކުޅުންތެރިޔާ ޒައިދު (ވ) އަށް އިމާދު ލަތީފް އިނާމް ދެއްވަނީ. --ފޮޓޯ: އިމޭޖަސް އެމްވީ\nއެންމެ މޮޅު އަންހެން އިންޑިވިޖުއަލް ކުޅިވަރު ކުޅުންތެރިޔާގެ މަގާމް ނަބާހާ ހާސިލްކުރިއިރު ދެ ވަނަ ކުޅުންތެރިޔަކީ ފެތުންތެރިޔާ އައިމިނަތު ސަޖަން އެވެ. ތިން ވަނަ އަށް ވަނީ ދެ ކުޅުންތެރިޔަކު ހޮވިފަ އެވެ. އެއީ ބެޑްމިންޓަން ކުޅުންތެރިޔާ އައިމިނަތު ނަބީހާ އަދި ފެތުންތެރިޔާ އައިޝަތު ސާޖިނާ އެވެ.\nއެންމެ މޮޅު އިންޑިވިޖުއަލް އަންހެން ކުޅިވަރު ކުޅުންތެރިޔާ އަށް ޓްރޮފީ ދެއްވީ އެވޯޑްސްގެ އެޑްޓަވައިޓިން ޕާޓްނަރު ތިންކް އެޑްވަޓައިޒިންގެ ސީއީއޯ އަދީލް އިސްމާއިލް އެވެ.\nއެންމެ މޮޅު އަންހެން އިންޑިވިޖުއަލް ކުޅުންތެރިޔާގެ މަގާމް ހޯދި ނަބާހާ (ކ) އަދި އެންމެ އުއްމީދީ އަންހެން އިންޑިވިޖުއަލް ކުޅުންތެރިޔާގެ މަގާމް ހޯދި އޭނާއާ އެއްމާބަނޑު ނަބީހާ. --ފޮޓޯ: އިމޭޖަސް އެމްވީ\nމިދިޔަ އަހަރުގެ އެންމެ އުއްމީދީ އަންހެން އިންޑިވިޖުއަލް ކުޅިވަރު ކުޅުންތެރިޔަކަށް ހޮވުނީ ނަބީހާ އެވެ. މި މަގާމަށް ދެން ވާދަކުރީ ޓޭބަލް ޓެނިސް ކުޅުންތެރިޔާ އައިޝަތު ރަފާ ނާޒިމެވެ. ރޭގެ ހަފުލާގައި ނަބީހާ އަށް އެވޯޑް ދެއްވީ އެފްއޭއެމްގެ ޓެކްނިކަލް ޑިރެކްޓަރު ޖޭންލީ އެވެ.\nމިދިޔަ އަހަރުގެ އޭޝިއަން އެތުލެޓިކްސް ޗެމްޕިއަންޝިޕުގެ 100 މީޓަރު ދުވުމުން ފައިނަލަށް ގޮސް، އޭޝިއާގެ ހަތަރު ވަނަ ދުވުންތެރިޔާގެ ޝަރަފް ސާއިދު ހޯދާފައިވާތީ އެކަމުގެ އަގުވަޒަންކޮށް އޭނާ އަށް ރޭ ވަނީ ހަނދާނީ ފިލައެއް ދީފަ އެވެ. ފިލާ ދެއްވީ މިހާރު އެވޯޑްސްގެ ޖަޖް ކޮމިޓީގެ ޗެއާމަން ހުސެއިން މުހައްމަދެވެ.\nއެންމެ މޮޅު އަންހެން ތިން ވަނަ އިންޑިވިޖުއަލް ކުޅިވަރު ކުޅުންތެރިޔާ ސާޖިނާ (ވ) އަށް އަދީލް އެވޯޑް ދެއްވަނީ. --ފޮޓޯ: އިމޭޖަސް އެމްވީ


Fuahmulah Bandara Kilhi Kuyyah Dhenee\nފޮޓޯ / ފޯއްމުލަށް ބަންޑާރަ ކިޅި\nފުވައްމުލަކު ބަންޑާރަ ކިޅި ކުށްޔަށް ދެނީ\n17 ޑިސެމްބަރ 2021 - 16:12:21\nފުއައްމުލަށް ބަންޑާރަ ކިޅީގައި ކޮށްފައިވާ އިމާރާތާއި އިމާރާތް ހިމެނޭ ބިން ކުއްޔަށް ދޫކުރުމަށް އެ ސިޓީގެ ސިޓީ ކައުންސިލުން ނިންމައިފިއެވެ.\nފުވައްމުލަށް ބަންޑާރަ ކިޅީގައި ކޮށްފައިވާ އިމާރާތާއި އިމާރާތް ހިމެނޭ ބިން ކުއްޔަށް ދޫކުރުމަށް ބީލަން ރަޖިސްޓްރީ ކުރުމުގެ ފުރުސަތު 19 ޑިސެންބަރު ދުވަހުގެ ހެނދުނު 09:00 އިން ފެށިގެން ހުޅުވާލާނެ ކަމަށް ވެސް އެކައުންސިލުން ބުނެއެވެ.\nބީލަން ކަރުދާސް ދޫކުރާނީ 28 ޑިސެންބަރު 2021 ވާ އަންގާރަ ދުވަހުގެ ނިޔަލަށެވެ.\nބީލަންތައް ބަލައިގަތުމާއި، އަދި ބީލަން ހުޅުވުން އޮންނާނީ 02 ޖަނަވަރީ 2022 ވާ އާދީއްތަ ދުވަހުގެ ހެނދުނު 10:00 ގައި އެކައުންސިލް ގެ ލޭންޑް މެނޭޖްމަންޓް ސެކްޝަންގެ މީޓިންގ ރޫމްގައި ކަމަށް ކައުނސިލުން ބުނެއެވެ.\nމި ބީލަމުގައި ބައިވެރިވުމަށް ރަޖިސްޓްރީކުރާ ފަރާތްތަކުން ރަޖިސްޓްރީ ކުރުމަށްޓަކައި 2000 ރުފިޔާ ގެ ރަޖިސްޓްރޭޝަން ފީއެއް ދައްކަންޖެހޭ ކަމަށް އެކައުންސިލިުން ބުނެއެވެ.\nއެ ބީލަމުގައި ރަޖިސްޓްރީ ވުމަށް އެދޭ ފަރާތްތަކުން 19 ޑިސެންބަރު 2021 އިން 28 ޑިސެންބަރު 2021 އަށް އެ އިދާރާގެ އީމެއިލް އެޑްރެހަށް، [email protected] އިޢުލާން ނަންބަރާއި، ބިޑް ގައި ބައިވެރިވާން ބޭނުންވާ ފަރާތުގެ ތަފްސީލް (ކުންފުނީގެ ނަމާއި އެޑްރެސް/ ފޯން ނަންބަރު އަދި ފައިސާ ދެއްކި ކަމުގެ ރަސީދު ނުވަތަ ޓްރާންސެކްޝަން ސްލިޕްގެ ކޮޕީ އީމެއިލްކޮށްދެއްވުމުން ބަލައިގަންނާނެ ކަމުގައި ވެސް އެކައުން ސިލުންބުނެއެވެ.


Koyya Naseem ge Report kurumaai Eynaa ge Dairy in thankolheh\nކޮއްޔަ ނަސީމް (ވ) ވެލެންސިއާގެ މަސްއޫލުވެރިޔާ ހިޔަލީ މުހައްމަދު ރަޝީދާއެކު ސައޫދީ އަރަބިއާގައި: ކޮއްޔަ ނިޔާވީ އިއްޔެރޭ ފަތިހު.\n7:45 މިހާރު ގެއިން މިނައްޓާލަނީ. ކާރަށް އަރަނީ. އަޝްފާގަށް ގުޅައިފިން.\n8:00 އަހަރެން މިހުރީ ބޮޑުފާލަން ދޮށުގައި. އަޝްފާގް އަދި ނާދޭ.\n8:10 އަޝްފާގް އަތުވެއްޖެ. ޕާސްޕޯޓެއްނެތް.\n8:15 މިހާރު ފެރީގައި.\n8:25 ހުޅުލެއަށް ދެވިއްޖެ. ޕާސްޕޯޓް ނުލިބޭތީވެ އެތެރެއަށް ނުވަދެވިފައި.\n8:40 ޕާސްޕޯޓް ލިބިއްޖެ. ޗެކިން ކައުންޓަރުގައި.\n10:30 މިހާރު ފްލައިޓަށް އަރަނީ. އަޝްފާގް އެބައިން ކައިރީގައި. ވަރަށް ހެޔޮދުއާ ސަލާމް.\nމިއީ ކުއްލިގޮތަކަށް އިއްޔެރޭ ފަަތިހު ނިޔާވި ކޮއްޔަ އަލީ ނަސީމްއާ ބެހޭ ގޮތުން ތަންކޮޅެއްކުރިން އެއްދުވަހެއްގައި އަޅުގަނޑުގެ ރަހުމަތްތެރި ކުރީގެ ގައުމީ ކެޕްޓަން ޝާހު އިސްމާއީލް (ސާޔާ) ކިޔައިދިން ވާހަކަ އެކެވެ. އެފްއޭއެމްގެ ޖެނެރަލް ސެކްރެޓަރީކަމުގައި ޝާހު ހުރި ދުވަސްވަރު އޭނާގެ ކުޑަކުޑަ އޮފީހުގައި އިނދެ ފޯނުގައި ހުރި މެސެޖްތައް ދައްކާފައި މިވާހަކަ ކިޔައިދިނީ ކޮއްޔަ ނަސީމްގެ ބަރާބަރު ވާހަކަ ދައްކަމުންނެވެ. މި މެސެޖްތަކަކީ ގައުމީ ކެޕްޓަން އަލީ އަޝްފާގް (ދަގަނޑޭ) ގޮވައިގެން ބޭސްފަރުވާ އަށް ދާން ބުނެފައި ބަރާބަރަށް ޝާހުއަށް ވާނުވާ އަންގަންވާނެ ކަމަށާއި ދަގަނޑޭ ރަނގަޅަށް ބަލަން އެދުމުން އެކަން ރިޕޯޓް ކުރެއްވުމަށް ނަސީމް ކުރެއްވި މެސެޖްތަކުގެ ތެރެއިން ބައެކެވެ.\nޝާހުގެ ބަހުންނަމަ ނަސީމް އަކީ ހަވާލުކުރެވޭ މަސައްކަތް އިހްލާސްތެރިކަމާއެކު ކުރައްވާނެ އިތުބާރު ހިފޭ ބޭފުޅެކެވެ. ދޮގެެއް ނުހައްދަވާނެ އެވެ. ކިރިޔާ ކަމެއްވިޔަސް އެކަމެއް ވަގުތުން ރިޕޯޓް ކުރާނެ އެވެ.\n1995 ވަނަ އަހަރުގެ އެފްއޭކަޕް ކާމިޔާބުކުރި ވެލެންސިއާ ޓީމާއެކު ކޮއްޔަ (ކ) މަޑުކޮށްލައިގެން: ފޮޓޯ: ވެލެންސިއާ\nމި އަހަރުގެ ހައްޖުގެ މަތިވެރި އަޅުކަން ފުރިހަމަކުރެއްވި ނަސީމް، 59އ. ގެ ހިދުމަތް ދިވެހި ކުޅިވަރުގައި އެންމެ ބޮޑަށް ލިބިފައިވަނީ ފުޓްބޯޅަ އަށެވެ. ހާއްސަކޮށް ކުލަބު ވެލެންސިއާ އަށެވެ. އޭގެ ފަހުން ފުޓްބޯޅަ އެސޯސިއޭޝަނަށެވެ.\nވެލެންސިއާ ހިންގުމުގެ މަސައްކަތްތަކުގެ ތެރެއަށް ނަސީމް ވެދެވަޑައިގެންނެވީ 1980ގެ ތެރޭގަ އެވެ. އޭގެ ފަހުން 2000 ވަނަ އަހަރާ ހަމައަށް ކުލަބު އެކި ކަންކަމުގައި އުޅުއްވިއިރު އޭނާ މައިގަނޑުގޮތެއްގައި އަދާކުރެއްވީ އެސިސްޓެންޓް މެނޭޖަރުގެ ރޯލެވެ. ގައުމީ ފުޓްބޯޅަ ޓީމު 1997 ވަނަ އަހަރުގެ ވޯލްޑް ކަޕް ކޮލިފައިންގައި ވާދަކުރިއިރު ވެސް ނަސީމަކީ އެސިސްޓެންޓް މެނޭޖަރެވެ. އިރާނުން ރާއްޖެ ކޮޅަށް 17 ލަނޑު ޖަހައި ރޮއްވާލިއިރާއި އޭގެ ދުވަސްކޮޅެއް ފަހުން ކުޅުނު ފުރަތަމަ ސާފް ޗެމްޕިއަންޝިޕް ފުޓްބޯޅަ މުބާރާތުން ރިހިމެޑަލް ހޯދި ޓީމުގައި މެނޭޖަރުގެ އެހީތެރިއަކީ އޭނާ އެވެ. ނަމަވެސް ރެކޯޑްތަކުގައި ވަނީ ނަސީމަކީ އެއިރުގެ އެސިސްޓެންޓް ކޯޗު ކަމަށެވެ. ލިސްޓު ފޮނުވިއިރު އަރާފައިވާ އޮޅުމަކާ ހެދިގެންނެވެ.\nއޭގެ ފަހުން ޖޫނިއާ ގައުމީ ޓީމުތަކުގައި އޭނާގެ ދައުރު ވަރަށް ބޮޑަށް އޮތެވެ. ނަސީމްއާ އެކު މަސައްކަތްކުރެއްވި އެއް ބޭފުޅަކު ވިދާޅުވީ އަބަދުވެސް ވަރަށް އެކުވެރިކޮށް އުޅުއްވާ ނަސީމް ހީނުކުރާ ކަހަލަ މަޖާކަންތައްތައް ވެސް ކުރައްވާ ކަމަށެވެ.\n"އެއްފަހަރު ދިމާވި ކަމަކީ މުބާރާތަށް ދިޔައިރު ގައުމީ ސަލާމެއްނެތް. ދެން އޭއެފްސީ މީހުން ބުނެފި ޖޫރިމަނާވާނެއޭ. ދެން ކޮއްޔަ ބުނެފި އެކޮޅުގެ އެފްއޭ މީހުން ގާތުގައި މާބޮޑު ކަމެއްނޫނޭތިއީ. މެޗު ފަށަންވާއިރަށް ގައުމީ ސަލާމް އޮންނާނެއޭ. އަހަރުމެން ވެސް ހިތަށް އެރި ކިހިނެތްހޭ މިހާ އަވަހަށް ގައުމީ ސަލާމް ހޯދާނީ. އޭނާ ކުރި ކަމަކީ ޕްރެކްޓިހަށްފަހު ދެތިން ކުދިން އެއްކޮށްފައި އެކުދިން ލައްވައި ގައުމީ ސަލާމް ކިޔުއްވައި އޭނާ ގެންގުޅޭ ޓޭޕް ރެކޯޑަރަކުން ރެކޯޑްކުރީ. އެހިފައިގެންގޮސް ދީފައި ބުނީ މިއޮތީއޭ. އެއްވެސް ކަމެއް ފޭލްވާން އޭނާ ބޭނުންނުވާކަން އެއިން އެނގުނީ،" ރާއްޖޭގެ މަޝްހޫރު ކޯޗަކު ކިޔައިދިނެވެ.\nވެލެންސިއާގެ 10 ވަނަ އަހަރީ ދުވަސް ފާހަގަ ކުރުމަށް ކުޅުނު މެޗުގެ ވެލެންސިއާގެ އޭރުގެ ޓީމު، އޭރުގެ ސަޕޯޓަރަުންނަކީ ވަރުގަދަ ފޯރިއެއް ދެއްކި ބައެއް މަޑުކޮށްލައިގެން --- ފޮޓޯ: ވެލެންސިއާ\nނަސީމް އެންމެ ފާހަގަ ކުރެވެނީ އަބަދުވެސް އޮންކޯލްގައި ހުންނަވާތީ އެވެ. ގަޑިން ގަޑިއަށް ކަންކަން ނިންމަވާތީ އެވެ. އެންމެނާ ވެސް ގުޅޭނެ އެވެ. ހާއްސަކޮށް ކޮންމެ ކަމެއް އޭނާ ނޯޓް ފޮތުގައި ބަރާބަރަށް ގަޑިންގަޑިއަށް އަބަދުވެސް ނޯޓްކުރައްވާނެ އެވެ. އެކަމަށް ހާއްސަ ފޮތަކާއި ގަލަމެއް ވެސް ޖީބުގައި އޮންނާނެ އެވެ.\nވަރަށް ފަހުން ދުވަހަކު އެފްއޭއެމަށް ދިޔައީމެވެ. މަގުމަތިން ބައްދަލުވި އެވެ. ސަލާމްކޮށްލާފައި ބޮޑޭ ކޮބާތޯ އެހުމުން ވަގުތުން ނެގީ ޖީބުގައި އޮތް ކުޑަކުޑަ ފޮތެވެ. އޭގައި ލިޔުނީ އަޅުގަނޑާ ބައްދަލުވި ވާހަކަ އާއި ބޮޑޭ ހޯދަން އުޅުނުކަމެެވެ. ބޮޑޭ ނެތްކަމަށް ބުނުމުން އެފްއޭއެމާ ދިމާއަށް ހިނގައިގަތުމުން ތިދަނީ ކޮންތާކަށްހޭ ވެސް އެހި އެވެ. ޝަކީބުގާތަށޭ ބުނުމުން އެވާހަކަ ވެސް ފޮތުގައި ނޯޓްކުރިހެން ހީވި އެވެ.\nއޭގެ ދެތިން ދުވަސް ފަހުން ކޯޗު ލާސްކޯ ކިސްއާ އެކު އެއްދުވަހު ހަވީރު ޖީސިކްސްގައި އިންދައި ނަސީމްއާ ދިމާވި އެވެ. ވާހަކަ ދައްކާލުމުން ވަގުތުން ފޮތް ނަގައި ނޯޓްކޮށްލި އެވެ. އެތާކައިރީގައި ތިބި މީހުންގެ ނަމާއި ގަޑިވެސް ޖެހި އެވެ.\nނަސީމްއާ ބެހޭ ގޮތުން ކުޅިވަރުގެ ގައުމީ މަޖިލީހުގެ ރައީސް އަދި މޯލްޑިވްސް އޮލިމްޕިކް ކޮމިޓީގެ ކުރީގެ ރައީސް އިބްރާހީމް އިސްމާއީލް ވިދާޅުވީ "އެއީ އެންމެންގެ ލޯބި ވެސް ހޯއްދެވި ވަރަށް ބަރާބަރު ބޭފުޅެއް،" ކަމަށެވެ.\n"ކުޅިވަރަށް ލޯބިކުރާ އެންމެން ވެސް އޭނާގެ މަތިން ހަނދާންވާނެ. ހާއްސަކޮށް ފުޓްބޯޅައިގެ މީހުންނަށް ގެއްލިގެންދިޔައީ މުހިންމު ބޭފުޅެއް،" އިބްރާހީމް އިސްމާއީލް ވިދާޅުވި އެވެ.\nވެލެންސިއާ ހިންގެވުމުގައި ވަރަށް ފަހަކާ ޖެހެންދެން ވެސް މުހިންމު ދައުރެއް އަދާކުރެއްވި އަހުމަދު މުހައްމަދު (ދޮނާ) ވިދާޅުވީ ނަސީމް އަކީ ފުޓްބޯޅައިގެ އިހްލާސްތެރި ހިދުމަތްތެރިއެއް ކަމަށެވެ.\n"އަބަދުވެސް އެހަވާލުކުރެވޭ ކަމެއް ބަރާބަރަށް ކުރާނެ. އެކަމެއްގެ ރިޕޯޓް ވަރަށް ބަރާބަރަށް ދެއްވާނެ. އެއްވެސް ކަމެއް ވައްޓާނުލައްވާނެ،" ދޮނާ ވިދާޅުވި އެވެ.\nވެލެންސިއާގެ ޓީމާއެކު ކޮއްޔަ (ވ) މެނޭޖަރު ދޮނާއާއެކު: ކޮއްޔަ އެންމެ ބޮޑަށް ހިދުމަތްކުރެއްވީ ވެލެންސިއާ އަށް: ފޮޓޯ ވެލެންސިއާ\nމިހެންވެ ޝާހު ފަދަ ބޭފުޅުންނަށް ނަސީމް އަކީ މުހިންމު ބޭފުޅެކެވެ. އެފްއޭއެމުގައި ޝާހު އުޅުއްވިއިރު ނަސީމް މަސައްކަތްކުރެއްވީ އޭނާގެ ޕާސަނަލް އެސިސްޓެންޓެއް ފަދައިންނެވެ. މިކަން އަޅުގަނޑަށް ތަޖުރިބާ ކުރެވުނީ 2011 ވަނަ އަހަރު އެވެ. އެއަހަރުގެ ސާފް ޗެމްޕިއަންޝިޕަށް ދާން ޓިކެޓް ލިބޭނެ ގޮތެއް ނެތުމުން އެކަން ހަމަޖައްސަވައިދެއްވީ ޝާހު އެވެ. އޭނާގެ ފަރާތުން އަޅުގަނޑު ގޮވައިގެން ޓިކެޓް އޮފީހަށް ދިޔައީ ވެސް ނަސީމް އެވެ. ހުރިހާ އިހްތިޔާރަކާއި ބާރެއް އޮތީ ނަސީމް އަށް ދޫކޮށްލާފަ އެވެ.\n"މިހުރީ ހުރިހާ އެއްޗެއްވެސް. މި އޮތީ ކާޑު. މި އޮތީ ސްޓޭމްޕް. މަހުރިހާ ކަމެއް ވެސް ކުރާނީ ޝާހު ބުނީމަ،" އެދުވަހު އަޅުގަނޑު ސުވާލުކުރުމުން ނަސީމް ވިދާޅުވި އެވެ.\nއިރުއިރުކޮޅާ ނޯޓްކުރަނީ ކީއްވެތޯ އެހުމުން ވިދާޅުވީ "ހަނދާން ނެތިއްޖެނަމަ ނުވަތަ އޮޅުމެއް އަރައިފިނަމަ ފޮތް ބަލާލީމާ އެނގޭނެ،" ކަމަށެވެ.\nދަގަނޑޭ ގޮވައިގެން ލަންކާ އަށް ގޮސް ބޭސްފަރުވާގެ ކަންތައްތައް ވެސް އޭނާ ބަރާބަރަށް ރިޕޯޓް ކުރި އެވެ. ޝާހު ދެއްކި މެސެޖްތަކުގައި ލިޔެފައި އޮތީ މިހެންނެވެ.\n• މިހާރު ހޮސްޕިޓަލުގައި. ޑޮކްޓަރު އަދި ނާދޭ.\n• ޑޮކްޓަރު އަތުވެއްޖެ. އަޝްފާގް އެތެރެއަށް ވަދެއްޖެ. މަނުވެއްދި.\n• އަޝްފާގް ނުކުމެއްޖެ. އަހަރެން ގާތުގައި އެއްވެސް ވާހަކައެއް ނުބުނި.\nމެސެޖް ކުރުމުގެ އިތުރަށް މިއިން ކޮންމެ ކަމަކީ އޭނާގެ ޑައިރީގައި ބަރާބަރަށް ލިޔެ ރައްކާކުރާ ވާހަކަތަކެވެ. އެޑައިރީ ނުފެނުނަސް ރިޕޯޓްކޮށްފައިވާ ވާހަކަތަކާއި ހަނދާންތައް ފުޓްބޯޅަ އާއިލާގެ ސިނކުޑިތަކުގައި ޒަމާންތަކަކަށް ދެމިހުންނާނެ އެވެ. ނަސީމަށް ސުވަރުގޭގެ މަތިވެރި ނިއުމަތްދެއްވުން އެދި ދުއާ ދަންނަވަމެވެ.


Kamaa behey faraathah naangai, mayyithun valhulun kushakah hadhanee | Mihaaru\nކްރައިމް ސީނެއް ބަންދު ކޮށްފައި: ކަމާބެހޭ ފަރާތަށް ނާންގައި، މައްޔިތުން ވަޅުލުން ކުށަކަށް ހަދަން ވަނީ އިސްލާހު ހުށަހަޅާފައިވާ --ފޮޓޯ/މިހާރު\nކަމާބެހޭ ފަރާތަށް ނާންގައި، މައްޔިތުން ވަޅުލުން ކުށަކަށް ހަދަން އިސްލާހު ހުށަހަޅައިފި\n04 ޖުލައި 2018 - 21:389comments\nކަމާބެހޭ ފަރާތަށް އެންގުމެއް ނެތި، މަރުވެފައިވާ މީހެއްގެ ހަށިގަނޑު ވަޅުލުމަކީ ކުށެއްގެ ގޮތުގައި ކަނޑައެޅުމަށް ގާނޫނުލް އުގޫބާތަށް ގެންނަން ހުށަހެޅި އިސްލާހުތަކުގެ ތެރޭގައި ހިމަނައިފި އެވެ.\nގާނޫނުލް އުގޫބާތުގެ 114 ވަނަ މާއްދާ މިހާރު އޮންނަ ގޮތުން ވެސް މަރެއް ފޮރުވުމަކީ ކުށެކެވެ. އެކަމަކު، އެ މާއްދާ ގައި މިހާރު އޮންނަ ގޮތުން އެ ކުށުން ކުށްވެރި ވާނީ މަރުވެފައިވާ މީހާ މަރާލާފައިވާ ކަން އެނގި ހުރެ، އެކަން ފޮރުވައިފި ނަމަ އެވެ. ގާނޫނުލް އުގޫބާތަށް އިސްލާހު ގެންނަން ސަރުކާރުން ރައްޔިތުންގެ މަޖިލީހަށް ހުށަހެޅި ބިލުގައި އެ މާއްދާ އަށް އިސްލާހު ގެންނަން ވަނީ ހިމަނައިފަ އެވެ.\nއެ ބިލްގައި ހުށަހަޅާފައި ވަނީ މަރުވެފައިވާ މީހެއްގެ ހަށިގަނޑު ފޮރުވައިފި ނަމަ ނުވަތަ އަންގަންޖެހޭ ފަރާތަކަށް އެންގުމެއް ނެތި ވަޅުލައިފި ނަމަ ނުވަތަ ނައްތާލައިފި ނަމަ، އެއީ ކުށަކަށް ވާ ގޮތަށެވެ. އަދި ގާނޫނުލް އުގޫބާތުގައި މިހާރު ވެސް އޮންނަ ގޮތަށް، މީހަކު މަރާލާފައިވާ ކަން އެނގި ހުރެ އެކަން ފޮރުވުމަކީ ވެސް ކުށެއްގެ ގޮތުގައި ބެލުމަށް އެ ބިލުގައި ހިމަނާފައިވެ އެވެ.\nމީގެ އިތުރުން، މަރުވެފައިވާ މައްޔިތުންނާ މެދު އިހާނެތި އަމަލު ހިންގުމުގެ ކުށް ބަޔާންކުރާ މާއްދާ ވެސް އިސްލާހު ކުރަން އެ ބިލްގައި ހުށަހަޅާފައިވެ އެވެ. ގާނޫނުލް އުގޫބާތު މިހާރު އޮންނަ ގޮތުން މައްޔިތާގެ ބޭނުން ނަހަމަ ގޮތުގައި ބޭނުން ކުރުމުގެ ކުށުން ކުށްވެރި ވާނީ އެ މީހަކު އެ ކުރާ ކަމެއްގެ ސަބަބުން މައްޔިތާގެ އާއިލާގެ މީހުންގެ ތެރޭގައި ނަފްރަތު އުފެދޭ ކަމަށްވާ ނަމަ އެވެ.\nއެ ބިލްގައި، އެ ކުށަށް އިސްލާހު ހުށަހަޅާފައި ވަނީ މައްޔިތާގެ ކަރާމާތަށް އުނިކަން ލިބޭ ގޮތަށް ނުވަތަ އިހާނާތެއް ރައްދުވާ ފަދަ އެއްވެސް އަމަލެއް ކުރުމަކީ ކުށެއްގެ ގޮތުގައި ހިމެނުމަށެވެ.\nގާނޫނުލް އުގޫބާތަށް ސަރުކާރުން ގިނަ އިސްލާހުތަކެއް ހުށަހަޅާފައިވާއިރު، އޭގެ ތެރޭގައި އިތުރު ކުށްތައް ބަޔާން ކުރުމާއި މިހާރު ކަނޑައަޅާފައި ހުރި ކުށްތަކުގެ އަދަބު ބޮޑު ކުރުން ވެސް ހިމެނެ އެވެ. ބައެއް ކުށްތަކުގެ އަދަބު މިހާރު އޮތް މިންވަރަށް ވުރެ ދެ ގުނަ ބޮޑުކުރަން ވެސް އެ ބިލުގައި ހިމަނާފައިވެ އެވެ.\nއިތުރު ލިޔުންތައް ކުށްކުރުން ރައްޔިތުންގެ މަޖިލިސް ގާނޫނުލް އުގޫބާތު މަރު\nނަސްލީ ތަފާތު ކުރުން ޖިނާއީ ކުށަކަށް ހަދަނީ\nގާނޫނުލް އުގޫބާތުގައި ހިމެނޭ އަދަބުތައް ބޮޑުކުރަނީ


އދ. އަތޮޅު މަދަރުސާ\nއެކްޓިވިޓީ ޔުނީފޯމް ހެއްދުމާއި ގުޅޭ\nA.Dh. Atoll School\nމި މަދަރުސާގެ އެކްޓިވިޓީ ޔުނީފޯމް ތައްޔާރުކޮށްދޭނެ ފަރާތެއް ހޯދުމަށް ބޭނުންވެއެވެ. ވީމާ އަމިއްލަ ތަކެތީގައި މި މަސައްކަތް ކޮއްދިނުމަށް ޝައުޤުވެރިވެލައްވާ ފަރާތްތަކުން ތިރީގައި މި ދަންނަވާ ތާރީޚަށް އދ.އަތޮޅު މަދަރުސާއަށް ވަޑައިގެން މަޢުލޫމާތު ސާފުކުރެއްވުމަށްފަހު، ކަނޑައެޅިފައިވާ ތާރީޚަށް އަންދާސީހިސާބު ހުށަހެޅުއްވުން އެދެމެވެ.\nގަޑި : 13:00 އަށް\nމަޢުލޫމާތު ސާފުކުރެއްވުމަށް ވަޑައިގަންނަވާ ފަރާތްތަކުން ދިވެހި ރައްޔިތެއްކަން އަންގައިދޭ ކާޑު ގެންނެވުން އެދެމެވެ. ވެރިފަރާތުގެ ބަދަލުގައި ވަޑައިގަންނަވާ ބޭފުޅެއްނަމަ، ވެރިފަރާތުގެ ސިޓީއެއް ގެންނެވުން އެދެމެވެ. މަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީހިސާބު ބަލައިގަނެވެން ނޯންނާނެ ވާހަކަ ދެންނެވީމެވެ.\nމި މަސައްކަތަށް ބީލަން ހުށަހެޅުމުގެ ފުރުޞަތު ހުޅުވާލެވިފައިވަނީ ވިޔާފާރި ރަޖިސްޓްރީކުރުމުގެ ޤާނޫނު ( ޤާނޫނު ނަންބަރު : 18/2014) ގެ ދަށުން ރަޖިސްޓްރީކުރެވިފައިވާ ފަރާތްތަކަށާއި، އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރ؛ 19/2014) ގެ ދަށުން ރަޖިސްޓްރީކުރެވިފައިވާ ފަރާތްތަކަށެވެ.\nމި އިޢުލާނާގުޅިގެން މަޢުލޫމާތު ސާފުކުރުމަށް ގުޅާނީ 6680021 ނަންބަރު ފޯނާއެވެ. އީ-މެއިލް ކުރާނީ[email protected]adhatollschool.edu.mvއަށެވެ.\n10 ރަބީއުލްއައްވަލް 1441\n- އެކްޓިވިޓީ ޔުނީފޯމް ހެއްދުމާއި ގުޅޭ


Muassasa ah reethi nan hoadhaidhinumuge medal Yazeel ah\nމުއައްސަސާއަށް ރީތިނަން ހޯދައިދިނުމުގެ މެޑަލް ޔަޒީލް އާއި ހަވާލުކުރެއްވުން.\nމުއައްސަސާއަށް ރީތި ނަން ހޯދާދިނުމުގެ މެޑެލް ޔަޒީލަށް\n29 ސެޕްޓެމްބަރ 2019, 18:51 |\nފާއިތުވި ހުކުރު ދުވަހު ބޭއްވި ކަރެކްޝަން ސާރވިސްގެ 48 ވަނަ އަހަރީ ދުވަހުގެ ހަފުލާގައި އެ މުއައްސަސާއަށް ރީތި ނަން ހޯދާދިނުމުގެ ޝަރަފުވެރި މެޑެލް ހާސިލުކުރީ ފުވައްމުލަކު ދަޑިމަގު އަވަށު އަހުމަދު ޔަޒީލު އެވެ. ޔަޒީލު އަކީ އެ ސާރވިސްގެ ޕްރިޒަންސް ސާރޖެންޓްގެ މަގާމު އަދާކުރަމުން އަންނަ ޒުވާނެކެވެ. ޔަޒީލު އަށް މިމެދެލް ހަވާލުކޮށްދެއްވީ ހޯމް މިނިސްޓަރ އިމްރާނު އަބްދުﷲ އެވެ.\nޔަޒީލުއަށް މިއިނާމު ލިބުނީ ފައިތުވި ޖޫންމަހުގެ ތެރޭގައި އޭނާ ޗުއްޓީއަށް ފުވައްމުލަކަށް އައިސް އުޅުމުގެ ތެެރޭގައި ދިމާވި ހާދިސާއެއްގައި އޭނާ ދެއްކި ކެރުމާއި ހިތްވަރުގެ ސަބަބުންނެވެ.\nއެހާދިސާ ހިނގީ 2019 ޖޫން 14 ވީ ހުކުރު ދުވަހު ހެނދުނު 11:30 އެހާކަށް ހާއިރުއެވެ. އެހާދިސާގައި ޔަޒީލު ވަނީ ފުވައްމުލަކު ތުނޑީގެ ގަދަ އޮޔާއިއެކު ގެނބެމުން ދިޔަ 21 އަހަރުގެ ޒުވާނަކު ސަލާމަތް ކޮށްފައެވެ. އެސަރަހައްދުގައި ބަހައްޓާފައި ހުރި ލައިފް ރިންގެއް ބޭނުންކޮށްގެން ގެންބެމުން ދިޔަ ޒުވާނާ އާއި ހަމަޔަށް ގަދަ އޮއިގެތެރެއިން ޔަޒީލު ފަތާފައި ގޮސް އެޒުވާނާ ސަލާމަތްކޮށްދީފައި ވެއެވެ.\nޔަޒީލުގެ މި ހުޝިޔާރު އަމަލު ފާހަގަކޮށް އޭނާ ވަޒީފާ އަދާކުރަމުންދާ ކަރެކްޝަން ސާރވިސްގެ ފަރާތުން މިވަނީ އޭޏާއަށ ްމެޑެލް ދީފައެވެ. އެ މުއައްސަސާއިން ދެކެނީ އެއީ އެ މުއައްސަސާއަށް ވެސް ހޯދާއިދިން ރީތި ނަމެއްގެ ގޮތުގައެވެ.\nޔަޒީލު އާއި އެކު އެޒުވާނާ ސަލާމަތްކުރުމުގައި ފުވައްމުލަކު ސާރފިން ގްރޫޕުގެ ދެ ޒުވާނުން ކަމަށްވާ ވިއާމު (ޖޭޑީ) އާއި ޒަޔާން (ބެނެޓޭ)، އެސަރަހަދަށް އެރިގެން ޔަޒީލު އާއި ފެތެމުން ދިޔަ ޒުވާނާ އެއްގަމަށް ގެނައުމުގައި މުހިންމު ރޯލެއް އަދަކުރި ކަމަށް ވެއެވެ.\nމިޚަބަރު އެންމެ ފުރަތަމަ މީޑިއާއިން ގެނެސްދީފައި ވަނީ މިކލް ނޫހުގެ ފަރާތުންނެވެ.\nތުނޑީކޮޅުން އޮޔާ ބެހިގެން ދިޔަ މީހަކު ސަލާމަތް ކުރަނީ – ފޮޓޯ: އަލީ ޝަރީފު\nއިތުރު ލިޔުންޝަރަފުވެރި މެޑެލް\nTags: ޝަރަފުވެރި މެޑެލް


ޢުމަރުގެފާުނު: ރައްޔިތުންގެ ޙާލު ބެއްލެވުމުގައި ނަމޫނާއެއް – Ilm\nޢުމަރުގެފާުނު: ރައްޔިތުންގެ ޙާލު ބެއްލެވުމުގައި ނަމޫނާއެއް\nނަބަވީ އިރުޝާދުފުޅުތަކުން ސާބިތުވާގޮތުގައި ކޮންމެ މީހަކީވެސް ޒިންމާ އުފުލަންޖެހޭ މީހެކެވެ. އެމީހެއްގެ ބެލެނިވެރިކަމުގެ ދަށުގައިވާ މީހުނާމެދުއެވެ. އެހެންކަމުން ކޮންމެ މީހަކީވެސް އެހެން ކޮންމެވެސް ފަރާތެއްގެ އިމާމެކެވެ. ވެރިއެކެވެ. އެމީހެއްގެ ބެލެނިވެރިކަމުގެ ދަށުގައިވާ މީސްތަކުންނާއި މެދު ކަންތައް ކުރި ގޮތާއިމެދު ޤިޔާމަތްދުވަހުން ސުވާލުކުރެވޭނެއެވެ.\nމި އަރޓިކަލް ގައި މި ހުށައަޅާލަނީ ޢުމަރުގެފާނު ރައްޔިތުންގެ ޙާލު ބެއްލެވުމުގައި ދައްކަވާފައިވާ ރިވެތި ނަމޫނާގެ ބައެއް ‘މުތީ’ތަކެވެ.\nބަނޑުހައިހޫނުކަމުގެ އަހަރުގައި ޢުމަރުގެފާނު\nޢުމަރުގެފާނުގެ ޒަމާނުގައި ބަނޑުހައި ހޫނުކަމުގެ އަހަރެއް އައެވެ. ތެޔޮ ފޮދެއްގައި ޖައްސަވާލައްވައިގެން ރޮށިކޮޅެއް ފިޔަވައި އެހެން އެއްޗެއް އެކަލޭގެފާނު ވެސް ފަރީއްނުކުޅުއްވަ އެވެ. ބައެއް އަސްހާބުންނަށް މިކަން އެނގިވަޑައިގެން އެ ވާހަކަ ދެންނެވުމުން ވިދާޅުވީ “މީސްތަކުން ބަނޑުހައި ހޫނު ކަމުގައި ތިއްބައި ތިމަން ކަލޭގެފާނު ފަރީއްކުޅުއްވާ ނަމަ އެއީ ވެރިއެއްގެ ކިބައިން ފެނިގެންދާނެ ނުބައިކަން ބޮޑުވެގެންވާ ސިފައެކެވެ.”\nޢުމުރުން ދުވަސްވީ ޔަހޫދީއަކަށް އޯގާތެރިވެލެއްވި ގޮތް\nރިވާވެގެންވާ ގޮތުގައި އެއްފަހަރަކު ޢުމަރުގެފާނަށް ގެއެއްގެ ދޮރުމަތިން ސަލާންޖަހާ މުސްކުޅިޔަކު ފެނިވަޑައިގަތެވެ. އެއީ ވަރަށް ޢުމުރުން ދުވަސްވީ ލޯފަން މީހެކެވެ. ދެން އޭނާގެ ފަހަތުން ވަޑައިގެން ކޮނޑުގައި ޖައްސަވާލައްވާފައި އެއްސެވި އެވެ. ތިޔައީ އަހުލުކިތާބީން ކުރެ ކޮން ދީނެއްގެ މީހަކީމު ހެއްޔެވެ؟ އޭނާ ދެންނެވި އެވެ. ޔަހޫދީއަކީމު އެވެ. ދެން އެއްސެވި އެވެ. ތިޔަ އުޅެނީ ކޮން ކަމެއް ޖެހިގެން ހެއްޔެވެ؟ އޭނާ ދެންނެވި އެވެ. ޖިޒީ ނުދެއްކިގެންނެވެ. ފަގީރު ޙާޖަތްތެރިއަކީމެވެ. ޢުމުރުން ދުވަސްވީ މީހަކީމެވެ.\nދެން އޭނާގެ އަތުގައި ހިއްޕަވައިގެން ޢުމަރުގެފާނުގެ ގެއަށް ވަޑައިގެން އޭނާއަށް ކޮންމެވެސް މިންވަރެއް ދެއްވި އެވެ. ދެން ބައިތުލްމާލުގެ ޚަޒާންދާރު ގާތަށް އޭނާ ފޮނުއްވި އެވެ. އަދި އެންގެވި އެވެ. މީނާގެ ޖިޒީ ކަނޑަލާށެވެ. އަހަރެމެން މީނާގެ ޅަ ޢުމުރުގައި މީނާގެ އަތުން ޖިޒީ ނަގައި، މުސްކުޅިވެ ލޯބޯކޮށިވީމައި ނިކަމެތިކޮށްލަންވީ ހެއްޔެވެ؟ އެއީ އިންސާފެއް ނޫނެވެ. ދެން [إنما الصدقات للفقراء والمساكين..] މި އާޔަތް ވިދާޅުވި އެވެ. މި އާޔަތުގައި ވަނީ “ޞަދަޤާތުގެ މުދަލުން ފަޤީރުންނާއި މިސްކީނުންނަށް ބައިއަޅަން ޖެހޭނެ ވާހަކަ އެވެ.” މި އާޔަތް ވިދާޅުވެ މީނާ އަކީ އަހުލުކިތާބީން ކުރެ މިސްކީނެކޭ ވިދާޅުވެ އޭނާގެ ހުރިހާ ޖިޒީ އަކާއި ޓެކުހެއް ކަނޑުއްވައިލެއްވި އެވެ”\nބައިތުލްމާލަށް ރައްކާތެރިވުމުގައި ޢުމަރުގެފާނު ގެންގުޅުއްވި ސިޔާސަތު\nއެއް ދުވަހަކު އެކަލޭގެފާނުގެ ދަރިކަލުން ޢަބްދުﷲގެ ފާނުގެ ތުއްޕުޅު ދަރިކަނބަލަކު ވަރަށް ބޮޑަށް ބަނޑުފުޅު ހައިވެގެން އުޅުއްވާތަން ފެނިވަޑައިގަތުމުން އޭގެ ސަބަބާ ބެހޭ ގޮތުން ސުވާލު ކުރެއްވި އެވެ. ޢަބްދުﷲގެފާނު ވިދާޅުވީ “ބައްޕާފުޅުގެ ބެއްލެވުމުގެ ދަށުގައި ކާބޯތަކެތި ހުންނަ އިރު ވެސް އަޅުގަނޑުމެންނަށް ނުދެއްވާތީ މިފަދަ ކަންކަން މެދުވެރިވާނެ ނޫންތޯ އެވެ؟”\nޢުމަރުގެފާނު ވިދާޅުވިއެވެ. “އޭ ޢަބްދުﷲ އެވެ! ތިމަންކަލޭގެފާނާއި ތިޔަބައިމީހުންނާ ދެމެދުގައި ވަނީ ﷲގެ ފޮތެވެ. އެފޮތުގައި ތިޔަބައިމީހުންނަށް ދިނުމަށް ފަރުޟު ކުރެވިފައިވާ އެއްޗެއް ފިޔަވައި އެހެން އެއްޗެއް ތިމަންކަލޭގެފާނު ނުދެއްވާނަމެވެ. ތިޔަބައިމީހުން އެދެނީ ތިޔަބައިމީހުންނަށް ހައްގު ނޫން އެއްޗެއް ދެއްވައިގެން ތިމަންކަލޭގެފާނު ޚާއިނެއް ކަމުގައި ވެވަޑައިގަތުމަށް ހެއްޔެވެ؟”\nއިމާމު އިބްނު ތައިމިއްޔާ ވިދާޅުވާގޮތުގައި ވެރިޔެއްގެ ގައިގައި ހުރުން ލާޒިމު އަޚްލާޤީ ސިފަތަކެއް ވެއެވެ. އެއީ:\nއުނދަގޫތަކާއި މުޞީބާތްތައް ކުރިމަތިވާއިރު ކެތްތެރިވުން\nހަވާނަފްސުގެ އެދުންތަކާ ދެކޮޅުހެދުން\nނުލަފާކަމާއި ބޮޑާކަމުން ދުރުހެލިވުން\nޙާކިމާ އިސްލާމީ ތަރަހައިން ބޭރުނުވާހައި ހިނދެއްގައި، ވެރިންނާއި ރައްޔިތުންގެ މެދުގައި އަބަދުވެސް އޮންނަންޖެހޭނީ އޯގާތެރިކަމާއި ކުލުނުވެރިކަމުގެ ގުޅުމެކެވެ. މަތިން ތިރިއަށް އަދި ތިރިން މައްޗަށް އޮންނަ އޯގާތެރިކަމަކާއި ކުލުނުވެރިކަމެކެވެ. މުސްލިމުންގެ ކޮންމެ ކަމެއްގައިވެސް އޯގާތެރިކަން އޮންނަންޖެހޭ ބީދައިންނެވެ.\nރަސޫލާ ޞައްލަﷲ ޢަލައިހި ވަަސައްލަމް ޙަދީސް ކުރެއްވިއެވެ.\nإِنَّ الِّرْفَق لاَ يَكُونُ في شَيْءٍ إِلاَّ زَاَنُه ، ولاَ يُنْزَعُ مِنْ شَيْءٍ إِلاَ شَانَه\nމާނައީ: ހަމަކަށަވަރުން ކަމެއްގައި އޯގާތެރިކަން އޮވެއްޖެނަމަ އެކަމެއް ޒީނަތްތެރި ނުވެ ނުދާނެތެވެ. އަދި ކަމަކުން އޯގާތެރިކަން ނިގުޅައިގަނެވިއްޖެނަމަ އެ ކަމެއް ހަޑި ނުވެ ނުދާނެތެވެ.\n~ ޞަޙީޙް މުސްލިމް\nޝެއިޚް އަޙްމަދު ފަހްމީ ދީދީ، “ޢުމުރުން ދުވަސްވީ މީހުންނަށް ކަމޭހިތުން”، ވީނިއުސް\nޑރ. ސަޢުދުﷲ ޢަލީ، “ވެރިންނާއި ޙާކިމުންވެސް ވާންޖެހޭނީ ﷲއަށް ކިޔަމަންތެރި ބަޔަކަށް”، މިހާރު ނޫސް


Pakistan gai dhiriulhey china meehun samaaluvumah edhihje\n8 ޖެނުއަރީ 20200ކޮމެންޓް\nޕާކިސްތާނުގައި ދިރިއުޅޭ ޗައިނާ މީހުން ސަމާލުވުމަށް އެދިއްޖެ\nޕާކިސްތާންގައި މަސައްކަތް ކުރާ ޗައިނާގެ ކުންފުނިތަކަށާއި އެތަންތާގައި މަސައްކަތް ކުރާ ފަރާތްތަކަށް ދިމާވެފައިވާ ސަލާމަތީ ކަންތައްތަކާ ބެހޭ ގޮތުން ފިޔަވަޅުތަކެއް އަޅައިދެއްވުމަށް އިސްލާމްއާބާދަށް ކަނޑައަޅާފައިވާ ޗައިނާ އެމްބެސެޑަރ ޔާއޯ ޖިން އެދިވަޑައިގެންފިއެވެ.\nޕާކިސްތާން ޗައިނާ އިކޮނޮމިކް ކޮރިޑޯ ގައި އެކި މަޝްރޫއުތަކުގައި މަސައްކަތް ކުރާ ކުންފުނިތަކުގެ މަންދޫބުންނާއެކު އެމްބެސެޑަރ ބޭއްވި ބައްދަލުކުރެއްވުމުގައި އެފަރާތްތަކުން ވަނީ ސަމާލަތީ ގޮތުން ދިމާވެފައިވާ ނުތަވަސްކަން އެމްބެސެޑާގެ ސަމާލުކަމަށް ގެނަސްފައެވެ.\nޕާކިސްތާން ޗައިނާ އިކޮނޮމިކް ކޮރިޑޯރއަކީ، ބަލޫޗިސްތާނުން ފެށިގެން ގިލްގިޓް ބޯލްޓިސްތާނަށް ދެމިގެންވާ ސަރަހައްދެއްގައި ހިމެނޭ އެއްތައް މަޝްއޫއެއްގެ ސަރަހައްދެކެވެ.\nޕާކިސްތާނުން ވަނީ މި އިކޮނޮމިކް ކޮރިޑޯގައި މަސައްކަތް ކުރާ މީހުންގެ ސަލާމަތަށްޓަކައި ސިފައިންގެ 20 ހާސްމީހުން ހިމެނޭ ދެ ފައުޖެއް ހަމަޖައްސާފައެވެ. އެހެންނަމަވެސް ސިފައިންގެ ފަރާތުން އެދެވޭ ރައްކާތެރިކަމެއް ނުލިބޭކަމަށް ބުނެ، ޗައިނާ ކުންފުނިތަކުން ވަނީ އެމްބެސެޑަރާއެކު ބެއްވި ބައްދަލުވުމުގައި ޝަކުވާ ކޮށްފައެވެ.\nބައެއް ކުންފުނިތަކުން ބުނެފައިވަނީ ޕާކިސްތާން ސިފައިންނަށް އިތުބާރު ނުކުރެވޭތީވެ އެމީހުން ވަނީ އަމިއްލައަށް ޕްރައިވެޓް ސެކިއުރިޓީވެސް ހަމަޖައްސާފައެވެ. މިމީހުން ތުހުމަތު ކުރާ ގޮތުގައި ދެގައުމުގެ ދެމެދުގައި ގާތް ގުޅުމެއް ބާއްވާއިރުވެސް، ސިފައިން ކަންކަމާމެދު ދެކެނީ މުޅިންވެސް ތަފާތު ގޮތަކަށެވެ. އަދި ޕާކިސްތާން ސިފައިންގެ ބައެއް މީހުން، ޕާކިސްތާންގެ ޕަންޖާބް ސަހަރުގައި ހަރަކާތްތެރިވާ އީސްޓް ތުރުކިސްތާން އިސްލާމިކް މޫވްމެންޓަށް ހަމްދަރްދީވާ ކަމަށްވެސް ތުހުމަތުކޮށް މިފަރާތްތަކުން ވަނީ އެމްބެސެޑަރަށް ޝަކުވާ ކޮށްފައެވެ.\nއީސްޓް ތުރުކިސްތާން އިސްލާމިކް މޫވްމެންޓަކީ، ޝިންޖިއާން ޕްރޮވިސްގައި ވަކިވެގަތުމުގެ ހަރާތެއްގައި އުޅޭ އުރިގޫރު ދަރިކޮޅުގެ ޖަމާއަތެކެވެ. ތުރުކީ ބަހުން ވާހަކަ ދައްކާ މި ޖަމާއަތް ވަނީ އެމެރިކާއިން 2002 ވަނަ އަހަރު ޓެރަރިސްޓް ޖަމާއަތެއް ކަމުގައި ކަނޑައަޅާފައެވެ.\nމި ބައްދަލުވުމުގައި ބައިވެރިވި، ޗައިނާ ޕެޓްރޯލިއަމް އިންޖިނިއަރިންގ ކޮންސްޓްރަކްޝަން ކޯޕަރޭޝަން އިން ބުނިގޮތުގައި ޕާކިސްތާން ސިފައިންގެ މެދުގައި ބިރުވެރިކަމާއި ޝައްކާއި ވަހުމްވެސް ވަނީ އިންތިހާއަށް ފެތުރިފައެވެ.\nއެއީ ބައެއްފަހަރު އެއްވެސް ސަބަބަކާ ނުލައި ސަލާމަތީ ކަންތައްތައް ވަރުގަދަކޮށްފައި، އަނެއްބައި ފަހަރު އެއްވެސް އަސާސެއް ނެތި، ބިރުވެރިކަން އުފެދޭފަދަ ރިޕޯޓްތައް ނެރެ ހަދަމުންދާކަމަށްވެސް ބުނެފައެވެ. އަދި މީގެ ސަބަބުން މިމީހުންގެ މަސައްކަތަށް ހުރަސްއެޅި، ވަގުތު ބޭކާރުވާކަމުގައިވެސް ވަނީ ބުނެފައެވެ.\nސިފައިން އަޅާފައިވާ ބައެއް ފިޔަވަޅުތަކުގެ ސަބަބުން މި ކުންފުނިތަކުގައި މަސައްކަތް ކުރާ މީހުންގެ ހަރަކާތްތަކަށް ވަރަށް ބޮޑަށް ހުރަސް އެޅިފައި ވެއެވެ. އަދި ބެއިޖިންގ އިން މަސައްކަތް ނިންމަން ވަގުތުތައް ކަނޑައަޅާފައިވާއިރު މިފަދަ ހުރަސްތަކުގެ ސަބަބުން ބޭނުންވާ ދުވަހަށް މަސައްކަތް ނިންމާލުމުގައި ދަތިތައް ކުރިމަތިވާކަމަށްވެސް ޝަކުވާ ކޮށްފައި ވެއެވެ.\nމިފަދަ ހުރިހައި ކަމަކުންވެސް ޕާކިސްތާން ޗައިނާ އިކޮނޮމިކް ކޮރިޑޯގައި މަސައްކަތް ކުރާ މީހުންނަށް ނަފްސާނީ ގޮތުން ފިއްތުންތައް ކުރިމަތިވެފައިވާ ކަމަށް މި ބައްދަލުވުމުގައި އެމްބެސެޑައަށް ޝަކުވާ ހުށަހެޅި ގިނަ ފަރާތްތަކުން ވަނީ ފާހަގަ ކޮށްފައެވެ. އަދި ދެފަރާތް ދެމެދު އޮންނަ ސަގާފީ ތަފާތު ބޮޑުކަމުގެ ސަބަބުން އިތުރަށް މަސައްކަތުގެ މާހައުލާއި ގުޅުންތައް ގޯސްވެފައިވާ ކަމަށްވެސް ފާހަގަ ކޮށްފައި ވެއެވެ.\nރަސްމީ ފަރާތްތަކުން ރިޕޯޓްކޮށްފައިވާ ގޮތުގައި އެމްބެސެޑަރ ޔޯ ވަނީ ޝަކުވާތައް ކަމާބެހޭ އެންމެ މަތީ ފަރާތަށް އުފުއްލަވާފައެވެ. ޔޯއަކީ، ނުނަހު ހަރަކާތްތެރި، އަދި ޕާކިސްތާންގެ ކަމުވޮށިގެންވާ ގިނަ މީހުންނާ އެކު ގާތްގުޅުމެއް އުފައްދަވާފައިވާ ބޭފުޅެކެވެ.\nމި ޝަކުވާތައް ޔޯ ވަނީ ޕާކިސްތާންގެ ފޮރިން މިނިސްޓްރީއަށް ވެސް ހުށަހަޅުއްވާފައެވެ. އަދި ޕާކިސްތާންގެ އެންމެ ނުފޫޒުގަދަ ފަރާތްކަމުގައިވާ ޕާކިސްތާން ސިފައިންގެ އެންމެ މަތީފެންވަރުގައިވެސް އޭނާ ވަނީ މިކަން ވަރަށް ހައްސާސް މައްސަލައެއްގެ ގޮތުގައި ނަންގަވައި މަޝްވަރާ ކުރައްވާފައެވެ.\nސީދާސާދާކޮށް ވާހަކަ ދައްކަވާކަމަށް މަޝްހޫރުވެ ވަޑައިގެންފައިވާ ޔޯގެ ވާހަކަތަކުން ޕާކިސްތާންގެ ވެރިކަމުގެ ނިޒާމުގައި ބަސްކިޔައި އުޅޭ ނުފޫޒުފަދަ ބައެއް މީހުން ވަނީ ނުތަނަވަސްވެފައެވެ. މި ފަރާތްތަކުން މިކަމުގައި ނުރުހުނުކަމުގައި ވިއަސް މިހާރު ބައިނަލްއަގްވާމީ މަސްރަހުގައި ޕާކިސްތާންގެ ހަމައެކަނި ދެ މަދަދުގާރުންކަމަށްވާ ސައޫދީއާއި ޗައިނާއިން ހުށަހަޅާ ކަމަކަށް ޕާކިސްތާނަށް ނޫނެކޭ ބުނުމަކަށް ފުރުސަތެއް ނޯންނާނެއެވެ.\nޔޯގެ ހުށަހެޅުމަށް އަމަލީ ސިފައެއް ގެނައުމުގެ ގޮތުން ޕާކިސްތާން ސިފައިން ޗައިނާ ކުންފުނިތަކާ ގުޅޭ ސަލާމަތީކަންކަން ބަލަހައްޓާ ގޮތަށް ބައެއް ބަދަލުތައް ގެނައުމަށް ވަނީ ހަމަޖެހިފައެވެ. އަދި މި ބަދަލުތަކާ ގުޅިގެން އެއްވެސް ނޭދެވޭ ކަމެއް ކުރިމަތިވެއްޖެނަމަ އެކަމުގެ ޒިންމާ އެމްބެސެޑަރ ޔޯ ގެ ބޮލުގައި އެޅޭ ގޮތަށެވެ.\nމިފަދަ ފިޔަވަޅަކުން ޕާކިސްތާން ސިފައިންނަށް ކުރިމަތިވަމުންދާ ފިއްތުން ތަކުން އެފަރާތަށް ވަގުތީ ހަމަޖެހުމެއް ލިބުމަކީ ގާތްކަމެކެވެ. ނަމަވެސް ނުރަނގަޅު ކަމަކުން ނިކުންނަ ނަތީޖާއަށް ޝަކުވާ ކުރިފަރާތުން ޒިންމާވާ ގޮތަށެވެ.


ކްރިމިނަލް ކޯޓްގެ ފަޑިޔާރުކަމަށް ދެ ބޭފުޅަކު އައްޔަންކޮށްފި | Sandhaanu\nކްރިމިނަލް ކޯޓްގެ ފަޑިޔާރުކަމަށް ދެ ބޭފުޅަކު އައްޔަންކޮށްފި\nކްރިމިނަލް ކޯޓްގެ ފަޑިޔާރުކަމަށް ދެ ބޭފުޅަކު އައްޔަންކޮށްފި އެވެ.\nކްރިމިނަލް ކޯޓަށް ފަނޑިޔާރުކަމުގެ މަގާމަށް އައްޔަން ކުރީ އދ.މާމިގިލި، ފްރީޕާކް، އަލްއުސްތާޒު އަލީ ނަދީމް އަދި ހ.އަސްރަފީވިލާ، އަލްއުސްތާޒު އިސްމާއީލް ޝަފީއު އެވެ.\nއަލީ ނަދީމް ވަނީ މިސްރުގެ އަޒްހަރު ޔުނިވާރސިޓީއިން ޝަރީއާވަލްގާނޫނުގެ ޑިގްރީ ހާސިލުލްކުރައްވާފައެވެ. މީގެ އިތުރުން ޕްރޮސިކިއުޓާރ ޖެނެރަލް އޮފީހުގެ ޕްރޮސިކުޓަރެއްގެ މާމުގައި2އަހަރަށްވުރެ ދިގު މުއްދަތަކަށް ހިދުމަތް ކުރައްވާފައިވެއެވެ.\nއިސްމާއީލް ޝަފީއު ވަނީ ޔޫކޭގެ ކާރޑިފް ޔުނިވާރސިޓީއިން ބެޗެލާރސް އޮފް ލޯ ހާސިލްކުރައްވާފައެވެ. އަދި ޕްރޮސެކިއުޓާރ ޖެނެރަލް އޮފީހުގެ ޕްރޮސިކުޓަރެއްގެ މަގާމުގައި2އަހަރަށްވުރެ ދިގު މުއްދަތަކަށް ހިދުމަތް ކުރެއްވުމުގެ އިތުރުން އަމިއްލަ ލޯ ފާމް ތަކުގައިވެސް ވަކީލެއްގެ ހައިސިއްޔަތުން އިސްމާއިލް ޝަފީއު މަސައްކަތް ކުރައްވާފައިވެއެވެ.\nކްރިމިނަލް ކޯޓަށް އައްޔަން ކުރެވުނު ދެބޭފުޅުން އިތުރުން ތިން ރަށެއްގެ މެޖިސްޓްރޭޓްކަމުގެ މަގާމަށްވެސް ވަނީ ބޭފުޅުން އައްޔަން ކުރައްވާފައެވެ. އެއީ ބ އޭދަފުށީ ކޯޓަށާއި ޏ. ފުވައްމުލައް ކޯޓްގެ އިތުރުން ގއ. ކޮލަމާފުށީ ކޯޓެވެ.\nއެގޮތުން ބ.އޭދަފުށީ މެޖިސްޓްރޭޓް ކޯޓުގެ މެޖިސްޓްރޭޓް ކަމަށް އައްޔަންކުރީ ، ބ.ދަރަވަންދޫ، ކުރިކީލަގެ، މަރްޔަމް އިފްހާމް ނާޝިދުއެވެ.\nމަރްޔަމް އިފްހާމް ނާޝިދު ވަނީ ކުއްލިއްޔަތުލް ދިރާސާތިލް އިސްލާމިއްޔާއިން ޝަރީއަތާއި ގާނޫނުން ބެޗްލާ ޑިގްރީ ވިތް އޮނާސް ހާސިލްކުރައްވާފައެވެ. މީގެ އިތުރުން، މަރްޔަމް އިފްހާމް ނާޝިދު ވަނީ ބ.އޭދަފުށީ މެޖިސްޓްރޭޓް ކޯޓުގެ ލީގަލް އެސިސްޓެންޓުގެ މަގާމުގައި ހަ އަހަރަށްވުރެ ދިގު މުއްދަތަކަށް ހިދުމަތް ކުރައްވާފައެވެ.\nޏ.ފުވައްމުލަކު މެޖިސްޓްރޭޓް ކޯޓުގެ މެޖިސްޓްރޭޓް ކަމަށް، ގއ.ގެމަނަފުށި، މިސްކިތްދޮށުގެ، އަބްދުއްސަލާމް އެވެ.\nއަބްދުއްސަލާމް ވަނީ އިސްލާމިކް ޔުނިވަރސިޓީ އޮފް މޯލްޑިވްސްއިން ބެޗްލަރ އޮފް ޝަރީއާ އެންޑް ލޯ ވިތް އޮނާސް ހާސިލްކުރައްވާފައެވެ. މީގެ އިތުރުން، އަބްދުއްސަލާމް ވަނީ ހައިކޯޓުގެ ލީގަލް އޮފިސަރގެ މަގާމުގައި4އަހަރަށްވުރެ ދިގު މުއްދަތަކަށް ހިދުމަތް ކުރައްވާފައެވެ·\nގއ.ކޮލަމާފުށީ މެޖިސްޓްރޭޓް ކޯޓުގެ މެޖިސްޓްރޭޓް ކަމަށް، އައްޔަންކުރެއްވީ ގއ.މާމެންދޫ، މައިސަން، ވިޝާހް ވަޖީދް އެވެ.\nވަޖީދް އަކީ ގއ.ދާންދޫ މެޖިސްޓްރޭޓް ކޯޓުގެ ލީގަލް އެސިސްޓެންޓެއްގެ މަގާމުގައި 1 އަހަރާއި7މަސް ދުވަހުގެ މުއްދަތަކަށް ހދުމަތް ކުރައްވާފައިވާ ބޭފުޅެކެވެ. އެބޭފުޅާވަނީ ދިވެހިރާއްޖޭގެ އިސްލާމިކް ޔުނިވާސިޓީއިން ބެޗްލ އޮފް ޝަރީއ އެންޑް ލޯ ހާސިލް ކުރައްވާފައެވެ.\nމި ބޭފުޅުން އައްޔަން ކުރައްވާފައިވަނީ މި މަގާމަށް އިއުލާނު ކޮށް އެމަގާމަށް ކުރިމަތިލި ފަރާތްތަކުގެ ތެރެއިން، އިންޓަރވިއު ކުރުމަށްފަހު، އިންޓަރވިއުގައި އެންމެ ގާބިލުކަމަށް ފެނިގެންނެވެ.


Fuluhun adhives huhdha dhenee hafthaa aku 1 faharu beyrah nukumevey gothah | Mihaaru\nހުޅުމާލޭގައި ފުލުހުން މީހެއްގެ ހުއްދަ ޗެކް ކުރަނީ. .-- ފޮޓޯ: ނިޝާން އަލީ / މިހާރު\nފުލުހުން އަދިވެސް ހުއްދަދެނީ ހަފުތާއަކު އެއްފަހަރު ބޭރަށް ނުކުމެވޭ ގޮތަށް\n29 މެއި 2020 - 12:25 67 comments\nކޮވިޑް-19 ފެތުރޭތީ އިއުލާންކޮށްފައިވާ ލޮކްޑައުން އަށް ލުއި ދީ ކޮންމެ ގޭބިސީއަކުން އެކަކަށް ހަފުތާއަކު އެއްފަހަރު ބޭރަށް ދެވޭ ގޮތަށް އޮތް އޮތުން ހަފުތާއަކު ދެ ފަހަރަށް ބަދަލުކުރި ނަމަވެސް، އެއް ދުވަހު ބޭރަށް ދެވޭ ގޮތަށް ފުލުހުން ހުއްދަ ދޭން ފަށައިފި އެވެ.\nލޮކްޑައުން އަށް ލުއި ދީ، އަލަށް އަމަލުކުރާ ގޮތުގެ ޑޮކިއުމަންޓްތަކާއި އެކަމާ ބެހޭ ގޮތުން ބޭއްވި ޕްރެސް ކޮންފަރެންސްތަކުގައި ވެސް ބުނެފައި ވަނީ ކޮންމެ ގޭބިސީއަކުން ތިން މީހަކަށް، ކޮންމެ މީހަކަށް ހަފުތާއަކު ދެ ފަހަރު ކޮންމެ ފަހަރަކު ދެ ގަޑިއިރު ބޭރުގައި އުޅެން ހުއްދަ ލިބޭނެ ކަމަށެވެ. ކުރިން އޮތީ އެންމެ މީހަކަށް ހަފުތާއަކު އެއް ގަޑިއިރުގެ ހުއްދައެކެވެ. ނަމަވެސް ގެޔަށް ބޭނުންވާ ތަކެތި ހޯދަން ވިޔަފާރިކުރަން ދިއުމުގެ އިތުރުން އެހެން ބައެއް ކަންކަމަށް މިއަށްވުރެ ގިނައިރު ބޭރުގައި އުޅެވޭ ގޮތަށް ހުއްދަތައް ދޫކުރެ އެވެ.\nThafseel: Lockdown ah luidhee muhimmu hidhumaiythah maadhamaa hulhuvaalanee\nމިކަމާ ބެހޭ ގޮތުން ފުލުހުންގެ މީޑިއާ އަށް ގުޅުމުން ބުނީ އެ މައުލޫމާތު ދޭނީ ހުއްދަ ދިނުމާ ކަންކަމަށް ހާއްސަކޮށްފައިވާ ނަންބަރަށް ގުޅުމުން ކަމަށެވެ. ނަމަވެސް އެ ނަންބަރަށް ގުޅުމުން ބުނީ މީޑިއާ އަށް ނަމަ މައުލޫމާތު ދޭނީ ފުލުހުންގެ މީޑިއާ އިން ކަމަށެވެ. މީޑިއާ އިން އެދުނީ ހުއްދަ ދިނުމާ ބެހޭ ނަންބަރަށް ގުޅަން ކަމަށް ބުނުމުން ބުނީ ކޮންމެ މީހަކަށް ވެސް ލިބޭނީ އެއް ދުވަސް ކަމަށާއި ގޭބިސީއަކުން ތިން މީހަކަށް އެކި ދުވަހަށް ހުއްދަ ދޭނެ ކަމަށެވެ.\nއަލަށް އަމަލުކުރަން ހަމަޖައްސައި އިއުލާނުކުރި ގޮތް\nއެގޮތުން ގޭބީސީ ވަކިކުރަނީ، ކުރިން ބުނެފައިވާ ގޮތަށް، ކަރަންޓު މީޓަރު ނަމްބަރުން ކަމަށާއި ކޮންމެ މީޓަރު ނަމްބަރަކަށް ތިން ހުއްދަ ދޭނެ ކަމަށް ބުންޏެވެ. އަދި އެ ހުއްދަ ލިބޭނީ އެކި ދުވަހު އެކި ގަޑީގައި އެކި މީހުންނަށް ކަމަށް ވެސް ބުންޏެވެ.\nމިގޮތަށް މައުލޫމާތު ދިނުމަށް ފަހު ވެސް ބުނީ މީޑިއާ އަށް މައުލޫމާތު ދޭނީ މީޑިއާ ނަންބަރުން ކަމަށެވެ.\nމާލެއިން ކޮވިޑް-19 ފެނުމާއެކު ލޮކްޑައުން އިއުލާންކުރުމަށް ފަހު ކޮންމެ ގޭބީސީއަކުން އެކަކަށް ހަފުތާއަކު ދެ ދުވަހު އެއް ގަޑި އިރަށް ޝޮޕިން ފާސްތައް ވަނީ ދޫކޮށްފަ އެވެ. ނަމަވެސް ފަހުން ބަދަލު ގެނަސް އެއް ދުވަހު އެއް ގަޑިއިރަށް ނިކުމެވޭ ގޮތަށް ހެދީ ބަލީގެ ހާލަތު ގޯސްވެދާނެ ކަމަށް ބެލެވިގެންނެވެ. ލޮކްޑައުންއަށް ގެނައި ލުއިތަކާ އެކު ކޮންމެ ގޭބީސީއަކުން ތިން މީހުންނަށް ނިކުމެވޭ ގޮތަށް ބަދަލުކޮށް، އުމުރުން ދުވަސްވީ މީހުންނަށް ކޮންމެ ދުވަހަކު ވެސް ފަތިހު 5:00 އިން ހެނދުނު 8:00 އާ ދެމެދު ހުއްދައާ އެކު ބޭރުގައި އުޅެވޭ ގޮތް ވަނީ ހަދައިފަ އެވެ. އަދި އިތުރު ވިޔަފާރިތަކަށް ވެސް ވަނީ ހުއްދަ ދޭން ފަށައިފަ އެވެ.\nއިތުރު ލިޔުންތައް ޕޮލިސް ހެލްތު ޕްރޮޓެކްޝަން އެޖެންސީ ލޮކްޑައުން ހުޅުމާލެ ވިލިމާލެ މާލެ\nކުޑަކުދިންނަށް ބޭރަށް ނުކުމެވޭނީ ޖޫން 10 ގެ ފަހުން\nމަގުމަތީގައި އުޅޭ މީހުންނަށް ހަރުކަށި ފިޔަވަޅު އަޅަނީ


SunOnline: Gedhoruverikamaa gulhey bahdhaluvumeh mirey carnival gai\nގެދޮރުވެރިކަމާ ގުޅޭ މުހިންމު ބައްދަލުވުމެއް މިރޭ ކާނިވަލުގައި\nފާޠިމަތު ނަޒީފާ އަޙްމަދު 26 Aug 2021, 10:03\nއޮގަސްޓް 25، 2021: މާލޭ ސިޓީ ކައުންސިލްގެ ފަރާތުން މޭޔަރު ޑރ. މުހައްމަދު މުއިއްޒު ނޫސްވެރިންނާ ބައްދަލުކުރުން -- ސަން ފޮޓޯ/ ފަޔާޒު މޫސާ\nމާލެ ސިޓީ ކައުންސިލްގެ ފަރާތުން މާލޭގެ ރައްޔިތުންނާ ބައްދަލުކުރަން ބާއްވާ ސިލްސިލާ ބައްދަލުވުންތަކުގެ ތެރެއިން އެންމެ ފަހު ބައްދަލުވުން މިރޭ އަލިމަސް ކާނިވާ ސަރަހައްދުގައި ބޭއްވުމަށް ހަމަޖައްސައިފިއެވެ.\nސިޓީ ކައުންސިލުން އިއްޔެ ބޭއްވި ޕްރެސް ކޮންފަރެންސްގައި މާލެ ސިޓީ ކައުންސިލްގެ މޭޔަރު ޑރ. މުހައްމަދު މުއިއްޒު ވިދާޅުވީ، މާލޭގެ ތަރައްގީގެ ޕްލޭން ހެދުމަށްޓަކައި ރައްޔިތުންގެ ހިޔާލު ހޯދުމަށް ބާއްވާ މި ބައްދަލުވުން އޮންނާނީ މިރޭ 20:15 ގައިކަމަށެވެ.\nމިދިޔަ ތިން ހަފްތާގެ ތެރޭގައި މާލެ ސިޓީ ކައުންސިލުން ވަނީ މާލޭގެ ރައްޔިތުންނާއެކު ގިނަ ބައްދަލުވުންތަކެއް ބާއްވާފައެވެ. އެގޮތުން މާލޭގައި ބައްދަލުވުންތައް ބާއްވާފައި ވަނީ ކޮންމެ އަވަށެއްގެ ރައްޔިތުންނާ ވަކިންނެވެ.\nމި ބައްދަލުވުންތަކުގެ މައިގަނޑު މަގްސަދަކީ މާލޭގެ ލޭންޑްޔޫސް ޕްލޭން އާއި މާލޭގެ ތަރައްގީގެ ޕްލޭން އެކުލަވާލުމަށް ވީހާވެސް ގިނަ ރައްޔިތުންނަށް ފުރުސަތު ދިނުމުގެ ބޭނުމުގައި ކަމަށް މުއިއްޒު ވިދާޅުވިއެވެ. މިރޭ ބާއްވާ ސިލްސިލާ ފަހު ބައްދަލުވުން އަމާޒު ކުރަނީ ގެދޮރުވެރިކަމުގެ މަޝްރޫއަށެވެ.\n"އެހެންވީމާ އަޅުގަނޑު ދައުވަތު ދެން މާލެ ސިޓީގެ ލޮބުވެތި ރައްޔިތުންނަށް، ބައްދަލުވުމުގައި ބައިވެރިވެ ވަޑައިގެންދެއްވާ، ގެދޮރުގެ މައްސަލައިގައި ތިޔަބޭފުޅުންގެ ހިތްޕުޅުގައި ހުރި ހުރިހާ ކަންކަމާ މަޝްވަރާ ކުރެއްވުމަށް، ހިޔާލު ދެއްވުމަށް،" މުއިއްޒު ވިދާޅުވިއެވެ.\nމުއިއްޒު ވިދާޅުވީ މި ބައްދަލުވުމުގައި ރައްޔިތުންގެ ޝަކުވާއާއި ހިޔާލު، މާލެ ސިޓީ ކައުންސިލުން ގޮތެއްގައި އަޑުއަހާނެ ކަމަށެވެ. އަދި ސަރުކާރުގެ ކަމާބެހޭ ފަރާތްތަކާ ހިސާބަށް ރައްޔިތުންގެ ކަންކަން ގެންގޮސްދޭނެ ކަމަށެވެ.\nއަދި ނަތީޖާ ނެރެވެންދެން އެ ކަންކަމުގައި ކައުންސިލުން މަސައްކަތް ކުރާނެކަމަށް މުއިއްޒު ފާހަގަ ކުރެއްވިއެވެ. މިއީ މާލެ ސިޓީގެ ރައްޔިތުންގެ ހިޔާލު ހޯދުމަށް ބޭއްވޭ ރަސްމީ އަދި ގާނޫނީ ބައްދަލުވުމެއް ކަމަށް އޭނާ ވިދާޅުވިއެވެ.